Kylie Jenner aai loabiveriyaa Travis Scott vakivehjje eve ..\nކައިލީ ޖެނާއި އޭނާގެ ލޯބިވެރިޔާ ވަކިވެއްޖެ\nކައިލީ ޖެނާ ވިހަން ބާކީ ދެމަހަށް ވެފައި ވަނިކޮށް އޭނާގެ ލޯބިވެރިޔާއާއި ވަކިވެއްޖެކަމަށް ބޭރުގެ ބައެއް ނޫސްތަކުން ބުނެފިއެވެ. "ކީޕިންގް އަޕް ވިތު ދަ ކާޑޭޝިއަންސް" ގެ އުމުރުން ވިހި އަހަރުގެ ތަރި ކައިލީ، ޓްރެވިސް އާއެކު އަލަތު ދަރިފުޅަށް ބަލިވެއިންކަމަށް އަޑުފެތުރިފައި ވީނަމަވެސް ކައިލީ މީޑިޔާއަށް މިހާތަނަށް އެކަން ކަށަވަރު ކޮށްދީފައި ނުވެއެވެ.\nކައިލީ، ޓްރެވިސް އާއެކު އެންމެ ފަހުން ފެނިފައިވަނީ ކައިލީގެ މަންމަ ކްރިސް ގެ ގޭގައި ޑިސެމްބަރ 25 ވަނަ ދުވަހު ބޭއްވި ޕާޓީއެއް ގައެވެ. ޕާޓީ ބޭއްވިތާ ހަދުވަސް ފަހުން މިދެތަރިން ވަކިވި ޚަބަރު ނޫސްތަކުގެ ފަލަ ސުރުހީތަކަށް ވަނީ އަރާފައެވެ.\nއުމުރުން 25 އަހަރުގެ ރެޕަރ ޓްރެވިސް ސްކޮޓް ބުނި ކަމަށް "ރޭޑަރ އޮންލައިން" ގައި ލިޔެފައިވަނީ އޭނާއާއި ކައިލީގެ ގުޅުން މިހާރު ނިމިފައިވާ ކަމަށެވެ. "އަހަރެމެން ދެމީހުންނަކީ އެކީ އުޅުމަށް ގާބިލް ބައެއްނޫން" ޓްރެވިސް ސްކޮޓް ބުިކަމަށް އެ އޮންލައިންގައިވެއެވެ. އެކަމަކު އަބަދުވެސް ކައިލީދެކެ ލޯބިވާނެކަމަށާއި ދަރިފުޅު ދެކެވެސް ލޯބިވާނެކަމަށް އޭނާ ބުނެފައި ވާކަމަށް އެ ނޫހުގައި ރިޕޯޓް ކޮށްފައިވެއެވެ.\nއެ ދެތަރިންނާ ގާތްބައެއް މީހުން ބުނެފައިވާ ގޮތުން ކައިލީ ވަނީ އޭނާ ދޫކޮށް ނުދިޔުމަށާއި އަލުން އެނބުރި ގުޅުމަށް ޓްރެވިސް އަށް އާދޭސް ކޮށްފައި ކމަށެވެ. "ކައިލީ ބޭނުން ނުވޭ ޓްރެވިސް އޭނާ ދޫކޮށްލިކަމަށް ގަބޫލުކުރާކަށް" އަދި އަބަދު އެކުގައި އުޅުމަށް ޓްރެވިސް ކައިރިން އެދިފައިވޭ." ކައިލީ ގެ ގާތް ފަރާތް ތަކުން ބުނެފައިވެއެވެ.\nއެ ދެތަރިން ލޯބީގެ ގޮތުން ގުޅިފައިވަނީ މިދިޔަ އޭޕްރީލް ގައިކަމަށް މީޑިއާ ރިޕޯޓް ތައް ބުނެއެވެ. ނަމަވެސް ކައިލީ ވިހާނެ ތާރީޚެއް އަދި ކައިލީ ބަނޑު ބޮޑު ކަމުގެ ސައްހަ މައުލޫމާތެއް އަދި ހެއްކެއްވެސް މިވީތަނަށް ލިބިފައިނުވެއެވެ.


Noorul-islam.NET :: އޭމަގޭ އަޚާއެވެ! ހަނދާންކުރާށެވެ!\nއޭމަގޭ އަޚާއެވެ! ހަނދާންކުރާށެވެ!\nތާރީޚް:5ޖެނުއަރީ 2012\nލިޔުއްވީ : ފަޟީލަތުއްޝައިޚް އިލްޔާސް ޙުސެއިން\nއޭމަގޭ އަޚާއެވެ! ތިބާ މާތްﷲއަށް އުރެދުމުގެ ކުރީން ތިބާގެ މައްޗަށްވާ އެއިލާހުގެ ގިނަގުނަ نِعمَةތައް ހަނދާންކުރާށެވެ. ތިބާ ނެތުމުގެ ތެރެއިން ވުޖޫދަށް ގެންނަވާ އެންމެހާ نِعمَةތައް ފުރިހަމަކުރެއްވީ އެއިލާހެވެ. މާތްﷲގެ މިވަޙީބަސްފުޅު އަޑުއަހާށެވެ. ( يَأَيُّهَا الإنْسَانُ مَا غَرَّكَ بِرَبِّكَ الْكَرِيْمِ * اَلَّذِىْ خَلَقَكَ فَسَوَّاكَ فَعَدَلَكَ) (الإنفطار6-7) މާނައީ: " އޭއިންސާނާއެވެ! ތިބާހައްދަވާގެންގުޅުއްވާ އިލާހާމެދު ތިބާ ހެއްލުންތެރިކުޅައީ ކޮންއެއްޗެއް ހެއްޔެވެ. އެއިލާހީ ތިބާ ހައްދަވައި، އަދިތިބާގެ ގުނަންތައް ފުރިހަމަ ކުރައްވައި، އިސްކޮޅާ ރޫފަ ގުޅޭގޮތަށް ލެއްވި އިލާހެވެ." އަދިވެސް މާތްﷲ ވަޙީކުރައްވާފައިވެއެވެ. (وَإِنْ تَعُدُّوا نِعْمَتَ اللَّهِ لا تُحْصُوهَا إِنَّ الْأِنْسَانَ لَظَلُومٌ كَفَّارٌ) (ابراهيم34) މާނައީ: " ﷲގެ نِعمَةތައް ތިޔަބައިމީހުން ގުނާނަމަ، ތިޔަބައިމީހުންނަކަށް އެنِعمَةތައް ޢަދަދެއް ނުކުރެވޭނެއެވެ. ހަމަކަށަވަރުން އިންސާނާއީ، އަނިޔާވެރިވުން ބޮޑު، ޝުކުރުކުރުން ނެތްމީހެކެވެ." ވީމާ އޭމަގޭ އަޚާއެވެ! ތިބާ މާތްﷲގެ نِعمَةތަކަށް ކުފުރުވެރިވަނީ ކީއްވެހެއްޔެވެ؟ އަދި ތިބާގެ މައްޗަށްވާ އެއިލާހުގެ ފަޟްލުވަންތަވެރިކަމާއި، ދަރުމަވަންތަވެރިކަމަށް އިންކާރުކުރަނީ ކީއްވެހެއްޔެވެ؟ ތިބާ އެއިލާހުގެ ކޯފާއަށް ބިރު ނުގަންނަނީ ފަހެ ކީއްވެހެއްޔެވެ؟ އެއިލާހު نِعمَةތައް ދެއްވިފަދައިން އެ نِعمَةތައް ގެންދިއުމަށްވެސް ކުޅަދުންވަންތައެވެ. ﷲދެއްވި نِعمَة ތަކަށް ޝުކުރުވެރިވުމުގެ ބަދަލުގައި ކުފުރުވެރިވުމަކީ އެ نِعمَة ތައް ހިތާމައަށް ބަދަލުވެ، ސަޒާލިބިގެންދާނެ ކަމަކެވެ. މާތްﷲ ވަޙީކުރައްވާފައިވެއެވެ. (ذَالِكَ جَزَيْنَــهُمْ بِمَا كَفَرُوْا وَهَلْ نُجَــــزِى اِلاَّ الكَفُوْرُ ) (سبأ: 17) މާނައީ: " އެޖަޒާ އެއުރެންނަށް ތިމަންއިލާހު ދެއްވީ، އެއުރެން ކާފިރުވުމުގެ ސަބަބުންނެވެ. ކާފިރުވާމީހުންނަށް މެނުވީ، ތިމަންއިލާހު އެފަދަ ޖަޒާ ދެއްވުމުހެއްޔެވެ." <?xml:namespace prefix = "o" />\nއޭމަގޭ އަޚާއެވެ! އޭ ﷲ އަށް އުރެދޭމީހާއެވެ، ހަނދާންކުރާށެވެ. ތިބާއުރެދެނީ ﷲގެ ވެރިކަމުގައެވެ. އެއިލާހުގެ ބިންމަތީގައެވެ. އެއިލާހުގެ އުޑުގެ ހިޔާވަހިކަމުދަށުގައެވެ. ފަހެ މީހަކު ތިބާގެ ގޭތެރޭގައި، ނުވަތަ ބާރުހިނގާތަނެއްގައި، ތިބާއަށް ނުކިޔަމަންތެރިވުމަށް ރުހޭނަންހެއްޔެވެ؟ ﷲ އެއިލާހުގެ ރަޙްމަތުން ތިބާދުރުކޮށް، އެއިލާހުގެ ފާފަފުއްސެވުމުން، މަޙްރޫމު ކުރައްވާފާނެކަމަށް ބިރުނުގަންނަނީހެއްޔެވެ؟ ވިސްނާށެވެ.\nއޭމަގޭ އަޚާއެވެ! މާތްﷲއީ عُقُوبَات ގަދަފަދަވެގެންވާ، އަދި ބަދަލުހިއްޕެވުމުގެވެރި، އިލާހުކަން ހަނދާންކުރާށެވެ. އިސްވެދިޔަ އުއްމަތްތަކުގެ މީހުން ހަލާކުކުރެވުނީ، އެބައިމީހުން ﷲގެ އަމުރުފުޅުތަކާއި، ޚިލާފުވެ އެއިލާހުގެ އިންތައް ފަހަނައަޅާދިއުމުންނެވެ. ﷲ ނަޙީކުރެއްވިކަންތައްކުރަމުން، އެއިލާހުގެ ރަޙްމަތަށް އެދުމަކީ މޮޔަކަމަކެވެ. ޅެންވެރިޔަކުވެސް ވިދާޅުވެފައިވެއެވެ.\nتَرجُوا النجاةَوَلَمْ تَسْلُكْ مَسَالِكَهاَ * انَّ السَّفِينَةَلاَتَجْرِى عَلَى اليَبَسِ\n" ކާމިޔާބު ބޭނުންވާޙާލު ތިބާ ކާމިޔާބުގެ މަގުގައި ނުހިގައެވެ. ހަމަކަށަވަރުން ކަނޑުގެ އުޅަދުތައް އެއްގަމުގައި ނުދުވާނެއެވެ." ކިޔަމަންތެރި މީހުންނާއި ނުކިޔަމަންތެރި މީހުން ﷲގެ ޙަޟްރަތުގައި ހަމަހަމަ ވެގެންނުވެއެވެ. އަދި އެއީ އިންޞާފުވެރިގޮތެއްވެސްނޫނެވެ. މާތްﷲ ވަޙީކުރައްވާފައިވެއެވެ. (أَمْ حَسِبَ الَّذِينَ اجْتَرَحُوا السَّيِّئَاتِ أَنْ نَجْعَلَهُمْ كَالَّذِينَ آمَنُوا وَعَمِلُوا الصَّالِحَاتِ سَوَاءً مَحْيَاهُمْ وَمَمَاتُهُمْ سَاءَ مَا يَحْكُمُونَ) (الجاثـية:21) މާނައީ: " ނުބައިކަންތައްކުރި މީހުން އީމާންވެ صالح عمل ތައްކުރި މީހުންނާއެއްފަދަ ކަމުގައި ތިމަންއިލާހު ލައްވާނެކަމަށާއި، އަދި އެއުރެންގެ ތިރިތިބުމާއި މަރުވުން ހަމަހަމަވެގެންވާކަމަށް އެއުރެން ހީކުރީހެއްޔެވެ؟ އެއުރެންކުރާ ޙުކުމް ހާދަހާ ނުބައިވެގެން ވެއެވެ."\nއޭމަގޭ އަޚާއެވެ! ތިބާގެ ގުނަވަންތައް ތިބާއާއި އިދިކޮޅަށް ހެކިދޭދުވަސް ހަނދާންކުރާށެވެ، އެދުވަހުން ތިބާ ފިލަންދާނީ ކޮންތަނަކަށްހެއްޔެވެ؟ ވިސްނާށެވެ! މިއަދު އެގުނަވަންތަކުގެ އުފަލައްޓަކާއި މާތްﷲއަށް އުރެދުނީއެވެ. މާދަމާ އެގުނަވަންތައް ތިބާއާއި އިދިކޮޅަށް ހެކިދޭނެއެވެ. އަދި ފާފަތައްކުރި ތަންތަންވެސް ތިބާއާއި އިދިކޮޅަށް ހެކިދޭނެކަން ހަނދާންކުރާށެވެ. ތިބާއާއި ވަކިނުވާ ދެމަލާއިކަތުން އަބަދުވެސްވާކަން ހަނދާންކުރާށެވެ. މާތްﷲ ވަޙީކުރައްވާފައިވެއެވެ. (يَعْلَمُونَ مَا تَفْعَلُونَ ) (انفطار: 12) މާނައީ: " ތިޔަބައިމީހުން ކުރާ ކަންތައް އެމަލާއިކަތުން ދެނެވަޑައިގެންވެއެވެ." ސަލާމާތްވާންދާނީ ފަހެ ކޮންތަނަކަށްހެއްޔެވެ؟ އޭމަގޭ އަޚާއެވެ ވިސްނާށެވެ.\nއޭމަގޭ އަޚާއެވެ! ތިބާ މިދުނިޔެމަތީގައި ކުރިކަންތައް ލިޔެވިފައިވާފޮތާއިމެދު ވިސްނާލާށެވެ. ތިބާވަނީ އެކަންތައް ކޮށްފަ އެކަން ހަނދާންނައްތާލާފައެވެ. ނަމަވެސް މާތްﷲ ވަނީ އެހުރިހާކަމެއް ފޮތެއްގައި ލިއުއްވާފައެވެ. މާތްﷲ ވަޙީކުރައްވާފައިވެއެވެ. (أَحْصَاهُ اللهُ فَنَسُوْهُ ) (المجادلة:6) މާނައީ:" ﷲ އެކަންތައް ހިމަނުއްވައި ލިއުއްވިއެވެ. އަދި އެއުރެން އެކަންތައްތައް ހަނދާން ނައްތައިލިއެވެ." މިއަދު ތިބާ ބުނާކޮންމެ ބަހެއް އަދި ކުރާކޮންމެ ކަމެއް ފޮތެއްގައިލިޔެވި މާދަމާ ޤިޔާމަތްދުވަހުން ތިބާ އެކަން ދެކޭނެއެވެ. އެދުވަހުން އެކަންތައް ފެނުމުން ކުރާހިތާމަޔަކުން ފާއިދާއެއް ނުކުރާނެއެވެ. ވަގުތުވާނީ ފާއިތުވެފައެވެ.\nއޭމަގޭ އަޚާއެވެ! މާތްﷲ އަޅުންގެ ކަންތަކާއި މެދު އިހުމާލުވެ ވޮޑިނުގަންނަވައެވެ. ނަމަވެސް އަޅުންނަށް މުހުލަތުދެއްވާ ދޫދެއްވައެވެ. ވީމާ ﷲ ފުރިހަމަ ޞިއްޙަތާއި ޢާފިޔަތުގެ نِعمَة ދެއްވީމާ އެއިލާހަށް އުރެދޭމީހުންގެ ތެރެއިން ތިބާނުވާށެވެ. މާތްﷲއަށް އުރެދޭމީހެއްގެ ކިބައިން ތަނަވަސްކަންފެނުމުން އެއީ ކާމިޔާބީއެއްކަމުގައި ނުދެކޭށެވެ. އެއީ އޭނާއަށް ނޭނގޭގޮތަށް ލަސްލަހުން ދެވޭ ސަޒާއެކެވެ. މާތްﷲ ވަޙީކުރައްވާފައިވެއެވެ. (سَنَسْتَدْرِجِهُمْ مِنْ حِيْثُ لاَيَعْلَمُوْنَ وَأُمْلِى لَهُمْ إِنَّ كَيْدِى مَتِيْنٌ) (الأعراف:182-183) މާނައީ: " އެއުރެންނަށް ނޭގޭގޮތަށް ލަސްލަހުން. عَذَابُ ގެ ތެރެއަށް ތިމަންއިލާހު އެއުރެން ގެންދަވާހުށީމެވެ. އަދި އެއުރެންނަށް ތިމަންއިލާހު ލަސްކުރައްވަމެވެ. ހަމަކަށަވަރުން، ތިމަންއިލާހުގެ ރޭއްވެވުން ގަދަފަދަވެގެންވެއެވެ."\nއޭމަގޭ އަޚާއެވެ! މަރާ އެއިގެ ވޭނާއި، ކަށްވަޅާ އެތާނގެ އަނދިރިކަމާއި، ޞިރާޠުމަގާ އެއިގެ ހަނިކަން، ހަނދާންކުރާށެވެ. އަދި ޤިޔާމަތްދުވަހުގެ ނުރަތްކާތެރިކަމާއި ސުންޕާކަން ހިތްމައްޗަށް ގެނަސްގަންނާށެވެ. އެދުވަހުން ނަބީބޭކަލުންވެސް ވިދާޅުވަމުންގެންދަވާނީ، نَفْسِى نَفْسِى މިހެންނެވެ. ދެން ތިބާގެ ހާލާމެދުވިސްނާށެވެ. އެދުވަހުގެ ނުރައްކަލުން ސަލާމަތްވުމައްޓަކާއި މިއަދު ﷲގެ އަމުރުފުޅުތަކަށް ތަބާވެ އެއިލާހު ނަހީކުރެއްވި އެންމެހާ ކަންތަކުން ދުރުވެގަންނާށެވެ. އެދުވަހުގެ ނުރައްކަލުން ސަލަމަތްވުމައްޓަކައިވަނީ، ދުނިޔޭގެ މިކުޑަކުޑަ ވަގުތުކޮޅެވެ. މިވަގުތުގެ ބޭނުން ހެއުގޮތުގައި ހިފާށެވެ.\nއޭމަގޭ އަޚާއެވެ! އޭ ﷲ އަށް އުރެދޭމީހާއެވެ، މާތްﷲ ތިބާ ހައްދަވާފައިވަނީ ވަރަށް މާތް މަތިވެރި މަޤްޞަދަކަށްޓަކައެވެ. ބޭކާރުގޮތެއްގައެއްނޫނެވެ. މާތްﷲ ވަޙީކުރައްވާފައިވެއެވެ. (أَفَحَسِبْتُمْ أَنَّمَا خَلَقْنَاكُمْ عَبَثًا وَأَنَّكُمْ إلَيْنَا لاَتُرْجَعُوْنَ) (مُؤمنُون:115) މާނައީ: " ހަމަކަށަވަރުން، ތިމަންއިލާހު ތިޔަބައިމީހުން ހެއްދެވީ، ބޭކާރުގޮތުގައިކަމަށާއި، އަދި ތިޔަބައިމީހުން ތިމަންއިލާހުގެ ޙަޟްރަތަށް ރުޖޫޢަނުކުރައްވާނޭކަމަށް ތިޔަބައިމީހުން ފަހެ ހީކުޅައީ ހެއްޔެވެ." އިންސާނުން ހެއްދެވި އަސްލު މަޤްޞަދު ބަޔާންކުރައްވައި މާތްﷲ ވަޙީކުރައްވާފައިވެއެވެ. (وَمَا خَلَقْتُ الْجِنَّ وَالإِنْسَ إِلاَّ لِيَعْبُدُوْنَ) (الذاريات: 56) މާނައީ: " ތިމަންއިލާހަށް އަޅުކަންކުރުމަށް މެނުވީ، ތިމަންއިލާހު ޖިންނީންނާއި، އިންސީންނެއް ނަހައްދަވަމެވެ. އޭމަގޭ އަޚާއެވެ! މާތްﷲ ވަނީ ތިބާ ނެތުމުގެތެރެއިން ވުޖޫދައް ގެންނަވާ އިވުމާއި ފެނުމާއި ވިސްނުމުގެ މަތިވެރި نِعمَة ދެއްވާފައެވެ. އަދި ވަގުތާއި ފުރިހަމަ ޞިއްޙަތްވެސް ދެއްވަވާފައެވެ. މި نِعمَةތަށް އެއިލާހަށް އުރެދުމުގައި ހޭދަކޮށް ތިމާގެ އާޚިރަތް ބަރުބާދު ނުކުރާށެވެ. މިއަދު މި نِعمَةތަށް ހެއުގޮތުގައި ހޭދަ ނުކޮށްފިނަމަ، މާދަމާ ހިތާމަކުރަން ޖެހޭނެއެވެ. ނަމަވެސް އެދުވަހުން ފާއިތުވެދިޔަ ދުވަސްތަކާމެދު ހިތާމަކުރުމަކުން ފާއިދާއެއް ނުކުރާނެއެވެ. ނިކަން މާތްﷲގެ މިވަޙީބަސްފުޅު ހަނދާން ކުރާށެވެ. (حَتَّى إِذَا جَاءَ أَحَدَهُمُ الْمَوْتُ قَالَ رَبِّ ارْجِعُوْنَ ) (المؤمنون:99) މާނައީ:" އެއުރެންކުރެ މީހެއްގެ ގާތަށް މަރު އަތުވެއްޖެއުމަށް ދާންދެނެވެ. އެހިނދު އޭނާ ބުނާނެއެވެ. އަޅުގެ ވެރިއިލާހެވެ! ތިމަންއަޅާ އަލުން އަނބުރައި(ދުނިޔެއަށް) ފޮނުއްވާނދޭވެ! " އޭމަގޭ އަޚާއެވެ. ވިސްނާށެވެ ޣާފިލުވެ ނުހުންނާށެވެ. މިދުނިޔޭއަކީ ވަގުތީ ތަނަކެވެ. މިވަގުތީ ތަނައްޓަކައި ތިމަންނަގެ އާޚިރަތް ބަރުބާދުނުކުރާށެވެ. ވަގުތު ފާއިތުވުމުގެ ކުރީން ވިސްނާށެވެ.\nއޭމަގޭ އަޚާއެވެ! ﷲރުހިވޮޑިގަންނަވާ އެއިލާހުގެ އިޚްލާޞްތެރި އަޅުންގެ ތެރޭގައި ވާން ބޭނުންހެއްޔެވެ؟ އެއިރުން އިލާހީ نِعمَة ތަނަވަސްވެ އެއިލާހުގެ ރުހިވޮޑިގަތުންލިބި ސުވަރުގެއަށްދާނެ މަގު ތަނަވަސްވެގެންދާނެއެވެ. ނުވަތަ ބޭނުންވަނީ شَيطَانُންގެ އަޢުވާނުންގެ ތެރޭގައި ވާންހެއްޔެވެ؟ އެއިރުން އިލާހީ ރަޙްމަތުން މަޙްރޫމުވެ ނިކަމެތިހާލުގައި ޢަޒާބުގެ ގޮވައްޗަށް ހުށަހެޅޭނެއެވެ. އިޚްތިޔާރުކުރާނެ ގޮތަކާމެދު ވިސްނާށެވެ. ވަގުތު ފާއިތުވަނީއެވެ.\nއޭމަގޭ އަޚާއެވެ! ސުވަރުގޭގެ މަގުވަނީ ހިތްނުރުހޭ ކަންތަކުން ފުރިބާރުވެފައެވެ. ތިބާ ސުވަރުގެދާން ބޭނުންހެއްޔެވެ؟ އެތާނގައިވަނީ ހިތްހަމަޖެހުމާއި އުފާވެރިކަމެވެ. ނިމުމެއްނުވާ نِعمَة ތަކަކެވެ. އެތަނަށް ދެވޭނީ ފާފަތަކުން ސަލާމަތްވެ އިލާހީ ރުހިވޮޑިގަތުން ލިބުނު މީހަކަށެވެ. ފާފަތައް ކުރަމުން އިލާހީ ރަޙްމަތައް ތިބާ އެދޭނަމަ، އާދަމުގެފާނު ސުވަރުގެއިން ނެރެވުނު ސަބަބުހަނދާންކުރާށެވެ. އެއީ އެއްމެ ކުށަކެވެ. ތިބާ ތިދަނީ ފާފައަކަށްފަހު ފާފައެއްކުރަމުންނެވެ. ތިބާގެ ހާލަތާމެދު ފުންކޮށް ވިސްނާށެވެ. رسول الله صلى الله عليه وسلم حديث ކުރައްވާފައިވެއެވެ. حُفَّتِ الجنَّةُ بِالمَكَارِهِ وَحُفَّتِ النَّارُ بِالشَّهَوَاتِ. (رواه مسلم) " ސުވަރުގެވަށާލެވިފައިވަނީ ހިތްނުރުހޭކަންތައްތަކެވެ. އަދި ނަރަކަ ވަށާލެވިފައިވަނީ ހިތްރުހޭ ކަންތައްތަކެވެ."\nއޭމަގޭ އަޚާއެވެ! ތިބާ ތައުބާވެ ﷲގެ ޙަޟްރަތައް އެނބުރި ރުޖޫޢަވުމުގެ ވަގުތު މިވަނީ ޖެހިފައެވެ. އަދި ތިބާ ﷲގެ އަމުރުފުޅުތަކަށް ފުރިހަމަގޮތުގައި ކިޔަމަންތެރިވާށެވެ. އެއިރުން ތިބާއަށް ދެދުނިޔޭގެ ބާއްޖަވެރިކަން ލިބޭނެއެވެ. މާތްﷲ ވަޙީކުރައްވާފައިވެއެވެ. (أَلَمْ يَأْنِ لِلَّذِيْنَ آمَنُوا أَنْ تَخْشَعَ قُلُوْبُهُمْ لِذِكْرِ اللهِ وَمَا نَزَلِ مِنَ الْحَقِّ) (االحديد: 16) މާނައީ: " ﷲ ހަނދުމަކުރުމަށާއި، حَقُّ ބަސްފުޅުގެ ތެރެއިން ބާވައިލެއްވި ފޮތަށް އެބައިމީހުންގެ ހިތްތައް މަޑުމައިތިރިވުމުގެ ވަގުތު ނާންނަނީހެއްޔެވެ." މާތްﷲ އަހަރަމެން އެއްމެންވެސް ނަރަކައިން ސަލާމަތްކުރައްވައި، ސުވަރުގެވަންތަވެރީންކަމުގައި ލައްވާށިއެވެ އާމީން.


Samsung ah coronavirus in asareh nukuri | Mihaaru\nސެމްސަންގަށް މި އަހަރުގެ ފުރަތަމަ ކުއާޓަރުން ލިބުނު ފައިދާ ވަނީ އިތުރުވެފައި\n08 އެޕްރީލް 2020 - 08:19\nދުނިޔެ އަށް ފެތުރިގެންފައިވާ ކޮރޯނާވައިރަހުގެ ސަބަބުން، ބިޔަ ކުންފުނިތަކަށް ގެއްލުންވާނެ ކަމަށް ލަފާކޮށްފައި ވާއިރު، ސެމްސަންގުގެ ފައިދާ ފަސް ޕަސެންޓް ވަނީ އިތުރުވެފަ އެވެ.\nސެމްސަންގަކީ އިލެކްޓްރޯނިކްސް ކުންފުންޏެވެ. މި ސިނާއަތަށް ނިސްބަތްކުރެވޭ ހުރިހާ މަސައްކަތެއްހެން ސެމްސަންގުން ކުރެ އެވެ. ސްމާޓްފޯނުން ފެށިގެން ގޮސް ޓީވީ، އައިސްއަލަމާރި، އަވަން އަދި ދޮންނަ މެޝިން ވެސް ސެމްސަންގުން އުފައްދަ އެވެ. ކޮރޯނާވައިރަހުގެ ސަބަބުން އެތައް ބަޔަކަށް ކޮވިޑް-19 ޖެހިފައި ވާއިރު، ސެމްސަންގަށް ފައިދާ އިތުރުވި ސަބަބަކީ ސްމާޓްފޯނެއް ނޫނެވެ.\nކޮވިޑް-19ގެ ސަބަބުން ގިނަ ބަޔަކު ގޭގައި ތިބެން ޖެހުމުން ސެމްސަންގަށް ވީ ފައިދާ އެވެ. އިންޓަނެޓް ބޭނުންކުރާ މީހުންގެ އަދަދު އިތުރުވެ، އިންޓަނެޓުން ގުޅިފައި ހުރި ޚިދުމަތްތައް ބޭނުންކުރުން އިތުރުވުމުން، ޚިދުމަތް ދޭ ކުންފުނިތަކާށް ވަނީ ޑާޓާ ސެންޓަރުތައް އިތުރުކުރަން ޖެހިފަ އެވެ. ޑާޓާ ސެންޓަރުތަކަށް ބޭނުންވާ އިލެކްޓްރޯނިކް އާލާތްތައް އުފެއްދުމަށް ބޭނުންވާ ޗިޕްތައް ވިކޭ އަދަދު ވަނީ އިތުރުވެފަ އެވެ.\nސެމްސަންގަކީ މެމޮރީ ޗިޕްތައް ވަރަށް ގިނައިން އުދައްދާ ކުންފުންޏެކެވެ. ސްމާޓްފޯން އަދި ފަތި ޓީވީ އަކީ ވެސް ސެމްސަންގުން ކުރާ ބޮޑު ވިޔަފާރި އެކެވެ. އެހެންނަމަވެސް، އާނުންމުނާ ގުޅުން ހުރި ވިޔަފާރިން މި އަހަރު ރަނގަޅު ފައިދާއެއް ވާނެ ކަމަށް ނުފެނެ އެވެ. މުޅި ރިޕޯޓް އާންމުވުމުން މިކަން ސާފުވާނެ އެވެ.


Azra Hoadhan Aammu Kuri Photo Fuluhun Nagaifi - Vaguthu\nއަޒްރާ ހޯދަން އާންމުކުރި ފޮޓޯ ފުލުހުން ނަގައިފި\nމޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން ނެރުނު ރިޕޯޓު ލިޔުމުގައި ބައިވެރިވި ކަމަށް ބެލެވޭ އަޒްރާ ހޯދަން ފުލުހުން އާންމުކުރި ފޮޓޯ ނަގައިފި އެވެ.\nފުލުހުން ވިދާޅުވި ގޮތުގައި އަޒްރާގެ ފޮޓޯ ފުލުހުން ނެގީ އޭނާއާ މުއާމަލާތް ކުރެވިވިފައިވާތީއެވެ.\nމިހާރު ރާއްޖެއިން ބޭރުގައި ހުރި އަޒްރާއާ މުއާމަލާތް ކުރެވިއްޖެ ކަމަށް ބުނެ އޭނާ ހޯދުން ފުލުހުން ހުއްޓާލި އިރު، ފުލުހުންގެ ތަހުގީގަށް އޭނާ ރާއްޖެ އަންނަން އެއްބަސްވި ކަމެއްވެސް ނުވަތަ އެއްބަސް ނުވާ ކަމެއްވެސް ފުލުހުން ހާމަކޮށްފައި ނުވެއެވެ.\nފުލުހުން އޭނާ ހޯދަމުން ދިޔައީ “ޕްރިލިމިނަރީ އެސެސްމަންޓް އޮފް ރެޑިކަލައިޒޭޝަން އިން ދަ މޯލްޑިވްސް” ނަމުގައި ޝާއިޢުކުރި ރިޕޯރޓްގައި ކީރިތި ރަސޫލާއަށާއި، އިސްލާމްދީނަށް ފުރައްސާރަކޮށް، އިސްލާމްދީނާއި ޚިލާފު ވާހަކަދައްކާ، ޢާއްމުންގެ މެދުގައި ދީނީގޮތުން ޚިލާފު އުފެދޭ ބާވަތުގެ ވާހަކަތައް ދައްކާފައިވާ މައްސަލާގައި ބައިވެރިވުމެއް ވާކަމަށް ތުހުމަތު ކުރެވޭތީ އޭނާއާ ސުވާލު ކުރުމަށް ކަމަށް ފުލުހުން ވިދާޅުވިއެވެ.\nއެމްޑީއެންގެ ރިޕޯޓުގެ މައްސަލަ ފުލުހުން ތަހުގީގު ކުރަމުން އަންނަ އިރު، އެ ރިޕޯޓުގެ ލިޔުމުގައި ބައިވެރިވި އެންމެ މިވަގުތު ތިބީ ރާއްޖެއިން ބޭރުގައި ކަމަށް ފުލުހުން ވަނީ ވިދާޅުވެފައެވެ. އަދި އިސްލާމިކް މިނިސްޓްރީގެ ފަރާތުން އެމައްސަލަ ފުލުހުންނަށް ހުށަހެޅި އިރުވެސް އެމީހުން ތިބީ ރާއްޖެއިން ބޭރުގައި ކަމަށާއި އެހެން ކަމުން އެމައްސަލައާ ގުޅުންހުރި ނުވަތަ އެމައްސަލައިގެ މައުލޫމާތު ހުރި ކަމަށް ބެލެވޭ މީހުންނާ ސުވާލުކޮށް ތަހުގީގު ކުރިއަށް ގެންދަމުންދާ ކަމަށް ފުލުހުން ވިދާޅުވިއެވެ.\nއޮކްޓޯބަރ 21, 2019 08:27\nއެއީ ކީއްވެ؟ސަކިންދާ ގެ އަޑީސެކިއުލާ ދައުލަތުން އަމުރެއް އައީތަ؟ސަކިންދާގެ ބައިގަނޑުތޯ ނޫނީ ރައްޔިތުންގެ ގިނަަ ރައޔިތުންގެ ކަންބޮޑުވުންތޯ މުހިންމީ؟އެމްސީހަމީދު އިސްތިއުފާ\nއެމް.ސީ ހަމީދުމެން ލައިގެން ކިހިނެއް މިކަން ކުރާނީ. މީހުންގެ މޫނުމައްޗަށް ދައްކާ ދަޅާއެއް ހަމަ ތިއީ. އެއްވެސް ފިޔަވަޅެއް ނާޅާނެ.\nމި ސަރުކާރުގެ ނުފޫޒު ނުވަންނަ ގޮތަކަށް ތިޔަކަމެއް ކުރިޔަކަށް ނުގެން ދެވޭނެ\nހަހަހަަ. ކީއްކުރާނީ ސީ ޕީ ކަމުގަ ހުންނަން ބޭނުމިއްޔާ އެހެން އުޅެންޖެހޭނީ . ޕްރެޝަރ ބޮޑުވީމާ ކުރާކަން ދައްކާލާދަ . އަނެއްކާ ކަމުން ރެކި ގަންނާނީ\nއޮކްޓޯބަރ 21, 2019 08:39\nލާދީނީ ސަރުކާރު އިސްތިއުފާ. އިސްލާމް ދީނަށް ފުރައްސާރަކުރުމާ ދައުލަތް ބަނޑުއެޅުން ނޫން ކަމެއްކުރާކަށް އެމް.ޑީ.ޕީ މީހުނަށް ކުރާކަށް ނޭންގޭނެ\nއޮކްޓޯބަރ 21, 2019 08:45\nބަލަގަ މޮޔަފުޅުވެގެންނޭ ތިއުޅުއްވަނީ އަޒުރާ ދެކެބިރުގަތީތަ ނޫނީ ބަލަން ވީ ވަރަށް ނުބަލާ އަޒުރާ فضيحة ކުރެވުނީތަ\nއޮކްޓޯބަރ 21, 2019 08:57\nސަރުކާރަށް އަހަރު ދުވަސް ނުވަނީސް ސަރުކާރު ފެއިލްވަމުންދާ ކަމުގެ އަލާމާތްތައް ފެންނަން ފަށައިފިއެވެ.\nއޮކްޓޯބަރ 21, 2019 09:05\nވަރަށްބާރަށް ވެއްޓެން އަންނަ ސަރުކާރެއް ދުނިޔެއާއި ދިމާލަށް ދަތުރުކުރަމުންއެބަދޭ، ނާ..ޝާ...\nރައްޔިތުން އަދުން އަޅުވާ ނިމުމުން އަދުން ދަޅު ފޮރުވާފި!\nއޮކްޓޯބަރ 21, 2019 09:19\nއެމްސީ ހަމީދު ބިރުން ތުރުތުރު އަޅަގެން ކުރިކަމަކަށް ވާނީ\nމިހާރު އަނދިރި ދައުލަތަކީ ކޮންބައެއްގެ ކޮންމަގުސަދެއްކަންއެގޭނެ އިސްލާހުކޮއް މީހުންބޭރު ކުރަމުންދާ ބޭނުން ތަރައްގީ އަކީ ބޭރައް ދަތުރު\nކުރުން ބަޖެޓް ކުސްވަނީ ރައްރަޝައް ދިއުމުގެ ބަދަލުގަ ދޮއްމީހުނައް ވީވައުދު ފުއްދޭތޯ ދަތުރުކޮށް\nހައްގު އަދަބުދީ..... އެމްޑީޕީ ގެ ލާދީނީ ކަމާ ހުރެ ނެތް މި ޕާޓީގަ އުޅެވޭކަށް.... އަޅުގަނޑުމެން ވޯޓް ދިނީ ތިހެން ނުބައިކޮށް އުޅޭކަށް ނޫން... ބަލަން މިތިބީ... ލާދީނީ އެމްޑީއެން އުވާލާ\nއޮކްޓޯބަރ 21, 2019 14:30\n"އަޅުގަނޑުމެން ވޯޓް ދިނީ ތިހެން ނުބައިކޮށް އުޅޭކަށް ނޫން..." އެމްޑީޕީ އުފަންވީއްސުރެ އެމްޑީޕީއަކީ ރާއްޖެއަށް ޑިމޮކްރަސީގެ ނަމުގައި ސެކިޔުލަރިސަމް ގެންނަން އުޅުނު ބައެއް. އެމްޑީޕީއަށް 2008ވަނަ އަހަރު ވެރިކަން ލިބި ސެކިޔުލަރިސަމް ގާނޫންތައް ވުޖޫދުކުރަންފެށި. އޭރު އަޑެއް ނީވޭތަ އަންނި ނެދަލޭންޑްގައި ދިން ލާދީނީ ތަގުރީރު؟ އޭރުވެސް މިހާރުވެސް އެމްޑީޕީއަކީ ލާދީނީ ބައެއް. އެމްޑީޕީ މެމްބަރުން އެބައިގަނޑާ މިގުޅެނީ ފައިސާގެ ދަހިވެތިކަމުގައި ނޫނީ "ލާދީނީ މިނިވަންކަން" ހޯދުމަށް. ޕީޕީއެމްއާއި ޖޭޕީއާއި ހިޔާލު ތަފާތުވުމުން ނުޖެހޭ އެމްޑީޕީއާއި ގުޅޭކަށް. ޝައިތޯނުންނާއި ޑީލްހަދައިގެން ދުވަހަކުވެސް މުސްލިމުންނަށް ހެވެއް ނުލިބޭނެ\nއޮކްޓޯބަރ 21, 2019 09:44\nއެއީ އެބުނާ ފިޔަވަޅު ނަސީބެންނު ހިގާ ފިޔަވަޅަކައް ނުވިކަން.\nއޮކްޓޯބަރ 21, 2019 10:14\nއިންޓްޕޯލް ރެޑް ނޯޓިސް ނެރެގެން ވެސް ގެނެވޭނެ.\nތަންފީޒީ އިދާރާތަކުން ޑްރާމާ ކުަޅުން ހުއްޓާލާފަ ޒިންމާއަދާކުރުން އަވަސްކުރައްވާ. މުސްލިމު ގައުމެއް މިއޮއްގެން ހަލާކުވެދަނީ.\nއޮކްޓޯބަރ 21, 2019 10:29\nފޮޓޯނެގީ އެކަލީގެ ފެނުނީތަ ނޫނީ މި ސަރުކާރު ޔަހޫދިންގެ ދަސުވީތަ\nއޮކްޓޯބަރ 21, 2019 10:42\nއަޒްރާގެ ފޮޓޯ ފުލުހުން މީޑިޔާއަށް ލީ އާންމުންގެ ބަޔަކު މައިތިރިކުރަން ގޮތްދައްކަން. ތިމަންނަމެން ލާދީނީ ބައިގަނޑުގެ މައްސަލަ ބަލަމޭ ބުނަންވެގެން. އެހެނަސް އެ ފޮޓޯ ލުމުން އަޒްރާއަށް ރާއްޖެއިން ފުރައިގެން ދިއުމަށް އުނދަގޫތަކެއް ހުރުމުން އެބައިގަނޑު އެއްކޮށް ރާއްޖެއިން ފުރައިގެން ދިއުމަށް ފަސޭހައަކަށް އެ ފޮޓޯ އަވަހަށް ނެގީ. .\nއޮކްޓޯބަރ 21, 2019 10:51\nއަނދިރި ހިޔަނި ސަރުކާރުގެ ނުފޫޒް.. މި މީހުންގެ އައުވާނެއްގެ ކޮންމެ ކަމެއް ކުރިޔަސް ހިމާޔަތް ކުރާނެ... އަދި ކުށެއް ވެސް ނުކުރާނެ.\nބަލަ ކަލޭމެން މިސަރުކާރު ގެނައީ. ދެން ތިބޭ\nއޮކްޓޯބަރ 21, 2019 10:59\nބަލަގަ މޮޔަޔާ އެއީހިގާފިޔަވަޅެކޭ އެހެންވެއެހާބާރައް އެދިޔައީ ދެންވެސް މޮޔަނުގޮވާ ހުރެވޭތޮ ބަލާބަލަ މިއީމިހާރުގެސަރުކާރުން ފިޔަވަޅުއަޅާގޮތަކީ\nއޮކްޓޯބަރ 21, 2019 11:24\nޖިންނި އާއި ކެރަފާނަސީމުގެ ފޮޓޯއެއްވެސް ލާންފެނޭ!!!!!\nއޮކްޓޯބަރ 21, 2019 12:10\nދިވެހިރާއްޖެއަށް ކުރިމަތިވި ބޮޑު އިމްތިހާނެއް މީ އަންނިއަކީ ދިވެހިން ނަސްރުދޭނީ އަންނިގެ ބައިގަނޑަށްތޯ ނުވަތަ އިސްލާމް ދީނަށްތޯއެވެ. އިސްލާމް ދީނަށް ފުރައްސާރަ ކުރި ބައިގަނޑު އެވަނީ މުރުތައްދުވެ މުޝްރިކުވެފައެވެ. ނުވަތަ އެއީ ވެސް މުސްލިމުންތޯއެވެ އަދިވެސް..\nއޮކްޓޯބަރ 21, 2019 13:23\nއޭނާއަކީ ޝައިތާނެއް.. ޝައިތާނުންނާ ދޭތެރޭ ކަންކުރަންޖެހޭގޮތައް އޭނާއާއި ދޭތެރޭ ކަންކުރަން ޖެހެނީ.. މިއީ އެއްފަހަރު ދެފަހަރަކު ނޫން މީނާގެ ބަލާވެރިކަން މުސްލިމް ރައްުިތުން ތަހައްމަލް ކުރަން މިޖެހެނީ. އޭނާއަކައް އިސްލާމީ ދައުލަތެއްގެ މުސާރައެއްވެސް އަދި ރައްކާތެރުކަމެއްވެސް ގައްގެއް ނޫން.\nއޮކްޓޯބަރ 21, 2019 12:31\nހާދަ ވަރެއް އެބަހުއްޓޭ މި އަނދިރިބާގައިގެ މީހުން\nއޮކްޓޯބަރ 21, 2019 13:29\nލާދީނީ އެމްޑީޕީ އަ ހަރެން ދޫކޮއްލައިފިން. ކަލޭމެންގެ ނުބައިކަމުން ތި ޕާޓީގައި މެމްބަރަކު ކަމުގައި ހުރުމަކީ ފާފަވެރިވާނެ ކަމެއްކަން މި ހާރު ވިސްނޭ. އެމްޑީޕީގެ ލާދީނީކަން ނިކަންގާތުން ދެކެ އަތުން ހިފައިފީމު. ދެނެއް ވައިވެސް ނޭޅޭނަން.\nއޮކްޓޯބަރ 21, 2019 14:26\nއަނދިރި ދައުލަތުގެ މީހަކަށްވާތީތަ؟\nއޮކްޓޯބަރ 21, 2019 14:52\nމަޖުބޫރުން ފޮޓޯ ނަގުވާފަ އެއޮތީ. ކެރަފާ ނަސީ މު ދަރިއެއް ތީ. ތަހުގީގު ކުރަނީއޭ ކިޔައިގެން މޮޔަ ހައްދަނީ.\nއޮކްޓޯބަރ 21, 2019 15:16\nހުސް ދޮގު. މި މީހުނެއް މިވެރިކަމަކު ތެދެއް ނަހަދާނެ.\nއޮކްޓޯބަރ 21, 2019 15:59\nއަނދިރި ދަވްލަތުގެ ވެރިޔާ ގ.ކެނެރީގެ މުހަންމަދު ނަސިދު އަދިވެސް މާލޭގަ އެބަހުރި ނޫންތޯ އޭނާ ދައްކާ ވާހަކަތަކަށާ އޭނަ ކުރިންދެއްކިކަމަށް ބުނެ ޔޫޓިއުބުގަ ހުރި ވާހަކަތަކާމެދު ސުވާލުކުރުމެއްނެތްބާ ؟\nއޮކްޓޯބަރ 21, 2019 17:08\nލާދީނީ ނަޝީދު އެބުނާ އަނދިރި ދައުލަތުގެ ނާއިބު ރައީސް އަޖުރާތަ މީ\nމިއީ މުއާ މަލާތެއް ނޫން، މިއީ ރައްޔިތުންނަށް ކުރާ މަލާ މާތެއް !


SunOnline: PPM aa eku massakaiy kurevidhaane, Raees Yameen aa eku massakaiy nukuraanan: Nazim\nޕީޕީއެމްއާއެކު މަސައްކަތް ކުރެވިދާނެ، ރައީސް ޔާމީނާ އެކު މަސައްކަތް ނުކުރާނަން: ނާޒިމް\nއާމިނަތު ބަލްސަމް 25 Oct 2021, 20:45\nއެމްއެންޕީގެ ރައީސް ކާނަލް މުހައްމަދު ރިޓަޔާޑު މުހައްމަދު ނާޒިމް -- ސަން ފޮޓޯ/ އަހްމަދު އައިމަން އަލީ\nޕީޕީއެމްގެ މެމްބަރުންނާއެކު މަސައްކަތް ކުރި ނަމަވެސް ކުރީގެ ރައީސް އަބްދުﷲ ޔާމީން އަބްދުލް ގައްޔޫމާއެކު އެމްއެންޕީއިން މަސައްކަތް ނުކުރާނެ ކަމަށް އެ ޕާޓީގެ ރައީސް އަދި ރައްޔިތުންގެ މަޖިލީހުގެ ދަނގެތީ ދާއިރާގެ މެމްބަރު ކާނަލް ރިޓަޔާޑް މުހައްމަދު ނާޒިމް ވިދާޅުވެއްޖެއެވެ.\nކާނަލް ނާޒިމް މިރޭ "ސަން"އަށް ވިދާޅުވީ އެ ޕާޓީގެ އަސާސްތަކާއެކު ކޮންމެ ޕާޓީއަކާ ގުޅިގެންވެސް މަސައްކަތް ކުރަން ތައްޔާރު ކަމަށެވެ. އެ ޕާޓީން މަސައްކަތް ނުކުރާނީ ހަމައެކަނި ރައީސް ޔާމީނާއެކު ކަމަށް އޭނާ ވިދާޅުވިއެވެ.\n"އަޅުގަނޑުމެންނަށް ގަބޫލެއް ނުކުރެވޭ އިތުރަށް މިގައުމުގަ ރައީސްކަން ކުރައްވަން ރައީސް ޔާމިނަށް ފުރުސަތު ދޭކަށް،" ރައީސް ޔަމީންގެ ސަރުކާރުގައި ޑިފެންސް މިނިސްޓަރުކަން ކުރައްވާފައިވާ ނާޒިމް ވިދާޅުވިއެވެ.\nއެމްއެންޕީގެ މިހާރުގެ އަމާޒަކީ 2023ވަނަ އަހަރު ރިޔާސީ ކެންޑިޓޭޓެއް ނެރުން ކަމުގައި އެ ޕާޓީގެ ރައީސް ވިދާޅުވިއެވެ. އަދި ޕާޓީގެ ފިކުރާއި ސިޔާސަތުތައް ރައްޔިތުންނަށް ވިސްނައިދީގެން ރިޔާސީ އިންތިހާބަށް ދާން މަސައްކަތް ކުރާނެ ކަމަށްވެސް ނާޒިމް ވިދާޅުވިއެވެ.\nނާޒިމް ވިދާޅުވީ އެމްއެންޕީއަކީ ސަރުކާރާ އިދިކޮޅު ޕާޓީއެއް ނޫން ކަމަށެވެ. ހަމައެހެންމެ އެ ޕާޓީއަކީ ސަރުކާރުގެ ކޯލިޝަން ޕާޓްނަރެއް ނޫން ކަމަށް ވެސް އޭނާ ވިދާޅުވިއެވެ.\n"އަޅުގަނޑުމެންނަކީ ސަރުކާރުގެ ކޯލިޝަން ޕާޓްނަރެއް ނޫން. ނަމަވެސް ރައްޔިތުންނަށް ލާބައާ މަންފާ ލިބޭ ކޮންމެ ކަމެއްގަ ސަރުކާރަށްވެސް ތާއިދު ކުރާނަން،" ކާނަލް ނާޒިމް އިތުރަށް ފާހަގަ ކުރެއްވިއެވެ.\nއެމްއެންޕީއަކީ ގައުމީ ފިކުރުގައި ނުކުތް ޕާޓިއެއް ކަމުން އެގޮތުގައި ކުރިއަށް ދާނެކަމަށްވެސް ނާޒިމް ވިދާޅުވިއެވެ. އަދި މަޖިލީހުންވެސް ރައްޔިތުންނަށް ފައިދާވާނެ ގޮތަށް ކުރާ ކަންތައްތަކުގައި އެއްބާރުލުން ދޭނެ ކަމަށްވެސް އެމްއެންޕިގެ ރައީސް ފާހަގަ ކުރެއްވިއެވެ.\nކާނަލް ނާޒިމަކީ މީގެކުރިން ރައީސް ޔާމީނަށް ތާއީދު ކުރެއްވި ބޭފުޅެކެވެ. ރައީސް ޔާމީނާއި ނާޒިމް ހަތުރުންނަށްވީ އެމަނިކުފާނުގެ ވެރިކަމުގައި ޑިފެންސް މިނިސްޓަރު ކަމުގައި ހުންނަވަނިކޮށް ނާޒިމްގެ ގެކޮޅުން ފިސްތޯލައެއް ހޯދައި ޖަލަށްލުމުންނެވެ.\nނާޒިމްގެ ގެއިން ފެނުނު ފިސްތޯލައަކީ އޭނާ ފްރޭމްކުރުމުގެ ގޮތުން އޭރުގެ ސަރުކާރުން ރާވައިގެން ކުރި ކަމެއް ކަމަށް އޭރުގެ އިދިކޮޅު ފަރާތްތަކުން ތަކުރާރުކޮށް ބުނަމުން ދަނިކޮށް އެ ފިސްތޯލައިން އޭރުގެ ނައިބު ރައީސް އަހްމަދު އަދީބު އަބްދުލްޣަފޫރުގެ ޑީއެންއޭ ފެނިފައިވާ ކަމަށް ފުލުހުން ބުނެފައިވެއެވެ.\nފުލުހުން އެހެން ބުނުމަކީ ނާޒިމް ފްރޭމްކުރި ކަމަށް ބުނާ ބުނުމަށް ލިބޭ ވަރަށް ބޮޑު ހެއްކެއް ކަމަށް އޭނާގެ އާއިލާއިން ވެސް ވަނީ ބުނެފައެވެ.\nހަނގުރާމަވެރި ހަތިޔާރު ގެންގުޅުނު ކަމުގެ ދައުވާ ސާބިތުވެ 11 އަހަރަށް ނާޒިމް ޖަލަށްލާން ކުރި ހުކުމަށް ސުޕްރީމް ކޯޓުން ވެސް ތާއީދުކުރިއެވެ. ނަމަވެސް މި ސަރުކާރު އައިފަހުން އަލުން އެ ހުކުން ރިވިއުކުރަން ސުޕްރީމް ކޯޓަށް ހުށަހެޅުމުން އެ ކޯޓުން ވަނީ ކްރިމިނަލް ކޯޓުގެ ހުކުމް ބާތިލްކޮށްފައެވެ.


ކަސްޓަމަރުންގެ އެކައުންޓުން ފައިސާ ކަނޑާފައި ނުވާނެ- ބީއެމްއެލް - DhiDaily\nކަސްޓަމަރުންގެ އެކައުންޓުން ފައިސާ ކަނޑާފައި ނުވާނެ- ބީއެމްއެލް\n2 ފަހަރަށް ސްޓަމަރުންގެ އެކައުންޓުން ފައިސާ ކަނޑާފައި ނުވާނެ ކަމަށް ބޭންކް އޮފް މޯލްޑިވްސް އިން ބުނެފިއެވެ.\nކަސްޓަމަރުންނަށް ނޭނގި ފައިސާ ކެނޑޭ ކަމަށް ބުނެ ގިނަ ބަޔަކު ޝަކުވާކުރަމުން ދިއުމާ ގުޅިގެން މިއަދު ބީއެމްއެލްގެ ރަސްމީ ޓުއިޓާ އެކައުންޓު ކުރި ޓުވީޓެއްގައި މިކަން ހަމަކުރިއެވެ.\nބޭންކް އޮފް މޯލްޑިވްސްގެ އެކައުންޓުތަކުން ކެނޑިފައިވާ ފައިސާއަކީ ޖެނުއިން ޓްރާންސެކްޝަންތަކެއް ކަމަށާއި އެއީ ކުރިން ޕްރޮސެސްނުކޮށް ހޯލްޑުކޮށްފައި ހުރި ޓްރާންސެކްޝަންތަކެއް ކަމަށެވެ. ޓްރާންސެކްޝަންއާ ބެހޭ އިތުރު ތަފްޞީލު އިންޓަނެޓް ބޭންކިން މެދުވެރިކޮށް ބެލޭނެ ކަމަށް ވެސް ބީއެމްއެލްއިން ބުނެއެވެ.\n”ޓްރާންސެކްޝަން ހަދާފައިވާ ދުވަހުގެ ތަފްޞީލު އިންޓަނެޓް ބޭންކިން މެދުވެރިކޮށް ބަލައިލެވޭނެ،“ ބީއެމްއެލްއިން ބުންޏެވެ.\nގޮތްނޭނގޭ އީމެއިލްތަކުގައި ހުންނަ ލިންކުތަކަށް ފިތުމުން ކަސްޓަމަރުންގެ ބޭންކު އެކައުންޓުތަކުގެ މަޢުލޫމާތު ނޭނގި ނަމަވެސް އެހެން ފަރާތްތަކާ ހިއްސާ ކުރެވިފައި އެބަހުރި ކަމަށް ބީއެމްއެލްއިން ހަމަކުރިއެވެ.\nކަސްޓަމަރުންގެ ކާޑުގެ މަޢުލޫމާތު އެހެން މީހުންނާ ހިއްސާ ނުކުރުމަށް ވެސް ބީއެމްއެލްއިން ވަނީ އިލްތިމާސްކުރެއެވެ.\nބޭންކް އޮފް މޯލްޑިވްސްއިން މިފަދަ ގޮތަކަށް ޓުއިޓް ކުރައްވާފައި ވާ މިދަނޑިވަޅަކީ ބީއެމްއެލްގެ ވެރިނާއި އާންމުން ބައިވެރިވެ ސުވާލު ކުރެވޭ ގޮތަށް ރައްޔިތުންގެ މަޖިލީހުގެ އެސްއޯއީ ކޮމިޓީއަށް ހާޒިރުކޮށްދިނުމަށް މަޖިލީހުގެ މައްޗަންގޮޅި ދެކުނު ދާއިރާގެ މެންބަރު އަހުމަދު ހައިތަމް އެދިފައިވާކަން ފާހަގަ ކުރަމެވެ.


Valencia Baliko TC evva ah\nވެލެންސިއާ ބަލިކޮށް ޓީސީ އެއްވަނަ އަށް\nކުލަބު ވެލެންސިއާ 2-0އިން މިއަދު ބަލިކޮށް އުރީދޫ ދިވެހި ޕްރެމިއާ ލީގުގެ އެއްވަނަ އަށް ޓީސީ ޖެހިލައިފި އެވެ.\nޖުމުލަ 24 ޕޮއިންޓާއެކު ޓީސީ އަށް އެއްވަނަ ލިބުނު ނަމަވެސް ލީގުގައި މިރޭ ބީޖީ އަތުން ނިއު މޮޅުވެއްޖެނަމަ އެ ޓީމަށް އަލުން އެއްވަނަ ލިބޭނެ އެވެ. ނިއު އަށް މިހާރު ލިބިފައިވަނީ 23 ޕޮއިންޓެވެ.\nދެ ޓީމަށް ލަނޑު ޖަހަން ހުސް ފުރުސަތުތަކެއް ލިބުނު މެޗުގައި ޓީސީގެ ފުރަތަމަ ލަނޑު ޖެހީ ފަހު ހާފުގެ 14 ވަނަ މިނިޓްގައި ލިބުނު ޕެނަލްޓީއަކުން ކެޕްޓަން ޔާމީން އިބްރާހީމެވެ. މި ޕެނަލްޓީއަކީ ވެލެންސިއާގެ ކެޕްޓަން އިބްރާހީމް އަބުދުﷲ (އިއްބެ) ޕެނަލްޓީއޭރިޔާ ތެރެއިން ކުރި ފައުލަކާހެދި ލިބުނު ޕެނަލްޓީއެކެވެ.\nބަދަލު ކުޅުންތެރިޔާ އަހުމަދު ނިޒާމް އޭނާގެ ފައިގައި ޖެހުނު ފުރަތަމަ ބޯޅައިން ޓީސީގެ ދެ ވަނަ ލަނޑު ޖެހީ ވެސް އިއްބެ ހެދި ގޯހަކުން ހުސްކޮށް ބޯޅަ ލިބުމުންނެވެ. އޭގެ ކުރިން ޓީސީން ވަނީ ދެ ފަހަރު ގޯލުގެ ހުރަސް ދަނޑީގައި ވެސް ޖަހާފަ އެވެ. ވެލެންސިއާއިން އެންމެ ރަނގަޅު ދެ ފުރުސަތު ލިބުނީ އަބުދުލްވާހިދާއި ހުސައިން ނިހާނަށެވެ. މުޅިން ހުސްކޮށް ލިބުނު މި ދެ ބޯޅަ ވެސް ޖެހީ ބޭރަށެވެ.\nމި މެޗުން ބަލިވުމުން ވެލެންސިއާ ޓޭބަލުގެ ހަތްވަނާގައިވަނީ 12 ޕޮއިންޓާއެކުގަ އެވެ.\nމެޗަށް ފަހު ވެލެންސިއާގެ މެނޭޖަރު އަބުދުﷲ ޝިބާއު ބުނީ ދެ ޓީމުން ވެސް ކުޅުނީ ހަމަހަމަ ކުޅުމެއް ކަމަށާއި މިއީ މަދުވެގެން ޕޮއިންޓަކާ އެކު ވެލެންސިއާ ނިންމާލަންޖެހޭ ފަދަ މެޗެއް ކަމަށެވެ.\n"ލިބޭ ފުރުސަތުތައް ނިންމާލެވިގެން މޮޅެއް ވެސް ހޯދޭނީ. ފުރުސަތު ލިބި ނުޖެހިދިޔައީ. އެމީހުންނަށް ލިބުނު ފަޅި ދެ ފުރުސަތުގެ ބޭނުންކޮށްލީ. ދެ ޓީމުން ވަރަށް ހަމަހަމަކޮށް ކުޅުނު މެޗެއް މިއީ. މަދުވެގެން ޕޮއިންޓަކާއެކު ވެލެންސިއާ ނިންމާލަންޖެހޭ މެޗެއް މިއީ،" ޝިބާއު ބުންޏެވެ.\nޓީސީގެ ކޯޗު މުހައްމަދު ނިޒާމް (ނިޒާމްބެ) ބުނީ ޓީސީ މޮޅުވި ނަމަވެސް ވެލެންސިއާ އަށް ތައުރީފް ހައްގު ކަމަށެވެ.\n"ޓީސީ ވަރަށް ދަށްކޮށް ކުޅުނު ދުވަހެއްގައި މިއަދު ސަލާމަތްވީ. ތިން ޕޮއިންޓާއެކު ނިންމާލެވުމުން އެކަމާ ހިތްހަމަޖެހޭ. އެކަމަކު ވެލެންސިއާ އަށް ތައުރީފް ހައްގު މިއަދު. އެމީހުން ވަރަށް ރަނގަޅަށް ކުޅުނު. ލިބުނު ފުރުސަތުތައް ބޭނުންނުކުރެވިޔަ ދިކަން އެކަނި ވެލެންސިއާ އަށް މިއަދުމަދުވީ،" ނިޒާމްބެ ބުންޏެވެ.\nއޭނާ އަދި ބުނީ ޓީސީ ލީގަށް ވާދަކުރެވޭ ޓީމެއްގެ ގޮތުގައި އޮތުމުން ވަރަށް އުފާކުރާ ކަމަށެވެ.\nދިވެހި ޕްރެމިއާ ލީގް ވެލެންސިއާ ޓީސީ


School thah bandhukurun noon gotheh nethee baa?\nސްކޫލުތައް ބަންދުކުރުން ނޫން ގޮތެއް ނެތީ ބާ؟\n17 ޖެނުއަރީ 2021 - 15:48:52\nނިމިދިޔަ 2020 ވަނަ އަހަރަކީ ކަޅު އަނދިރި އަހަރެކެވެ. ކޮވިޑް-19 ގެ ސަބަބުން ކުރިމަތިވި ފުރަބަންދުގެ ސަބަބުން ރައްޔިތުންނަށް އެތައް އެތައް ދައްޗަކާއި ތުރާލެއް ކުރިމަތިވި އަހަރެކެވެ. ގޮންޖެހުންތަކުގެ އިތުރަށް އެތައް ހައްގަކުން އެތައް ބަޔަކު މަހުރޫމް ވެގެންދިޔަ އަހަރެކެވެ.\nފުރަބަންދުގެ ސަބަބުން އުނިވެގެންދިޔަ، ނުވަތަ ބުރޫ އަރައިގެންދިޔަ ހައްގުތަކުގެ ވާހަކަ ދައްކާނަމަ އެންމެ ފުރަތަމަވެސް ސަމާލުކަމެއް ދޭންވީ ތައުލީމު އުނގެނުމުގެ ހައްގަށެވެ. ފުރަބަންދުގެ ސަބަބުން އެންމެ ބޮޑު އުނިކަމެއް ލިބިގެންދިޔައީ އެތައް އެތައް ދަރިވަރުންނެއްގެ ތައުލީމު އުނގެނުމުގެ ހައްގަށެވެ. މިކަމާއި މެދު ސުވާލު އުފައްދާނެ ޖާގައެއް ނެތް ހިނދު މި ދާއިރާގެ އިސްވެރިންނާއި އަދި ސަރުކާރުގެ އެންމެ މަތީ ފަރާތްތަކުން މިކަން ގަބޫލުކުރާކަމީ ވެސް ހަގީގަތެކެވެ.\nކޮވިޑާއި ގުޅިގެން އެންމެ ފުރަތަމަ މުޅި ރާއްޖެ ލޮކްޑައުންއަކަށް ދިއުމާއިއެކު އެހެން ބައިވަރު ހިދުމަތްތަކެއް ހުއްޓުމަކަށް އައި ފަދައިން ތައުލީމު އުނގެނުމުގެ ހިދުމަތް ވެސް، ނުވަތަ ސްކޫލުތަކާއި މަތީ ތައުލީމުދޭ ކޮލެޖުތައް ވެސް ބަންދުވެގެން ދިޔައެވެ. ނަމަވެސް މުޅިން ހުއްޓުމަކަށް ގެނެސްފައި ބޭއްވުމުގެ ބަދަލުގައި، އޭރު ފެނިގެންދިޔައީ، މުދައްރިސުންނާއި އަދި އެ ނޫން ވެސް ފަރާތްތަކުގެ މިންނެތް މަސައްކަތުން ކޮންމެވެސް ސިފައެއްގައި ދަރިވަރުންނަށް އުނގަންނައިދިނުމުގެ ކަންކަން ކުރިއަށް ގެންދިޔަ ތަނެވެ. އޮންލައިން ކްލާސްތައް މެދުވެރިކޮށް ދަރިވަރުންނަށް ގޭގައި ތިބެގެން ފިލާވަޅުތައް ނަގައިދިނުމުގެ ކަންކަން ގޮންޖެހުންތަކާއި އެކުގައި ވެސް ކުރިއަށް ގެންދިޔައެވެ. ނަމަވެސް އިމްތިހާންތައް ޖެހުނީ ފަސްކުރާށެވެ.\nރާއްޖޭގައި ކޮވިޑުގެ ހާލަތު، ނުވަތަ ކޭސްތައް ފެންނަ މިންވަރު ދަށްވެއްޖެ ކަމަށް އަންގައި މި އަހަރުގެ ޖެނުއަރީ މަހުގެ 10 ވަނަ ދުވަހު އަލުން ސްކޫލްތައް ހުޅުވާލެވުނެވެ. ނަމަވެސް މުޅި ރާއްޖޭގައި ސްކޫލްތަކުގެ ކިޔެވުން އަލުން ފެށުން ވެގެންދިޔައީ ދަރިވަރުންނާއި ބެލެނިވެރިން ފަހަރުގައި އެންމެ ބޭނުންވި ގޮތް ނޫން ކަމަށް ބުނެވިދާނެއެވެ. އެކަން އެނގިގެންދަނީ އޭރު އެންމެ ހާއްސަކޮށް ބެލެނިވެރިން އުފައްދަމުން ދިޔަ ސުވާލުތަކާއި ފާޅުކުރަމުން ދިޔަ ކަންބޮޑުވުންތަކުންނެވެ.\nކޮވިޑުގެ ހާލަތުގައި ސްކޫލުތަކުގެ ކިޔެވުން އަލުން ފެށުން އެންމެ ބުއްދިވެރިތޯ، ނުވަތަ ސްކޫލް މާހައުލު މި ހާލަތުގައި ރައްކާތެރިތޯ އެތައް ބެލެނިވެރިންނެއް ސުވާލު އުފެއްދިއެވެ. އަދި އެގޮތަށް އެކަން ނުވެއްޖެނަމަ ޒިންމާ ނަގާނީ ކާކުތޯވެސް ސުވާލު އުފެއްދިއެވެ. ކުޑަމިނުން ތިމާގެ ދަރިފުޅު ސްކޫލަށް ފޮނުވާނަންތޯ ވެސް ސުވާލު އުފެއްދި ބެލެނިވެރިން މަދެއް ނޫނެވެ. ނަމަވެސް އެއްވެސް ބެލެނިވެރިއަކު، ދަރިވަރުންނަށް އުނގެނުމުގެ ހައްގު އުނިވެފައި އޮންނާކަށް ބޭނުމެއް ނުވާނެއެވެ.\nމިކަމަށް އެޑިއުކޭޝަން މިނިސްޓްރީން ދިނީ ދަރިވަރުންނާއި ބެލެނިވެރިންނަށް ވަރަށް ވެސް އުންމީދީ ޖަވާބެކެވެ. މިނިސްޓްރީން ބުނީ، ސްކޫލްތައް ވާނީ ކޮވިޑުން ރައްކާތެރިވުމަށް ވަރުގަދަ ފިޔަވަޅުތައް އަޅާފައި ކަމަށާއި ކުދިންގެ ލާނިން އެރޭންޖްމެންޓްސް އާއި ހެލިފެލިވެ އުޅޭ ގޮތްތައް ވެސް ވަނީ ވަކި އިންތިޒާމެއްގެ ދަށުން ފުރިހަމައަށް ގާއިމްކުރެވިފައި ކަމަށެވެ. އަދި ސްކޫލުތަކުގައި ދަރިވަރުން ތިބޭނީ ގައިދުރުކޮށް މާސްކް އަޅައިގެން ކަމަށާއި ކްލާހުގައި ދަރިވަރުން ގައިގޯޅިިވެ އުޅޭ ކަހަލަ ހަރަކާތްތައް ވާނީ ވީހާވެސް މަދުކޮށް ބޭއްވޭ ގޮތަށް ހަމަޖައްސާފައި ކަމަށެވެ.\nނަމަވެސް ސްކޫލްތައް ހުޅުވިގެން ހަފްތާއެއްގެ ތެރޭގައި މި ފެނުނީ އެއްވެސް ބެލެނިވެރިއެއް ނުވަތަ ދަރިވަރެއް ވެސް ދެކެން ބޭނުންވި މަންޒަރެއް ނޫނެވެ. ސްކޫލްތަކުން ޓީޗަރުންނާއި ދަރިވަރުން ޕޮޒިޓިވް ވާން ފެށި މަންޒަރެވެ. މިހާތަނަށް ކޭސްތައް ފެނުނު ސްކޫލްތަކާއި އަދަދުތައް ހިމަނާ ނުލި ނަމަވެސް ހަބަރުތަކުގެ ސުރުހީތަކުގައި މިއަދު އޮތީ މުޅިން ވެސް އެ ވާހަކައެވެ.\nމިހާ ހިސާބުން އުފެދޭ ސުވާލުތަކަކާއި އަދި ޔަގީންވާ އެއް ކަމެއްވެސް އެބަ އޮތެވެ. އުފެދޭ އެންމެ ބޮޑު އެއް ސުވާލަކީ، މި ފަހަރު ވެސް ހައްލަކީ ސްކޫލްތައް އަނެއްކާވެސް ބަންދުކުރުން ތޯއެވެ. ނުވަތަ ހައްލަކީ ރާއްޖޭގައި ވެސް ހޯމް ސްކޫލިންނަށް ފުރުސަތު ދިނުންތޯއެވެ. މިކަމުގައި އަނެއްކާވެސް މިނިސްޓްރީގެ ބައެއް ހޯދާލުމަށް ކުރި މަސައްކަތުން، މިނިސްޓްރީން މިހާތަނަށް ބުނެފައި ވަނީ، ސްކޫލްތަކުގެ ކިޔެވުން އަލުން މެދުކަނޑާލުމުގެ ވިސްނުމެއް އަދި ނެތް ކަމަށެވެ.\nމި ހާލަތުގައި ޔަގީންވާ އެއްކަމަކީ، ކޮވިޑް ފަދަ ބަލިމަޑުކަމެއް ނުވަތަ އެ ނޫން ވެސް ބޮޑު ކަމެއް ދިމާވެއްޖެ ނަމަ، ތައުލީމު ފޯރުކޮށްދޭނެ ނިޒާމެއް ރާއްޖޭގައި ހަގީގަތުގައި ވެސް ނެތް ކަމެވެ.


Demandeh nethumun2million aluvi hiley bahaalanee | Mihaaru\nޑިމާންޑެއް ނެތުމުން ދެ މިލިއަން އަލުވި ހިލޭ ބަހާލަނީ\nއިޑާހޯގެ އޯކްލީގައި ހިންގާ ކްރޭނީ ފާމްސް އިން ބުނީ އެތަނުން ހައްދާ އަލުވި އާންމުކޮށް ގަނޑުކޮށް ސަޕްލައިކުރަނީ ތަރުކާރީ ވިއްކާ ފިހާރަތަކާއި ރެސްޓޯރަންޓްތަކަށް ކަމަށެވެ. އެކަމަކު ކޮރޯނާވައިރަހާ ހެދި އެފަދަ ގިނަ ތަންތަން މިހާރު ބަންދުކޮށްފައި ހުރުމާ އެކު، އަލުވީގެ ޑިމާންޑް އެއްވެސް ވަރަކަށް ނެތް ކަމަށް ބުންޏެވެ.\nކްރޭނީ ފާމްސްގެ ސީއީއޯ ރަޔަން ކްރޭނީ ބުނީ އެ މީހުންގެ ސްޓޮކްގައި މިހާރު ހުރި ދެ މިލިއަން އަލުވި ހަލާކުވުމުގެ ކުރިން އާންމުންނަށް އެއްކޮށް ބަހަން ނިންމާފައިވާ ކަމަށެވެ.\n"އެންމެ ފުރަތަމަ އަންނަ ބަޔަކަށް ލިބޭ ގޮތަށް އިންތިޒާމު ހަމަޖެހިފައި ހުންނާނީ. އަލުވި ބޭނުންވާ މީހުން އެއްވެސް އަގަކާ ނުލައި އަލުވި ގެންދަންވީ." އޭނާ ބުންޏެވެ.\nކްރޭނީ ފާމްސް އިން ބުނިގޮތުގައި އެތަނުގެ އާމްދަނީގެ 50 ޕަސަންޓަކީ އަލުވި ވިއްކައިގެން ލިބޭ ފައިދާ އެވެ. ނަމަވެސް އަލުވީގެ ޑިމާންޑް ބޮޑިތަނުން ވެއްޓުމާ އެކު މި އަހަރު ދެން އަލުވި ހައްދާ މިންވަރު ވަރަށް ބޮޑަށް ދަށްކުރާނެ ކަމަށް ބުންޏެވެ.\nރަޔަން ބުނީ އެ މީހުންގެ ދަނޑުތަކުގައި އަލުވީގެ އިތުރުން ވެސް އެހެން ބާވަތްތަކެއް ހައްދާ ކަމަށެވެ. އޭގެ ތެރޭގައި އުއްދަނޑި އާއި ގޮދަނާއި ޒުވާރި އާއި މަސްޓަޑް ސީޑްސް ހިމެނެ އެވެ. މީގެ އިތުރުން ގެރިބަކަތި ހުއިހެއްޕުގެ މަސައްކަތް ވެސް ކުރެ އެވެ.\n"އެކަމަކު ކޮރޯނާވައިރަހާ އެކު އެންމެ ޑިމާންޑް ވެއްޓުނީ އަލުއްވާއި ގެރިބަކަރީގެ." ރަޔަން ބުންޏެވެ.\nއޭނާ ބުނީ އަލުވި ހިލޭ ބަހަން ނިންމި ވާހަކަ މިދިޔަ އަންގާރަ ދުވަހު ފޭސްބުކްގައި ހިއްސާކުރުމުން ވަރަށް ބޮޑު ތަރުހީބެއް އާންމުންގެ ފަރާތުން ލިބެމުން އަންނަ ކަމަށެވެ.\n"ބޭނުންވާ ބަޔަކު އައިސް އެ ބަޔަކު ބޭނުން ވަރަކަށް އަލުވި ގެންދަން އަހަރެމެން މިއޮތީ ފުރުސަތު ހުޅުވާލާފައު." ރަޔަން ބުންޏެވެ.\nދަނޑުވެރިކަން ޗެރިޓީ އެމެރިކާ\n5 ކޮމެންޓް, 39 ރިއެކްޝަންސް\nރާއްޖޭގެ މަސްވެރިން ބާނާ މަސް ތައް ނުކިރި ފައިސާ ނުދެވޭ ވާހަކަދައްކާ އެކަމަކު އަޱެއްނުއިވޭ އެއްވެސް މަސްވެރިން ތަކެއް މަސް ތައް ބަހާލިވާހަކައެއް އިވެނީކަޱައްއަޅާވާހަކަ މީއެއްބައޮވަންތަ ލަގަބްއޮންނަދިވެހިން މަވެސް ލައިގެން ސާބަހޭދިވެހިން\nތިއީ ދިވެހި މަސްވެރިން ނަމަ މަސްތައް އަޅާލާނީ ކަނޑަށް.\nބާހާނެ އެއްޗެއް މިރާއްޖެ އަކު ނޯންނާނެ! އެމެރިކާ އަކީ ބޭނުން ކުރާވަރަށް ކާބޯތަކެތި ހައްދާ އަދި އެހެން ޤައުމުތަކަށް ވިއްކާ ބޯހުރި ޤައުމެއް! މި ރާއްޖެއަކު އެކަހަލަ ބޮލެއް ހުރި ވެރިއަކު އަދި ނެތް! މިހެން ބުނީމަ ޕާޓީ ތަކުގެ ކުދިން މަގޭ ބޯ ކާލާނެ!\nހަމަ ބަހަންވީ އަހަރެން އަތުގައި ވެސްހުރިނަމަ ހަމަ ބަހާނަން ވަރަށްދެރަ މަހުޖަނަކަށް ނުވީތީ ގާސިމްބެ ފަދަ....\nސްޓޭއި އެޓް ހޯމް------\n+ކަލޯ ހާދަހާ ރަނގަޅު މީހެކޭ ދޯ!!


#Palestine gai intifada eh feshen thayyaruvefai!\nފަލަސްތީންގައި އިންތިފާލާއެއް ފެށެން ތައްޔާރުވެފައި!\nފަލަސްތީނުގެ ޒުވާނުންތަކެއް އިޒްރޭލްގެ ސިފައިންނާ ކުރިމަތިލަނީ: އިޒްރޭލްގެ ޖަރީމާތައް އިތުރުވެފައިވާތީ ފަލަސްތީނުގައި އިންތިފާލާ އެއް ފެށުމުގެ ކޮޅުމަތީ ދަނީ ފެންނަމުން -- ފޮޓޯ: ގާޑިއަން\nއިޒްރޭލުގެ އަނިޔާވެރި ކަން އަނެއްކާވެސް އިތުރުވެފައިވާ މި ދުވަސްވަރު، ފަލަސްތީނުގެ އިންތިފާލާއެއް ފެށިދާނެ ކަމުގެ ކުލަވަރު މިދަނީ ފެންނަމުންނެވެ.\nފަލަސްތީނުގެ އާންމުންނާއި ސިޔާސީ ފަރާތްތަކާއި ހަތިޔާރުއެޅި ޖަމާއަތްތަކުން އަބަދުވެސް އިޒްރޭލުގެ އިސްތިއުމާރާއި ހަންފެތުރުމާއި ބިންތައް ހިފުމާއި ދެކޮޅަށް އެކި އެކި ހަރަކާތްތައް ހިންގައެވެ. މި ދެކޮޅު ހެދުންތަކަށް އިންތިފާލާ އެއްގެ ދަރަޖަ ދެވެނީ ދެކޮޅު ހެދުންތައް ވަރުގަދަވެ، މަސްރަހު ކެކި އުތުރި އަރަން ފެށުމުންނެވެ. އަދި އިޒްރޭލަށް އެކި ކަންކަމުގައި ދަތި ކުރުމާއި އެއްބާރުލުން ދިނުން ހުއްޓާލުމަކީ ވެސް އިންތިފާލާގެ ބައެކެވެ.\nފަލަސްތީނުން މިފަދަ އިންތިފާލާއެއް ފުރަތަމަ ފެށީ އަށާވީހަކަށް އަހަރު ކުރިން 1987 ގައެވެ. މި އިންތިފާލާ ހައެއްކަ އަހަރަށް ދެމިގެން ދިޔައެވެ. ފުރަތަމަ އިންތިފާލާގެ ފުރަތަމަ ކޮޅުގައި ފެނިގެންދިޔައީ ގާޒާއާއި ވެސްޓް ބޭންކުގެ މަގުތަކުގައި ބޭއްވި ބޮޑެތި މުޒާހަރާ ތަކާއި މަދަނީ ބަސްނޭހުމެވެ.\nއެ އިންތިފާލާގެ ދުވަސްވަރު ފަލަސްތީނު މީހުން އިޒްރޭލުގެ އިދާރާތައް ބޮއިކޮޓް ކުރިއެވެ. އިޒްރޭލުން ހިފާފައިވާ ބިންތަކުގައި މަސައްކަތްކުރުން ހުއްޓާލިއެވެ. އެގައުމުގެ މުދާ ގަތުމާއި ބޭނުންކުރުން ހުއްޓާލިއެވެ. އިޒްރޭލަށް އެއްވެސް ބާވަތެއްގެ ޓެކްސްއެއް ދެއްކުމަށް ދެކޮޅު ހެދިއެވެ. އަދި އިޒްރޭލު ސިފައިންނަށް ކިޔަމަންތެރިވުން ދޫކޮށްލައި މުޒާހަރާތައް ވަރުގަދަކޮށް މަގުތައް ފުރާލިއެވެ. އިޒްރޭލުން މި ދެކޮޅު ހެދުންތަކުގެ ޖަވާބު ދިނީ އަށްޑިހަ ހާހެއްހާ ސިފައިން މަގުތަކަށް ނެރެގެންނެވެ. އެފަހަރު ފަލަސްތީނުގެ ދެ ހާހަށް ވުރެ ގިނަ މީހުން މަރުވިއެވެ. އިޒްރޭލުން މަރުވީ 160 މީހުންނެވެ. ފުރަތަމަ އިންތިފާލާ ނިމުމަކަށް އައީ ދެގައުމު އެއްބަސްވާ ކަންތައްތަކަކާ އެކު އެކުލަވާލެވުނު މަޝްހޫރު އޮސްލޯ އެއްބަސްވުމާ އެކުއެވެ.\nދެވަނަ އިންތިފާލާ ފެށުނީ 2000 ވަނަ އަހަރު އެވެ. ފަސް އަހަރަށް ދެމިގެން ދިޔަ މި އިންތިފާލާ އަށް އަލް އަގްސާ އިންތިފާލާ އޭ ވެސް ކިޔައެވެ. މި އިންތިފާލާގައި ވެސް ފުރަތަމަ އިންތިފާލާގެ ހުރިހާ ސިފަތަކެއް ހުއްޓެވެ. މަރުވި މީހުންގެ އަދަދު ފުރަތަމަ ފަހަރަށްވުރެ ގިނައެވެ.\nއެފަހަރު ފަލަސްތީނުގެ 3000 މީހުން މަރުވިއިރު އިޒްރޭލުގެ ހާހެއްހާ މީހުން މަރުވިއެވެ. އަނިޔާވެރި ލީޑަރެއްގެ ގޮތުގައި އެރިއަލް ޝެރޯން މަޝްހޫރު ވެގެން ދިޔައީ މި އިންތިފާލާގައެވެ. ދެވަނަ އިންތިފާލާ ނިމުނީ ޝަރުމުއްޝޭހުގައި ދެގައުމުން މައްސަލަތަކުގައި ކޮންމެވެސް ވަރަކަށް ދޫދީ އެއްބަސްވުމަކާ ހަމައަށް އައުމުންނެވެ. އިންތިފާލާގެ ހާލަތުން ބޭރުވި ނަމަވެސް އެއަށްފަހު މިއަދާ ހަމައަށް ވެސް ދެގައުމުގެ މެދުގައި ސުލްހަވެރިކަމުގެ ފަނޑު ކުލަވަރެއްވެސް އަދި ނުފެނެއެވެ.\nދިހަ އަހަރު ފަހެވެ. ކުރީގެ ދެ އިންތިފާލާ ފެށުނު ދުވަސްވަރު ފެނުނު މަންޒަރުތާކާއި މިހާރު ފަލަސްތީނުން ފެންނަ ކަންކަމާ ވަރަށް އެއްގޮތެވެ. މިދިޔަ އަހަރު އިޒްރޭލުގެ ހަރުކަށިކަން އަނެއްކާވެސް މީން ދުވަހަކު ނުދާހާ މައްޗަށް ގޮސްފައި ވާއިރު ބައެއް ލިޔުންތެރިންނާއި އެކްޓިވިސްޓުން މިދިޔަ އަހަރު ފެށުނު ފަލަސްތީނުގެ ދެކޮޅުހެދުންތައް ސިފަ ކުރަނީ "ހިމޭން އިންތިފާލާ" އެއްގެ ގޮތުގައެވެ. ފަލަސްތީނުގެ ރައީސް މަހްމޫދު އައްބާސް ވަނީ ތިންވަނަ އިންތިފާލާއެއް ފެށިދާނެ ކަމުގެ އިންޒާރު ދެއްވާފައެވެ.\nފަލަސްތީނުގެ ހަބަރުތައް ގެނެސްދޭ ފަރާތްތަކުން ސިފަ ކުރާ ގޮތުގައި މިހާރު އެގައުމުން ފެންނަނީ މީން ދުވަހަކު ނުފެންނަ ފަދަ މަންޒަރު ތަކެކެވެ. އެކި އުމުރުގެ، އެކި ސިޔާސީ ފިކުރުގެ ދެ ޖިންސުގެ މީހުން މަގުތަކަށް އެއްވެ މުޒާހަރާ ކުރަމުން ދަނީ އަމިއްލަ ހައިސިއްޔަތުންނެވެ.\nފަލަސްތީނުގެ އާންމުންގެ ތެރެއިން އިޒްރޭލު ސިފައިންނާ ކުރިމަތިލާ ޒުވާނުންނަކީ ކުރީގެ އިންތިފާލާތަކުގެ ތަޖުރިބާ ހުރި ބައެއް ނޫނެވެ. އަދި މިއީ ފަލަސްތީނުގެ ސިޔާސީ ލީޑަރުން އިސްނަގައިގެން، ރޭވިގެން ހިންގާ ސިޔާސީ ހަރަކާތް ތަކެއް ވެސް ނޫނެވެ. މިހާރު ފަލަސްތީނުގެ އާންމުން އެއްވެސް ރޭވުމެއް ނެތިވެސް އުތުރި އަރަމުންދާ ނިސްބަތަށް ބަލާއިރު، އެގައުމުގެ ލީޑަރުން މި އުތުރި އެރުން ތަކަށް އެއްބާރުލުންދީ "ހަކަތަ" އަޅަން ފަށައިފިނަމަ، ތިންވަނަ އިންތިފާލާއެއް ފެށުން އޮތީ ވަރަށް ކައިރީގަ އެވެ.


Fathuruverikamuge emme bodu harakaathugai MMPRC in baiverivejje - vNews.mv\nފަތުރުވެރިކަމުގެ އެންމެ ބޮޑު ހަރަކާތުގައި އެމްއެމްޕީއާރުސީން ބައިވެރިވެއްޖެ\nރިފާޢަތު Male' | 01 December 2021, 10:34\nރާއްޖޭގައި ބާއްވާ ފަތުރުވެރިކަމުގެ އެންމެ ބޮޑު ހަރަކާތް، ޓީޓީއެމް މޯލްޑިވްސް 2021 ގައި އެމްއެމްޕީއާރުސީން ބައިވެރިވެއްޖެއެވެ.\nޓީޓީއެމް ހަރަކާތަކީ ހައިބްރިޑްކޮށް ނޮވެންބަރު 28 އިން 30 ވަނަ ދުވަހަށް ކުރިއަށްދިޔަ ހަރަކާތެކެވެ.\nޓީޓީއެމް މޯލްޑިވްސްގެ ތެރެއިން ހިންގާ ޓްރެވަލް ސަމިޓް ވަނީ 28 ނޮވެންބަރު ވަނަ ދުވަހު މީރު އިވެންޓްސް ކޮންފަރެންސް ފެސިލިޓީގައި ކުރިއަށް ގެންގޮސްފައެވެ. މި ސަމިޓުގައި ފަތުރުވެރިކަމުގެ ދާއިރާގެ ލީޑަރުންނާއި، އިންޑަސްޓްރީގެ ސީނިއާ ފަރާތްތަކުން ވަނީ ބައިވެރިވެފައެވެ. މި އަހަރުގެ ސަމިޓްގެ މައުލޫއަކީ "ފިއުޗާ އޮޕަޗުނިޓީޒް، ނިއު ނޯމަލް ޕްރޮސީޖާސް، އެންޑް ވަޓް އިސް ޓު ކަމް އިން ހޮސްޕިޓާލިޓީ އިންޑަސްޓްރީ އޮފް ދަ މޯލްޑިވްސް" އެވެ.\nޓީޓީއެމް ޓްރެވަލް ސަމިޓުގައި އެމްއެމްޕީއާރުސީގެ ސީއީއޯ ތޮއްޔިބް މުހައްމަދު ވާހަކަ ދައްކަވަމުން ވަނީ ރާއްޖެއަށް ފަތުރުވެރިން އަންނަ އަދަދު އިތުރުވެ، ރާއްޖޭގެ ބްރޭންޑަށް އޮތް އިތުބާރު މިއަދު ވަރަށް ބޮޑަށް އިތުރުވެފައިވާކަން ފާހަގަކުރައްވާފައެވެ.\nއަދި މިކަންހާސިލްވީ މިދިޔަ 18 މަސް ދުވަހު އެމްއެމްޕީއާރުސީއިން ބައިނަލްއަގްވާމީ ފެންވަރުގައި ރާއްޖޭގެ ބްރޭންޑް އިޝްތިހާރުކުރުމަށް ކުރި މަސައްކަތުގެ ސަބަބުން ކަމަށް ތޮއްޔިބް ވިދާޅުވިއެވެ. މީގެއިތުރުން ބައިނަލްއަގްވާމީ ފެންވަރުގައި ރާއްޖޭގެ ބްރޭންޑް މީގެކުރިން ދުވަހަކުވެސް މަޤުބޫލުކަން ހޯދިފައިނުވާ މިންވަރަށް މިއަދު މަގުބޫލުކަން ހޯދާފައިވާ ކަމަށްވެސް ތޮއްޔިބް ވިދާޅުވިއެވެ.\nޓީޓީއެމް ފެއާގައި 150 އެގްޒިބިޓަރުން ބައިވެރިވާއިރު، މީގެތެރޭގައި ހޮޓެލިއަރުންނާއި، އެއާލައިންސް އަދި ސްޓޭކް ހޯލްޑަރުން ހިމެނެއެވެ.\nއަދި ރާއްޖެއަށް އެންމެ ގިނައިން ފަތުރުވެރިން އަންނަ 30 މާކެޓަށް ނިސްބަތްވާ 200 އަށްވުރެ ގިނަ ޓުއަރ އޮޕަރޭޓަރުންވެސް މި ހަރަކާތުގައި ބައިވެރިވި ކަމަށް ވިޒިޓް މޯލްޑިވްސް އިން ބުނެއެވެ.\nޓީޓީއެމް ހަރަކާތުގެ ތެރެއިން 2000 ވުރެ ގިނަ ބައްދަލްވުންތައް ވަނީ ބާއްވާފައެވެ.


ފޮޓޯކެމެރާގެ އަލި ކަނޑައިގެން ނުދެއެވެ. ލޯ ތަރަތަރަޖަހައިގެން ދާހާ ވެއެވެ. ގާތްތިމާގެ މީހުންނާއި އެކުވެރިން އައިސް ހޯލު ފުރައިލިއެވެ. ސަލާންކުރާ މީހުންގެ ސަފު ވަރަށް ދިގެވެ. އަހަރެންގެ އެއް އަތުގައި އޮތީ މާބޮނޑިއެކެވެ. އަހަރެންގެ ގާތުގައި ހުރީ ނަޒީހެވެ. އަހަރެންގެ ލޯބިވެރިޔާއެވެ. އަހަރެންގެ އަތުން ދޫނުކުރެއެވެ. ހިތްހެޔޮ މުރާލި...\nFebruary 12, 2017 11\nއަހަރެން މީހަކާ ނީންނަނީ ކީއްވެހެއްޔެވެ؟ އެ ސުވާލުގެ ޖަވާބު ހޯދަން މީހުން މަސައްކަތްކުރިއެވެ. އަހަރެންދެކެ އެކަކު ވެސް ލޯބިނުވީ ހެއްޔެވެ؟ ނޫނެކެވެ. ގަޔާވާ އަންހެނެއް އަހަންނަށް ނުފެނުނީ ހެއްޔެވެ؟ ނޫނެކެވެ. އަހަރެން ލޯބި ހުށައެޅުމުން އޭނަ ގަބޫލުނުކުރީ ހެއްޔެވެ؟ ނޫނެކެވެ. އެހެންވިއްޔާ ސަބަބަކީ ކޮބައިހެއްޔެވެ؟ އެ ސުވާލު އެހުމުން...\nFebruary 08, 2017 4\n(އާދިއްތަ ދވަހުގެ ނޫހާ ގުޅޭ)\nނަވާރަ ސަތޭކަ ތޭވީސްވަނަ އަހަރުގެ ޑިސެންބަރު މަހުގެ ފަންސަވީސްވަނަ ދުވަހުގެ ރެއެވެ. ފަހުމީގެ އުމުރުން އޭރު ތިރީސް ފަސް އަހަރެވެ. އެ ރެއަކީ އާދަޔާ ޚިލާފަށް ވައި ބާރު ރެއެކެވެ. ފަހުމީގެ އަންހެނުން އައިމިނަ އޮތީ ބިއްދޮށަށް އެނބުރިގެން ގަދަ ގުގުރީގައެވެ. ފަހަކަށް އައިސް އައިމިނަގެ ނިދި އިންތިހާއަށް ގަދައެވެ. ގަޑިން އޭރު މެންދަމު...\nހަނދުބޮޑުވާ މޫސުމަށް މީހުން މޮޔަވާ ވާހަކަ އަހަމެވެ. އަހަންނަކީ ވެސް އެ ކަހަލަ މީހެކެވެ. އެ ރެއަކީ، ފަހުގެ ތާރީޚެއްގައި ހަނދު އެންމެ ބޮޑުކޮށް ފެންނަ ރެއެވެ. ނޫސްތަކުގައި އެ ކަން އިސްތިހާރު ކުރާތާ ކިތަންމެ ދުވަހެކެވެ. ގިނަ ބަޔަކު ތިބީ އެ ކަމަށް ތައްޔާރުވެގެންނެވެ. އަހަންނަކީ ފޮޓޯނަގާ މީހެކެވެ. އެ ފަދަ ކޮންމެ ދަނޑިވަޅެއް ކެމެރާގައި...\n"އުޑުން ތަރިތައް އޮތީމޭ ހިތުން ގުނަގުނާ، ހިތަށްއަރަނީ ތަކޭ ފަރި ވަނާ. މަޑުން ފިރުކޭ ވިލާތައް ވެދަންދެން ފަނާ، ބަލަން އޮވެގެން މަ ކިއީމޭ ސަނާ.." ގެ އަޑު، މަޑުމަޑުން މާޙައުލަށް ފެތުރެމުންދިޔައެވެ. ގޮނޑުދޮށަށް ބީއްސަމުންދިޔަ ރާޅާއި، ޖެހެމުންދިޔަ ނަލަ ރޯޅިއާއި، އޫސަމުސާގެ އަޑުން އިތުރު ފުރިހަމަކަމެއް ގެނެސްދިނެވެ. އަލިފާންގަނޑުގައި...\nޑޮކްޓަރު އިބުރާހީމު: ބާބިލް ޓަވަރުގެ ތަނބެއް! (4)\n(ޖެނުއަރީ 19ގެ އަދަދާ ގުޅޭ)\nޑޮކްޓަރު އިބުރާހީމު: ބާބިލް ޓަވަރުގެ ތަނބެއް! (3)\n(ޖެނުއަރީ 17 ދުވަހުގެ ނޫހާ ގުޅޭ)\nނަވާރަ ސަތޭކަ ނުވަދިހަވަނަ އަހަރެވެ. އަހަރެންގެ އުމުރުން އޭރު ދިހަ އަހަރު ފުރިއްޖެއެވެ. ދިރިއުޅުނީ ރަށުގައެވެ. ގެ ހުންނަނީ ތެޅިގަލުން ރާނައިފައެވެ. ވަޔާއި އަލި ވެއްދުމަށްޓަކައި ފާރުގައި އާނގުތަކެއް ކަނޑައިފައި ހުރެއެވެ. ބައެއް އާނގުތައް ހުންނަނީ މީހެއްގެ އިސްކޮޅަށް ވުރެ މާ މަތީގައެވެ. ގޯތިތެރޭގައި ވަރަށް ގިނަ ގަސް ހުރެއެވެ. ބޮޑު...\nޑޮކްޓަރު އިބުރާހީމު: ބާބިލް ޓަވަރުގެ ތަނބެއް! (2)\nޑޮކްޓަރު އިބުރާހީމު: ބާބިލް ޓަވަރުގެ ތަނބެއް! (1)\nނޯޓެއް: "ޑޮކްޓަރު އިބުރާހިމު: ބާބިލް ޓަވަރުގެ ތަނބެއް!" މި ވާހަކަ ލިއުއްވީ އިރާގުގެ މަޝްހޫރު ލިޔުންތެރިއެއް ކަމަށްވާ ޛުއްނޫނު އައްޔޫބް (1908-1988) އެވެ. މި ވާހަކަ އެންމެ ފުރަތަމަ ޝާއިއު ކުރީ 1936ގައި ކުރު ވާހަކައެއްގެ ގޮތުގަ އެވެ. ފަހުން 'ދުކްތޫރު އިބްރާހީމު'ގެ ނަމުގައި ރިވާޔަތެއްގެ ސިފައިގައެވެ. މިބައި އެރިވާޔަތުގެ ފުރަތަމަ...\nJanuary 15, 2017 11\nވަރަށް ބޯކޮށް ވާރޭ ވެހެނު ދުވަހެކެވެ. މެންދުރުގެ ވަގުތެވެ. މަންސޫރު ހުރީ ވަލުގައި ނިކަން ބާރަށް ހިފަހައްޓައިގެންނެވެ. ރަމްޒިއްޔާގެ ސަންދޯއް ވަޅަށް ތިރިވާކަށް މަންސޫރު ބޭނުމެއް ނޫނެވެ. ގާތުގައި ހުރި މީހަކު، މަޑުމަޑުން މަންސޫރުގެ ކޮނޑުގައި ޖަހައިލިއެވެ. ވަލަށް ދޫދިނީ އެ ހިސާބުންނެވެ. ތިން ފިރިހެންދަރިން ދޫކޮށްފައި ކުދިންގެ މަންމަ...\n(ބުދަ ދުވަހު ޖެހި ބަޔާ ގުޅޭ)\nއިންސާނުންގެ ބާރުގެ ދަށަށް ޖިންނިން ގެނައުމަކީ، ރާޤީންނަށް ވަރަށް ފަސޭހަ ކަމެކެވެ. އެ ކަމަށްޓަކައި، ވަރަށް ގިނަ އެއްޗެހި ހިތުންދަސްކުރަން ޖެހެއެވެ. ޢަމަލީ ގޮތުން ތަޖުރިބާ ހޯދަން ޖެހެއެވެ. ރުޤްޔާ ނުވަތަ ހުއްދަ ފަންޑިތަ ހަދަން ދަސްކުރުމުގެ ޝައުޤުވެރިކަން އަހަރެންގެ ހިތުގައި އުފެދުނެވެ. ޢާއިލާއަށް ކުރިމަތިވި ކަމަކާ ގުޅިގެންނެވެ....\nJanuary 01, 2017 9\n(ބުދަދުވަހު ޖެހި ބަޔާ ގުޅޭ)\nސިއްރުތައް ބޭޒާރުކުރަމުން އާ ދުވަހަކަށް އިރުއެރިއެވެ. ކަނޑުތަކުގައި ދުއްވި އުޅަނދުތަކާއި، މޫދު އަޑީގައި ހެލިފެލިވެ އުޅުނު މަސްމަހާމެހީގެ ތެރެއިން، އިރުގެ އަލިކަން ފޯރި ކޮންމެ އެއްޗެއް ލޯތަކަށް ހާމަކޮށްދިނެވެ. އޭގެ ކުލައާއި ދަތުރުކުރާ މިސްރާބު ބުނެދިނެވެ. ސިއްރު ފޮރުވުނީ ހިތްތަކުގައެވެ. ފުރާޅު ދަށުގައާއި ހަތަރު ފާރުން...\nއެންމެ ލޯބިވި މީހާ\nރީތި ފިރިހެނެއް ފެނުމުން ކޮންމެ އަންހެނެއްގެ ލޮލުގައި ވެސް އަޅައިގަނެއެވެ. ރީތި އަންހެނެއް ފެނުމުން ފިރިހެނުންނަށް ވެސް އެ ގޮތް ދިމާވެއެވެ. އަހަރެން ވެފައިވަނީ ފިރިހެނުންގެ ހިތަށް ހެރޭ ކަށްޓަކަށެވެ. އެކި ގޮތްގޮތުން އަހަންނަށް ލޯބީގެ ހުށައެޅުންތައް ލިބެއެވެ. އަހަރެން އެއްވެސް ޖަވާބެއް ނުދެމެވެ. އަހަރެންގެ ކުރިމައްޗަށް ހުއްޓިފައި...\nދަންވަރު ގަޑިން ބާރަޖެހިއިރު ވެސް އަހަރެން އޮތީ ހޭލައެވެ. ވިސްނަންއޮއްވައި ދޭއްޖެހިއެވެ. ފަތިސް ވަނީ ވެސް އަހަރެން އެހެން އޮއްވައެވެ. ކޮންމެވެސް މިޔުޒިކެއް ކުޅެވޭތޯ ހީރި މަސައްކަތް ކުރިއެވެ. އަހަރެންގެ ލޮލަކުން ކަރުނައެއް ނުހިކެއެވެ. މަގަތުގައި ހަލީމް އޮތެވެ. އެއީ އަހަރެންގެ ފިރިމީހާއެވެ. ނިދާ މަރުވެފައެވެ. ބިތްދޮށުގައި އޮތީ،...


PHOTO:3mahah fahu dharivarun enburi "ufalunschool" ah! | dhuvasmv ފޮޓޯ: ތިން މަހަށް ފަހު ދަރިވަރުން އެނބުރި “އުފަލުން ސްކޫލަށް”! – dhuvasmv\nފޮޓޯ: ތިން މަހަށް ފަހު ދަރިވަރުން އެނބުރި “އުފަލުން ސްކޫލަށް”!\nކޯވިޑް-19 އާއި ގުޅިގެން ރައްކާތެރިކަމުގެ ފިޔަވަޅެއްގެ ގޮތުން ރާއްޖޭގެ ސްކޫލްތައް ބަންދުކޮށްފައި އޮންނަތާ ތިން މަހަށް ވުރެ ގިނަ ދުވަސް ފަހުން ސްކޫލްތަކުގެ ކިޔެވުން ފަށައިފި އެވެ.\nއަލުން ސްކޫލްތައް ފަށާފައިވަނީ “ނިއު ނޯމަލް” ގައި ދަރިވަރުންނާއި ޓީޗަރުންނާއި މުވައްޒަފުންގެ ރައްކާތެރިކަމަށް ވަރުގަދަ ފިޔަވަޅުތަކެއް އަޅައިގެންނެވެ. ހުރިހާ ދަރިވަރުން ސްކޫލަށް ވައްދާނީ އަތް ދޮވެ، ޓެމްޕަރޭޗާ ބަލައި ހެދުމަށް ފަހު އެވެ.\nހުރިހާ ސްކޫލެއްގައި އިންތިޒާމްތައް ހަމަޖައްސާފައިވަނީ އިޖްތިމާއީ ގައިދުރު ކަމުގައި ދަރިވަރުންނަށް ކިޔަވައިދެވޭ ގޮތަށެވެ. ހުރިހާ ދަރިވަރުންނާއި މުވައްޒަފުންނާއި ޓީޗަރުން ސްކޫލްގައި އުޅެން ޖެހެނީ މާސްކު އަޅައިގެންނެވެ.\nނިއު ނޯމަލްގައި ސްކޫލްތަކުގެ ކިޔެވުން ފެށީ ތިން ކެޓަގަރީއަކަށް ބަހާލައިގެންނެވެ.\nއެގޮތުން މާލެއަކީ ކޯވިޑް-19 ފެތުރެމުންދާ ރަށަކަށް ވާތީ މާލޭ، ވިލިމާލެ އަދި ހުޅުމާލޭގެ ސްކޫލްތަކުގައި ކިޔަވައިދޭނީ ގްރޭޑް ނުވައަކުން މަތީގެ ގްރޭޑް ތަކަށެވެ. ރާއްޖޭގެ އެހެން ހުރިހާ ރަށެއްގެ ސްކޫލްތަކުގައި ކިޔަވައިދެމުންދާނީ ގްރޭޑް އެކަކުން ފެށިގެން މަތީ ގްރޭޑްތަކަށެވެ.\nފައުންޑޭޝަން ލެވަލްކަމަށްވާ އެލްކޭޖީ އަދި ޔޫކޭޖީ ކުދިންގެ ކިޔެވުން ފެށުމަށް މަސައްކަތް ކުރަމުންދަނީ އޯގަސްޓު މަހުގެ ތެރޭގައި ކަމަށް މައުލޫމާތު ލިބެ އެވެ. ޕްރީ ސްކޫލްތަކާއި ޓިއުޝަން ކްލާސްތަކުގެ ކިޔެވުން ފެށުމުގެ ހުއްދައެއް އަދި ނުދެ އެވެ.


Alun vote negumun Abdulla Shafeeg bodu thafaathakun kaamiyaab koffi | Fainu Online\nހުޅުދުއްފާރު ގިރަނީ، ކައުންސިލްގެ ސިޓީއަށް މިނިސްޓްރީން ޖަވާބެއް ނުދޭ!\nއިނގުރައިދޫ ކައުންސިލުން އެލްޖީއޭގެ އިސްވެރިންނާ ބައްދަލުކޮށްފި\nއިންނަމާދޫން ބިން ދޫކުރާނެ އެންމެ ކުޑައަގު ކަނޑައަޅައިފި\nއެއަރޕޯޓް އަޅަން އަލިފުށީގެ ބިން ހިއްކަން ފަށައިފި\nޢުމަރު އިބްރާހީމް 23 އޮކްޓޯބަރު 2021, ހޮނިހިރު, 19:28\nއެމްޑީޕީ އިނގުރައިދޫ ދާއިރާގެ ދާއިރާ ރައީސްގެ ވޯޓު އަލުން ނެގުމުން އެ މަޤާމަށް ރ. އިންނަމާދޫ ޢަބްދުﷲ ޝަފީޤު ބޮޑު ތަފާތަކުން އިންތިޚާބު ވެއްޖެއެވެ.\n25 ސެޕްޓެމްބަރުގައި ކުރިޔަށް ގެންދިޔަ އެ ޕާޓީގެ އެތެރޭގެ އިންތިޚާބުގައި އެދުވަހު ލީ ވޯޓުގައި އިނގުރައިދޫ ދާއިރާގެ ވޯޓުގައި މައްސަލަތަކެއް ހުރުމާއި ގުޅިގެން އެ ވޯޓު އަލުން ނެގުމަށް އެ ޕާޓީގެ އިންތިޚާބާއި ބެހޭ ކޮމެޓީން ވަނީ ނިންމާފައެވެ. އެހެންކަމުން މިއަދުވަނީ އެ ދާއިރާގެ ވޯޓު އަލުން ނެގުން ކުރިޔަށް ގެންގޮސްފައެވެ.\nމި ވޯޓުގެ ވަގުތީ ނަތީޖާ ތިރީގައި އެވަނީއެވެ.\nވޯޓުގެ ވަގުތީ ނަޖީތާ --\nވޯޓުގެ ނަތީޖާ ދައްކާގޮތުން 119 ވޯޓުގެ ތަފާތަކުން ޢަބްދުﷲ ޝަފީޤް ވަނީ ގޮނޑި ކާމިޔާބު ކޮށްފައެވެ.\nއިތުރު ލިޔުންތައް އެމްޑީޕީ\nއެމްޑީޕީ ޗެއަރޕާސަން އިންތިހާބުގެ ނަތީޖާ އިއުލާނު ކުރަނީ\nކޮރޯނާ ވައިރަސް ރ. ފައިނު ރ. މީދޫ ފައިނު ކައުންސިލް ރ. ދުވާފަރު ރ. ކިނޮޅަސް ޝަރީފް ސަރގެ ކޮލަމް ވާހަކަ ރ. އުނގޫފާރު އިސްލާމް ދީން ރ. މަޑުއްވަރި ރ. އިނގުރައިދޫ ލޯކަލް އިންތިހާބު ރ. އަލިފުށި މޫސުން އާދަމް ޝަރީފް ޢުމަރު ފުޓްބޯޅަ ހިތް ތެޅުނުވަރުން


Russia ge vaccine ah Raajjey gai hudha dheefi - One Online\nރަޝިޔާއިން ކޮވިޑުން ދިފާއުވުމަށް އުފެއްދި ސްޕުޓްނިކް ވެކްސިން ---- ފޮޓޯ: ޑާކާ ޓްރިބިއުން\nރަޝިޔާގެ ވެކްސިނަށް ރާއްޖޭގައި ހުއްދަ ދީފި\nކޮވިޑާ ދެކޮޅަށް ރަޝިޔާ އިން އުފެއްދި ސްޕުޓްނިކް-ވީ ވެކްސިނަށް ރާއްޖޭގައި ހުއްދަ ދީފިއެވެ.\nމޯލްޑިވްސް ފުޑް އެންޑް ޑުރަގް އޮތޯރިޓީ (އެމްއެފްޑީއޭ) އިން މިއަދު ނެރުނު ނޫސް ބަޔާނެއްގައި ބުނީ، ރަޝިޔާގެ ސްޕުޓްނިކް ވީ ވެކްސިނަށް މިއަދުން ފެށިގެން ހުއްދަ ދޭން ނިންމާފައިވާ ކަމަށެވެ. އެ ހުއްދަ ދީފައި ވަނީ މިހާރު އޮތް ހާލަތަށް ރިއާޔަތްކޮށް، އިމަޖެންސީގައި ބޭނުން ކުރުމަށް ކަމަށާއި އަދި އުމުރުން 18 އަހަރުން މަތީ މީހުންނަަށް ދިނުމަށް ކަމަށްވެސް ބުނެފައިވެއެވެ.\nމިއީ ރާއްޖޭގައި ކޮވިޑް-19ގެ ބަލިމަޑުކަމުގައި ބޭނުންކުރުމުގެ ހުއްދަ ދިން ހަތަރު ވަނަ ވެކްސިނެވެ. މިވަގުތު އިންޑިއާގެ ކޮވިޝިލްޑް ވެކްސިނާއި ޗައިނާގެ ސިނޮފާމް އަދި ފައިޒާ ވެކްސިން ރާއްޖޭގައި އަންނަނީ ބޭނުން ކުރަމުންނެވެ.\nއެމްއެފްޑީއޭ އިން ބުނީ، ރަޝިޔާގެ ވެކްސިނަށް ހުއްދަ ދީފައިވާނީ، އެކަމުގައި ފުރިހަމަ ކުރަންޖެހޭ އެންމެހާ ލިޔެކިޔުންތައް ފުރިހަމަ ކުރުމަށްފަހު ބަލަންޖެހޭ ޓެކްނިކަލް ކަންކަން ފުރިހަމައަށް ބަލައި ދިރާސާކޮށް އަދި އެ އޮތޯރިޓީއަށް ފަންނީ ލަފާ ދޭ ނޭޝަނަލް ފާމަސޫޓިކަލް ބޯޑުގެ ލަފަޔާ މަޝްވަރާއާއެކުގައި ކަމަށެވެ.\nސްޕުޓްނިކް ވީ އުފައްދަނީ ރަޝިޔާގެ ކުންފުންޏެއް ކަމަށްވާ "ދި ގަމާލޭޔާ ނޭޝަނަލް ސެންޓާ އޮފް އެޕިޑާމަލޮޖީ އެންޑް މައިކްރޯބައޮލޮޖީ" އިންނެވެ. އަދި މި ވެކްސިނަކީ 66 ގައުމެއްގައި މިހާރުވެސް އެމަޖެންސީގެ ބޭނުމަށް ހުއްދަ ލިބި، ބޭނުންކުރަމުން އަންނަ ވެކްސިނެކެވެ.\nއެމްއެފްޑީއޭ އިން ބުނީ، މި ވެކްސިން ބަހައްޓަން ޖެހެނީ މައިނަސް 18 ޑިގްރީ ސެލްސިއަސްގެ ފިނިހޫނުމިނެއްގައި ކަމަށެވެ. އެހެންކަމުން އެ ވެކްސިނަށް ހުއްދަ ދީފައިވާނީ، ވެކްސިން ރާއްޖެ އެތެރެކުރުމުގެ ކުރިން ވާންޖެހޭ ތައްޔާރީތަކާއި ވެކްސިން އެތެރެ ކުރުމަށްފަހު އާއި އަދި އެހިފާގެންގުޅުމުގެ ހުރިހާ މައުހަލާ އެއްގައިވެސް "ކޯލްޑް ޗެއިން" ބެލެހެއްޓުމަށް ޝަރުތުކޮށްފައިވާ ކަމަށް ބުންޏެވެ.\nގުޅޭ ޓެގު ހެލްތު ޕްރޮޓެކްޝަން އެޖެންސީ (އެޗްޕީއޭ) މިނިސްޓްރީ އޮފް ހެލްތް ރަޝިޔާ ކޮވިޑް 19 މޯލްޑިވްސް ފުޑް އެންޑް ޑްރަގް އޮތޯރިޓީ ކޯވިޑް ވެކްސީން


Vaccinege dhevana dose iyye 820 meehunah jahaifi | Jazeera\tވެކްސިންގެ ދެވަނަ ޑޯޒް އިއްޔެ 820 މީހުންނަށް ޖަހައިފި - Jazeera\nވެކްސިންގެ ދެވަނަ ޑޯޒް އިއްޔެ 820 މީހުންނަށް ޖަހައިފި\nއިބްރާހިމް މުޢާން އަބްދުﷲ June 17, 2021 581 views0\nވެކްސިންގެ ދެވަނަ ޑޯޒް އިއްޔަ ޖެހިފައިވަނީ ޖުމްލަ 820 މީހަކަށެވެ.\nއެޗްޕީއޭއިން ބުނެފައިވާގޮތުގައި ގްރޭޓާ މާލެ ސަރަހައްދުން 312 މީހަކަށް ވެކްސިންގެ ދެވަނަ ޑޯޒް ޖަހާފައިވާއިރު، އަތަޅުތެރެއިން ޖަހާފައިވަނީ 508 މީހަކަށެވެ. މިހާތަނަށް ރާއްޖޭގައި ވެކްސިންގެ ދެވަނަ ޑޯޒް ޖެހިަފއިވަނީ 180,256 މީހަކަށެވެ.\nރާއްޖޭގައި ފަހަކަށް އައިސް ވެކްސިން ޖެހުމަށް އޮތް ތަރުހީބު ކުޑަވެ، ފާއިތުވި 24 ގަޑިއިރުތެރޭ ވެކްސިންގެ ފުރަތަމަ ޑޯޒް ޖަހާފައިވަނީ 344 މީހެކެވެ. އެއީ މާލެ ސަރަހައްދުން ވެކްސިން ޖެހި 249 މީހަކާއި، އަތޮޅުތެރެއިން ޖެހި 95 މީހެކެވެ.


އަފްގާނިސްތާނުގައި އަންހެނުން ޑްރާމާ ކުޅުން މަނާކޮށްފި – Haftha\nThu, 20 January, 2022, 1:05 pm\nއަފްގާނިސްތާނުގައި އަންހެނުން ޑްރާމާ ކުޅުން މަނާކޮށްފި\nއަފްގާނިސްތާނުގައި އަންހެނުން ޑްރާމާ ކުޅުން މަނާކޮށްފިއެވެ.\nދާދި ފަހުން ތާލިބާނުން ވަނީ އަފްގާނިސްތާނުގެ ޓީވީ ޗެނަލްތަކުން އަމަލުކުރަން ޖެހޭ 8 ގަވާއިދެއް އިއުލާންކޮށްފައެވެ. އެގޮތުން، އެ ގައުމުގެ ޓީވީތަކުން ދައްކާ ޑްރާމާތަކުން އަންހެނުން ދެއްކުން މިހާރު ވަނީ މަނާކޮށްފައެވެ. އަދި އެހެން ގައުމުތަކުގެ ފިލްމުތައްވެސް މަނާކޮށްފައިވާ ވާއިރު، ނިވާކަން ކުޑަ ހެދުން އަޅައިގެން އުޅޭ ފިރިހެނުން ފެންނަ ޑްރާމާތަކާއި ފިލްމުތައް ދެއްކުންވެސް ވަނީ މަނާކޮށްފައެވެ.\nއޭގެ އިތުރުން، އަންހެން ނޫސްވެރިން ކެމެރާ ކުރިމައްޗަށް އަރާއިރު ތިބެންވާނީ އިސްތަށިގަނޑު ފޮރުވައިގެން ކަމަށް އެ ގަވާއިދުތަކުން ވަނީ އަންގާފައެވެ. އެހެން ނަމަވެސް އިސްތަށިގަނޑު ފޮރުވަން ޖެހޭނީ ބުރުގާ އަޅައިގެން ކަމެއް ނޫނީ ސްކާފެއް އަޅައިގެން ކަމެއް އަންގާފައެއް ނުވެއެވެ.\nއަފްގާނިސްތާނުގެ ނޫސްވެރިން ތަމްސީލުކުރާ ޖަމިއްޔާއެއްގެ މެންބަރަކު ބޭރުގެ މީޑިއާތަކަށް މައުލޫމާތު ދެމުން ބުނީ، އެ ގަވާއިދުތަކަށް އަމަލު ނުކޮށްފިނަމަ ސްޓޭޝަން ބަންދުކުރަން ޖެހިދާނެ ކަމުގެ ބިރު ބޮޑުވެފައިވާ ކަމަށެވެ.\nމީގެ ކުރިން ތާލިބާނުން ވަނީ އަފްގާނިސްތާނުގެ އަންހެން ކުދިންނާއި އަންހެން މުދައްރިސުން ސްކޫލުތަކަށް ނުގޮސް މަޑުކޮށްލަން އާންގާފައެވެ. އަދި އެ ގައުމުގެ ވެރިރަށް ކާބުލްގެ މޭޔަރު ވަނީ މުނިސިޕަލް ވަޒީފާތައް އަދާކުރާ އަންހެނުން ގޭގައި މަޑުކުރުމަށް އަންގާފައެވެ. އަދި އެ އަންހެނުންގެ ބަދަލުގައި އެ ވަޒީފާ އަދާކުރެވޭނެ ފިރިހެނަކު އާއިލާގައި ހުރި ނަމަ، އެމީހަކު އެ ވަޒީފާއަށް ފޮނުވުމަށް ވަނީ އަންގާފައެވެ.\nފާހަގަ: އަފްގާނިސްތާން, ތާލިބާން


Hankede tharaggee kurumuge ebbasvun 13 aharu fahun uvaalaifi | Mihaaru\nއައްޑޫ ސިޓީގެ މަތިން ނަގާފައިވާ ފޮޓޯއެއް:\nހަންކެޑެ ތަރައްގީކުރުމުގެ އެއްބަސްވުން 13 އަހަރު ފަހުން އުވާލައިފި\n31 ޖެނުއަރީ 2019 - 13:555comments\nޓޫރިޒަމް މިނިސްޓްރީން ބުނީ ހަންކެޑެ އެއްބަސްވުމުގައި 2006 ގައި ހަވާލުކޮށްފައިވީ ނަމަވެސް މިހާތަނަށް އެ ތަން ތަރައްގީ ނުވުމުގެ އިތުރުން އެ ބިމުން ސަރުކާރާއި އެ ސަރަހައްދުގައި ދިރިއުޅޭ ރައްޔިތުންނަށް ވެސް އެއްވެސް މަންފާއެއް ނުލިިބި ދިގު މުއްދަތެއް ހޭދަވެފައިވާ ކަމަށެވެ. އައްޑޫގައި ޓޫރިޒަމް ފުޅާ ކުރުމަށް ހިންގަން ރާވާފައި ހުރި މަޝްހޫރުތަކުގެ ތެރޭގައި ހިމެނޭ ހަންކެޑެ އެއްބަސްވުން އުވާލީ އެހެންވެ ކަމަށް މިނިސްޓްރީން ބުންޏެވެ.\nHankede tharaggee kurumaa gulhey gothun mi mahu gotheh nimmanee\nހަންކެޑެއިގައި 100-200 އެނދުގެ ސިޓީ ހޮޓަލެއް ތަރައްގީ ކުރަން ނިންމައި، އެންމެ ފުރަތަމަ އެ މަސައްކަތް ސަރުކާރުން ހަވާލުކޮށްފައި ވަނީ 2005 ގައި ފުވައްމުލަކުގެ ކުންފުންޏެއް ކަމަށްވާ ތޫނޑު ޕްރައިވެޓް ލިމިޓެޑާ އެވެ. އެއީ މަސައްކަތް ފަށާތާ 18 މަހުގެ ތެރޭގައި މަސައްކަތް ނިންމާ ގޮތަށެވެ.\nނަމަވެސް އެ ކުންފުންޏަށް އެއްބަސްވުމާ އެއްގޮތަށް މަސައްކަތް ކުރިއަށް ނުގެންދެވުމުން ސަރުކާރުން ވަނީ ތޫނޑު 2،500 ޑޮލަރުން ޖޫރިމަނާކޮށް، އެ ކުންފުނި އަތުން ހަންކެޑެ ނަގައިފަ އެވެ.\nއޭގެ ފަހުން 2008 ގައި އަލުން އަނެއްކާ ވެސް ހަންކެޑެ ތަރައްގީ ކުރުމުގެ މަސައްކަތް ހާފް ޑިގްރީ ކިޔާ ކުންފުންޏަކާ ހަވާލުކޮށް އެތަނުގައި ސާމްޕާލް ރޫމެއް ވެސް ހެދި އެވެ. ނަމަވެސް އެ މަސައްކަތް ވެސް ފަހުން ހުއްޓުނީ އެވެ. ސިންގަޕޫރުގެ ކުންފުންޏެއް ކަމަށްވާ ކްރެސެންޑާޒް ގްރޫޕާ ވެސް ހަންކެޑެ ތަރައްގީ ކުރަން 2013 ގައި ސަރުކާރުން ހަވާލުކުރި އެވެ. އޭރު އެ ކުންފުނިން ހަންކެޑެ ތަރައްގީ ކުރާނެ ގޮތުގެ ޕްލޭންތަކެއް ވެސް މީޑިއާތަކާ ހިއްސާކޮށް ހަންކެޑެ 2014 ގައި، ހަތަރެއް ނުވަތަ ފަސް ތަރީގެ ރިސޯޓެއްގެ ގޮތުގައި ހިދުމަތަށް ހުޅުވައިލާނެ ކަމަށް ވެސް ބުނެފައިވެ އެވެ.\nހަންކެޑެ ސަރަހައްދު ތަރައްގީ ނުވެ ދިގުލައިގެން ދިއުމާ ގުޅިގެން އައްޑޫސިޓީގެ ރައްޔިތުން ވެސް ކަންބޮޑުވުން ފާޅުކޮށްފައިވެ އެވެ.\nއިތުރު ލިޔުންތައް އައްޑޫ ސ. ހަންކެޑެ ޓޫރިޒަމް ޓޫރިޒަމް މިނިސްޓްރީ


Addu in ithuru 31 meehaku covid-19 in faseyha vejje - Hali News\nކޮވިޑް-19: އައްޑޫއިން އިތުރު 31 މީހަކު ބަލީން ފަސޭހަ ވެއްޖެ\n08 March 2022, 20:03\nއައްޑޫއިން މިއަދު ޕޮޒިޓިވްވީ 42 މީހުން\nޕޮޒިޓިވްވި މީހުންގެ މިވަގުތުގެ ޖުމްލަ 7700\nއެކްޓިވް ކޭސްތަކުގެ އަދަދު 355\nއައްޑޫ ސިޓީން އިތުރު 31 މީހަކު ކޮވިޑް-19 އިން ފަސޭހަ ވެެގެން މިއަދު ދޫކޮށްލައިފިއެވެ. އައްޑޫ އިކުއެޓޯރިއަލް ހޮސްޕިޓަލް (އޭއީއެޗު) ވިދާޅުވީ މިއަދު ދޫކޮށްލި 31 މީހުންނާއެކު ބަލީން ފަސޭހަވީ މީހުންގެ ޖުމްލަ ވަނީ 7329 އަށް އަރައިފައެވެ. އައްޑޫއިން ކޮވިޑަށް ޕޮަޒިޓިވްވި މީހުންގެ ޖުމްލައަކީ 7700 އެވެ. މީގެ ތެރޭގައި މިއަދު އަލަށް ޕޮޒިޓިވްވި 42 މީހުން ވެސް ހިމެނެއެވެ.\nއައްޑޫއިން މިއަދު ޕޮޒިޓިވްވީ ބިދޭސީއަކާއި އެކާޅީސް ދިވެއްސެކެވެ. އޭގެ ތެރެއިން 19 މީހަކު ޕޮޒިޓިވް ވެފައިވަނީ ހިތަދޫއިންނެވެ. މަރަދޫން ޕޮޒިޓިވްވެފައިވަނީ ހަ މީހެކެވެ. މަރަދޫފޭދޫން ޕޮޒިޓިވްވީ ދެ މީހެކެވެ. ފޭދޫއިން ޕޮޒިޓިވްވީ4މީހެކެވެ. މީދޫން އެގާރަ މީހެކެވެ.\nމިއަދަދާއެކު އައްޑޫސިޓީގެ އެކްޓިވް ކޭސްގެ މިހާރުގެ ޖުމްލައަކީ 355 އެވެ. އޭގެތެރެއިން ހިތަދޫގައި ތިބީ 115 މީހެކެވެ. މަރަދޫގެ އަދަދަކީ 63 މީހެކެވެ. މަރަދޫފޭދޫގައިތިބީ 22 މީހެކެވެ. ފޭދޫގައި ތިބީ 57 މީހެކެވެ. ހުޅުދޫގެ އަދަދަކީ 39 އެވެ. މީދޫގެ އަދަދަކީ 59 އެވެ. ފަހަކަށް އައިސް އައްޑޫ ސިޓީން ކޮވިޑަށް ޕޮޒިޓިވްވާ މީހުންްގެ އަދަދު އަންނަނީ މަދުވަމުންނެވެ.


ނުވާނަމޭ ބަދަލެއް ހުވާ ޔާރާ –2| Esfiya - Dhivehi Vaahaka Site\n* ދެވަނަ ބައި *\nވިޝާން ގޮސް ކެފޭއެއް ކުރިމައްޗަށް ސައިކަލު ޕާކު ކޮށްލިއެވެ. އެތެރެއަށް ގޮސް ދަޅެއް ނަގަމުން ހުސް މޭޒެއް ދޮށުގައި ޖައްސާލިއެވެ. އެވަގުތު އެތަނަށް ނިޝްފާއައެވެ. އައިސް ވިޝާންއާއި ގޮނޑި ކައިރި ކުރަމުން ވިޝާން ގެ އެއް އަތުގައި ނިޝްފާ އޮޅުލައިގަތެވެ. ” ނިޝްފާ! މިހާރު ކިތައްފަހަރު ބުނާނި މަށާ ތިޔަހެން ކައިރި ނުވާށޭ. އެންޑް ސްޓޮޕް ފޮލޮވިން މީ!” ވިޝާން ރުޅިވެރިކަމާއި އެކު އެތަނުން ނިކުންނަން ދިޔައެވެ. ނިޝްފާ ވިޝާން ކީ އެކަށްޗަކަށް ވެސް އަޅައިނުލާ ގޮސް ވިޝާންގެ އަތުގައި ހިފާލިއެވެ.\n” ވިޝާން. ކައެ ހާދަ ކުރިއެއްގައޭ ދޯ. މިޝްޔަލް ރަށަށް ފޮނުވާލާފަ ގަންނަހާ ގަނޑު. ކައެ ހާދަ ތަފާތޭ މިހާރު. ” ކެފޭ ތެރެއަށް ވަދެގެން އައި ވިޝާންގެ އެންމެ ގާތް އެކުވެރިޔާ ފިޒާން ބުނެލިއެވެ. ވިޝާން ހައިރާންވިއެވެ. މިޝްޔަލް ރަށަށް ދިޔަކަން ވެސް އޭނާއަށް ނޭނގުނީތީއެވެ. ނިޝްފާ ކައިރިއަށް ނުލަފާ ހިންޏެއް އައެވެ. އޭނާގެ މަޤްޞަދު ޙާޞިލްވާތީއެވެ. ކޮންމެ ގޮތެއް ހަދާފައި ވެސް ވިޝާންގެ ހިތް ކާމިޔާބު ކުރުމަށް ނިޝްފާ ހުރީ ތައްޔާރަށެވެ. ކުއްލިއަކަށް ވިޝާން ނިޝްފާގެ އަތް ފޮޅާލާފައި ދިޔަގޮތުން މިޝްޔަލް ދެކެ އިންތިހާއަށް ރުޅި އާދެވުނެވެ. ” ވިޝާން..”\nގެއަށް އައިސް ވަން އަޔާން ކޮޓަރިއަށް ވަންނަން ދެން އައިލީންއަށް ބަލަން ހުރެވުނެވެ. އައިލީން ކޮޓަރިއަށް ވަދެފައި އެނދު މައްޗަށް ވެއްޓިގަތެވެ. އެހިތް އަދިވެސް ތެޅެނީއެވެ. އަޔާންގެ އެންމެ ފުރަތަމަ ނަޒަރުން ވެސް އެހިތް އަތުން ވީއްލިގެން ދިޔައެވެ. އެހެން ނޫނިއްޔާ ފިރިހެން ކުއްޖަކު ފެނިގެން ނުވާވަރުވިއެވެ. އެ ރީތި ދެލޮލުގެ ޖާދޫގައި ޖެހުނު ވަރުން ހުރީހާ ކަމެއް މަތިން ހަނދާން ނެތުނެވެ. އެއަށްވުރެ އުފާވެރި ވަގުތެއް އަދި އެ ހަޔާތަކަށް ނާދެއެވެ. ލޯމަރާލި އިރު އެ ރީތި ސޫރަ ލޮލަށް ސިފަވަމުން ދިޔައެވެ. އަޔާން ފެނުނު ވަގުތުން ފެށިގެން ލޯބީގެ ވިންދު އެހިތުގައި ޖަހާއިފިއެވެ.\nއަޔާޝް އިނީ އެނދުގައި ލެގިލައިގެން ފޯނާ ކުޅޭށެވެ. އިރުއިރު ކޮޅާހެން ހަވީރު ވި ކަންތައް މޫނު މައްޗަށް ސިފަވެއެވެ. މިޝްޔަލް ތުންފަތަށް ވެރުވި ރީތި ހިނިތުންވުމެވެ. ދިގު އެސްފިތަކާއި އެކު ލިބިފައިވާ ބޮޑު ދެ ލޮލެވެ. އެ މިއުޒިކެއް ފަދަ އަޑުން އެހުނު ބަސްތައް ހިތަށް އިވެން ފެށިއެވެ. ” މަށަށް ކިހިނެއްތަ މި ވަނީ؟ ” ބޮލުގައި ޖަހާލަމުން އެ ހިޔާލުތަކުން ދުރުވެވޭތޯ އިންސްޓަގްރާމަށް ވަދެލީ މީހަކު އޮންލައިންގަ އިންތޯ ބަލައިލާށެވެ. ނަސީބަކުން އެކަން ވެސް ވިޔެވެ.\nމިޝްޔަލް އުޅުނީ ފެންވަރައިގެން އިސްތަށިގަނޑު ހިތްކުމުގައެވެ. ކުއްލިއަކަށް ވިޝާން މަތިން ހަނދާންވިއެވެ. އެހިތުން އަދިވެސް އެނަން ފޮހެލާކަށް ބޭނުމެއް ނުވިއެވެ. ވަކިނުވާން ކިތަންމެ ބޭނުންވިޔަސް މަޖުބޫރުވީއެވެ. ނަމަވެސް އެ ހިތުގެ ރާނީގެ މަޤާމު ގެއްލުމަކަށް ނޭދެއެވެ. ލޯވިވާތީއެވެ. ހިތުގެ އެންމެ ފުންމިނުން ލޯބިވެވުނީތީއެވެ. ހިތުން އެފޮނި ދުވަސްތައް ހަނދާނުން ނުފޮހެލެވޭނެތީއެވެ. ދެލޯ މަރާ ބާރުކޮށްލިއެވެ. ވެއްޓުނު ކަރުނަތިކި އަތުގެ ނުފުށުން ފޮހެލަމުން އެވިސްނުމުން ދުރުވާން މަސައްކަތް ކުރިއެވެ.\nދޮރުގައި ޓަކި ޖެހިއަޑަށް މިޝްޔަލް ސިހުނެވެ. މޫނުމަތި ރީތި ކޮށްލަމުން ދޮރު ހުޅުވާލިއިރު އަފްޝާ ހުއްޓެވެ. އެތެރެއަށް ވަންނަން ތަން ދައްކަމުން މިޝްޔަލް ގޮސް ލޯގަނޑު ކުރިމަތީ ހުރެ އިސްތަށިގަނޑު އައްސަން ފެށިއެވެ. ” މިޝީ.. މިރޭ ވެއްޖެއޭ ތާކަށް ދާން. ނައިން ތާރޓީއަށް ރެޑީ ވައްޗޭ.” އަފްޝާ އެނދުގައި އިށީނދެލަމުން މިޝްޔަލްއަށް ބަލާލިއެވެ. ” ކޮންތާކަށް؟ ” އަފްޝާ ކައިރި ގޮސް އިށީނދެ ލަމުން ޝައުގުވެރިކަމާއިއެކު މިޝްޔަލް އެއްސެވެ. ” އަޅެ. ޔޫލް ސީ ވެން ޔޫ ގެޓް ދެއާރ.” މިޝްޔަލް އިތުރު ސުވާލެއް ކުރުމުގެ ކުރިން އަފްޝާ ނިކުމެގެން ދިޔައެވެ.\nގަޑިން ނުވައެއް ޖަހައިފިއެވެ. ޔަޝްފާ އިނީ ބޭރަށް ދާން ތައްޔާރު ވާށެވެ. އެމޫނު މަތީ ރީތި ހިނިތުންވުމެއް ދުވެލިއެވެ. ނަމަވެސް ކޮންމެސް ކަމަކާއި ހުރެ ސިކުނޑިއަށް ދިޔައީ އުނދަގޫ ކުރަމުންނެވެ. ބޮޑު ކަމެއް ވާން އުޅުމުގެ އެލާޓް އެހިތައް ފޯރާފިއެވެ. ހިތް ބިރުގަންނަން ފަށައިފިއެވެ. ހިތުގެ ވިންދު ޖަހާލެއް އަވަސްވާން ފެށިއެވެ. ޔައިޝް ދޮރުގައި ޓަކި ދިންކަން ވެސް އެކަމާއި ހުރެ ނޭނގުނެވެ. ” ޔަޝް؟..” މަޑުމަޑުން ވަދެގެން އައި ޔައިޝް ގޮވާލުމުން ޔަޝްފާ އެނބުރިލިއެވެ. ” އަމް.. ދާން މިދަނީ. ހިނގާ ތިއްތިއާއި އެކު ދަމާ.” ޔަޝްފާގެ މޫނުގެ ކުލަވަރު ޔައިޝް ލޮލުގައި ކިތަންމެހާ ވެސް ރަނގަޅަށް އަޅައިގަތެވެ. ޔައިޝް ފެނުމުން ކޮންމެވެސް ވަރަކަށް ހިތަށް ހަމަޖެހުން ލިބުނެވެ. އެކަމަކުވެސް އަދިވެސް އެ އެލާމެއް ނުކެނޑެއެވެ.\nރޭނގަޑު ނުވަގަޑި ބައިވެ ބޮޑު ވެއްޖެއެވެ. އުޑުމަތީ ހަނދު ރަސްކަން ކުރަމުން ދިޔައިރު ދިޔައީ ތެތްފިނި ވައިރޯޅިތައް ޖެހުމުންނެވެ. މިހިތް ފަސޭހަ ރޭގެ އުފާތައް ހޯދަން އެތަށް ބަޔަކު ވަނީ ބޭރުތެރެއެވެ. ލޯބިވެރިން ސައިކަލު ބުރު ޖަހަމުން ދިޔައިރު އަނެއްބަޔަކު އުޅެނީ އެކުވެރިންނާއެކު މަޖަލުގައެވެ.\n” ސަޕްރާއިޒް.. ” ރާވާފައި އޮތް ގޮތަށް އަޔާންއާއި މިޝްޔަލްއަށް އެތަނަށް ވަދެވުނުވެ. އެއީ ތިން ފްލޯރއަށް ހުރި ރެސްޓޯރެންޓެއްގެ އެންމެ މަތީ ފްލޯރއެވެ. މަތި ހިޔާ ނުކޮށް އޮތުމުން އެތަނުގެ ހިތްފަސޭހަކަން ހާމަކޮށްލަން ގަލަމަކުން ލިޔެލަން އުނދަގޫ ވާނެއެވެ. މަޑުމަޑު ފިނި ވައިރޯޅިތައް ގައިގައި ބީހިލާއިރު އެތަން ވަނީ އެތަކެއް އަސަރުން ފުރިފައި ކަހަލައެވެ.\nއާދައިގެ މަތިން އެ ފްލޯރގެ ‘ ފެއަރީ ލައިޓް ‘ ތައް ވަނީ ދިއްލާފައެވެ. މޭޒުމަތީ ހުދާއި ފެހި ކުލައިގެ އައިސިންއާއި އެކު ތައްޔާރު ކޮށްފައިން ކޭކުގެ މަތީގައި ‘ ވެލްކަމް ބެކް ‘ ރީތި ފޮންޓް އަކުން ލިޔެވިފައިވެއެވެ. ކައިރި ވަށައިގެން ހުރި އޯރިއޯ ބިސްކޯދުތަކުން އެކޭކު އިތުރަށް ފުރިހަމަ ކޮށްދެއެވެ. ” އޫހްހް.. ތެންކްޔު ގާއިޒް.” މިޝްޔަލް ހުރީ ހަމަ ގައިމުވެސް އުފަލުންކަން އެ މޫނުމަތިން އެނގެއެވެ.\nއެންމެން ކެއުމައިގެން ކުރިއަށް ދިޔައެވެ. މާއިންގެ ލޯ ހުއްޓިފާވަނީ ކުރިމަތީ އިން ޔަޝްފާއަށެވެ. މާއިންގެ ކޮންމެ ޙަރަކާތެއް ޔައިޝް ދިޔައީ ބަލަމުންނެވެ. ޔަޝްފާ ވެސް ދޭތެރެއަކުން މާއިންއަށް ބަލައިލައެވެ. ” ހިނގާ ކޭކު ފަޅަން..” އައިލީން ރިބަން ކޮޅެއް އައްސާފައި އިން ކުޑަ ވަޅިއެއް މިޝްޔަލްއަށް ދިއްކޮށްލިއެވެ.\nކައިނިމިގެން އެންމެންވެސް ތިބީ ވާހަކައިގައެވެ. އެވަގުތު ޔައިޝް މާއިން ކައިރި ވަކިން ވާހަކައެއް ދައްކަން ބޭނުންވާ ކަމަށް ބުނެ ބެލްކަނީ ކައިރިއަށް ދިޔައެވެ. އެތަންނުގައި މީހެއްގެ މެއާއި ހިސާބަށް އަރާވަރުގެ އުސް ފާރެއް ހުއްޓެވެ. ” ކައޭއާއި ޔަޝްއާއި ކޮން ގުޅުމެއް އޮންނަނީ؟ ” މާއިން ޔައިޝްއަށް އެކަން އެނގުމުން ރުޅިއައިސް ހުރިހެން ހީވުމުން ކުޑަކޮށް ޖެހިލުންވިއެވެ. މާއިންއަށް ބުނާނެ އެއްޗެއް ނޭނގުނެވެ. ” ޑޫ ޔޫ ލައިކް ހާރ؟ ” މާއިން ހުރިލެއް ސީރިއަސް ކަމުން ޔައިޝް ހުރީ ހިނިގަނޑު ހިފަހައްޓައިގެނެވެ. ” އޭނހް!.. ހަހަހަ ބުނީމަ ދޯ އިނގޭނީ ސެޓުކުރަން ވެސް.” ޔައިޝްގެ ހިނިގަނޑު އެންމެ ފަހުން ނުހިފެހެއްޓުނެވެ. ” ޔެސް އައި ލައިކް ހާރ.” މާއިންއަށް ވަގުތުން ޖަވާބުދެވުނެވެ. ” ދެން ގޮސް އަހާބެ. ” ޔައިޝްއަށް ހުރީ ހެވިފައެވެ. ” ކައެ އޯކޭ ވެގެންތަ ތިބުނީ؟ ” ” އާނއެކޭ.. މައެ ހަމަ ކައެ ކައިރީ އަހާލީއޭ. ދެން ގޮސް އަހާބަލަ. މިއަދު ވަރަށް ފާޑަކަށް ހުރީ. ކައެ މިސް ވާވަރުން. ” ޔައިޝް ކުޑަކޮށް ހިނިގަނޑެއް ޖަހާލަމުން ޖަވާބު ދިނެވެ. “ޔަޤީންތަ ޔަޝް ޔެސް އޭ ބުނާނެކަން؟ ހާދަ ހީނުވެޔޭ.” މާއިން ޔަޝްފާއާއި ދިމާލަށް ބަލައިލިއެވެ. ” ދެން ގެރޭއޭ.. ކައެ ތި މާހާސްވަނީތި.. ނިކަށް ހަމަޖެހިފަ އަހާބެ.”\n” އަޔާ.. ދީބަ ތަޅުދަނޑި. ” އަޔާޝް ތަޅުދަނޑި އެއްލުމުން މާއިން ޔަޝްފާ އަތުގައި ހިފައިގެން ނެގިއެވެ. އެންމެން ތިބީ ހައިރާންވެފައެވެ. ޔައިޝް ހެމުން ގޮސް ހުސް ގޮނޑިއެއްގައި އިށީނދެލިއެވެ. ” އެ ކޮން ކަމެއް؟ ” އަޔާން ޔައިޝްއަށް ބަލައިލިއެވެ. ޔައިޝް އެއްލޯމަރާލި ގޮތުން އެންމެނަށް ވެސް އެބުނި އެއްޗެއް ސިނކުޑިއަށް ނަގައިގަނެވުނެވެ. ” މާނުއަށް ވެފައި ހުރި ވަރެއް މައެ އަހާލީމަ. ” ޔައިޝް ހުރީ ހީހީ ވަރުބަލި ވެފައެވެ.\n” މާނު ކޮންތާކަށްތަ؟ ” ޔަޝްފާ އިނީ ކުޑަކޮށް ބިރުގަނެފައެވެ. ” އައި ހޭވް ސަމްތިންގް ޓު ޓެލް ޔޫ. ” ސައިކަލު ގޮސް މަޑު ކޮށްލީ ބީޗް ކައިރިއަށެވެ. މަޑު ހިނގުމެއްގައި ވަކި ހިސާބަކަށް ގޮސް މާއިން ހުއްޓި ފަހަތަށް އެނބުރިލިއެވެ. އޭރު ޔަޝްފާ ވެސް ކައިރީގައި ހުއްޓިލައިގެން ހުއްޓެވެ. މާއިން ހުރީ ހާސްވެފައެވެ. ޔަޝްފާ ދޭނެ ޖަވާބެއް ނޭނގޭތީއެވެ. މަޑުމަޑު އެއްފައި މައްޗަށް ތިރިވެ ޔަޝްފާއަށް އަތް ދިއްކޮށްލިއެވެ. ” ޔަޝް. ވިލް ޔޫ ބީ މައި ގާރލްފްރެންޑް؟ ” އެހިތުން ލިބޭނެ ޖަވާބެއްގެ އިންތިޒާރުގައި މާއިން ކެތްތެރިކަމާއެކު މަޑު ކޮށްލިއެވެ.\nމިޝްޔަލް ފާޚާނައަށް ދާން ތިރިއަށް ފޭބިއެވެ. އޭރު ހުއްޓުމެއްނެތި ފޯނަށް ނޮޓިފިކޭޝަންތައް އަންނަމުން ދިޔައެވެ. ފޯނު ހުޅުވާ ބަލައިލި އިރު އެއީ ވިޝާންގެ މެސެޖްތަކެވެ. ‘ މިޝް ވައި ޑިޑް ޔޫ ލީވް މީ؟ އައި ރިއަލީ ރިއަލީ ލަވް ޔޫ. ޕްލީޒް ލެޓް މީ އެކްސްޕްލެއިން ދިސް. ފަހުން ގުޅާނަން. އޯކޭ؟.. ‘ މިޝްޔަލް އެ މެސެޖްތައް ކިޔާލިއެވެ. ރިޕްލައި ނުކޮށް ވިޝާން ގުޅާނެ އިންތިޒާރެއްގައި މިޝްޔަލް ހުއްޓެވެ.\nއެކުވެރިން ގާތަށް ދިޔުމަށް މިޝްޔަލް ދޮރު ކުރިމަށްޗައް ހުއްޓުނު ވަގުތުވީ އަޔާޝް ވެސް ފޯނު ކޯލެއްގައި ހުރެގެން އައި ވަގުތެވެ. ދެމީހުން ޖެހިފައި އަތުގަ އޮތް ފޯނުތައް ދޫވިއެވެ. ކަން ދިމާކުރިގޮތުން ފޯނު ވެއްޓުނީ ދޮރުމަތީ އަޅާފާއި އޮތް ބޯ ކާޕެޓް މައްޗަށެވެ. ހަތަރު ކަޅި ހަމަވިއެވެ. ދުލުން އެންމެ ބަހެއް ވެސް ނުބުނެވުނެވެ. ކަޅި ނުޖަހާލާއި ބަލަން ތިބެވުނީއެވެ. ހަމަބިމަށް އާދެވުނީ އެކުވެރިންގެ ހޯއް ގޮވާ އަޑަށެވެ. އަވަސް އަރުވާލައިގެން ނެގުނީ ވެސް ނުބައި ފޯނެކެވެ. އެކަން ރޭކާވެސް ނުލިއެވެ.\nޔަޝްފާއަށް ހީވީ ދުނިޔެ ހުއްޓުނު ކަހަލައެވެ. އިރުކޮޅެއް ވަންދެން ބަސް ހުއްޓިފައި ހުރެ ބޮޑު ނޭވާއެއް ނަގާލިއެވެ. އެނޭވައާއި އެކު ‘ ޔެސް ‘ އޭ ބުނެ އެ އަތުގައި ހިފާލިއެވެ. މާއިން ވީ އުފަލުން ތެދުވެ ޔަޝްފާ ގައިގައި ބައްދާލިއެވެ. ޔަޝްފާ ވެސް މާއިން ގައިގައި ބައްދާލީ ލޯބިންނެވެ. ބީޗުގެ ދޮންވެލި ގަނޑުގައި އެކި ވާހަކައިގައި ތިބުމަށްފަހު ރެސްޓޯރެންޓާއި ދިމާލަށް ދުއްވާލިއެވެ. ޔަޝްފާ އިނީ މާއިން ބުރަކަށީގައި ބާރަށް އަތް އަޅުވާލައިގެންނެވެ. ހިތުގައި އުފެދުނު އުދާސްތައް ވެސް ފިލާއި ހިގައްޖެއެވެ.\nއަތު ގުޅާލައިގެން ތިބި ދެ ލޯބިވެރިންނަށް ބަލާލާފައި ޔައިޝްއަށް ހީލެވުނެވެ. ކޮއްކޮއަށްޓަކާއި އުފާކުރިއެވެ. އެކުވެރިންގެ އެކި މަރުހަބާތައް ޔަޝްފާއަށާއި މާއިންއަށް ލިބުނެވެ. ” އޭހް ދެން ހިނގާ ދާން މިރޭ މާލަސްވެއްޖެ. މިހާރު އިލޫ ވެސް އޭނީ ނިދިއައިސްގެން. ” އަޔާޝް އެންމެނަށް ބަލައިލަމުން އެހެން ބުނެލިއެވެ. ” އެބުނާހެން. މާނުއަށް ވެސް އެހާއިރު ވާން އެނގުނު.” މުޅި އެރޭ ވެސް އެންމެ މަޑުން އިން އަޔާން އެންމެފަހުން އެއްޗެކޭ ބުނެލިއެވެ. ” އެހެހެ. ސޮރީ. ދެންވެސް ހިނގާބެ.”\nއަޔާޝް އެއްޗިހި ބަދަލްކޮށްގެން އޮށޯތެވެ. މާބޮޑަށް ވަރުބަލިވެފާއި ހުރުމުން އެސްފިޔަތަކަށް ބަރުވެ ލޯމެރެން ފެށިއެވެ. އިރުކޮޅަކުން ފޯނު ރިންގުވާން ފެށިއެވެ. ” ކާކު މޮޔަ އަރައިގެންތަ؟ މާދަމާ ގުޅާ. މައެ ނިދަންވެއްޖެ.” މަޑުމަޑުން ނިދީގެ އަސަރު ކުރަން ފެށުމުން ފޯނަށް އަޅައެއް ނުލިއެވެ. ދެވަނަ ފަހަރަށް ގުޅަން ފެށުމުން ކާކުތޯ ވެސް ނުބަލައިލާ ފޯނު ނެގިއެވެ. ” ކިހާ ބޮޑު ކަމެއް. ތިޔަ ކިޔަން އުޅޭ އެއްޗެއް ކިޔާފަ އަވަސްކޮށްބަލަ.” ފޯނު ނެގުމާއެކުހެން އަޔާޝް ހަޅޭއް ލަވައިގަތެވެ. ” ކައެތި ކާކު؟ ކޮބާ މިޝް؟ ” އަޔާޝް އެއްލިގެން ތެދުވިއެވެ. ފޯނަށް ރަނގަޅަށް ބަލައިލެވުނީ ދެނެވެ. އެއީ މިޝްޔަލް ފޯނުކަންވެސް އިނގުނީ ދެނެވެ. ގުޅާފައި އިނީ ‘ ވިޝާން ‘ ކިޔާ ނަމަކުންނެވެ.\n” އޭނ! ވާހަކަ ދައްކަބަލަ. ” ވިޝާން ހުރީ ރުޅިއައިސްފަކަން އެނގެއެވެ. ” މިޝްޔަލްވީ ގޭގަ. މާދަން ގުޅާ. ” ވިޝާން ގޮވަ ގޮވާ ހުއްޓާ ފޯނު ކަނޑާލާފައި ނިއްވާލިއެވެ. އަޔާޝް ހުރީ އެ ކާކުކަން އެނގެން ބޭނުންވެފައެވެ. އަނިއްކާ މިޝްޔަލް ރައްޓެހިވެގެން އުޅޭ ކުއްޖާ ބާއެވެ؟ މިޝްޔަލް ރަށަށް އައީ ދެން ކީއްވެބާއެވެ؟ ކޮންމެ މީހަކަށް ވިޔަސް އޭނައަށް ކޮން ކަމެއް ހެއްޔެވެ؟ ފޯނު ދޭން ހަނދާނެ ގޮތެއް ވެސް އަޔާޝްއަކަށް ނޭނގުނެވެ.\n” މިޝްޔަލް. ” ވިޝާންގެ އަނގައިން އެބަސް އާހް އަކާއިއެކު ނިކުތެވެ. މިޝްޔަލް އަނިއްކާ މީހަކާ ރައްޓެހިވީބާއޭ ހިތައްއެރިއެވެ. ‘ ނޫން އެހެނެއް ނުވާނެ. އެކަން މަ ބަލާ ޔަޤީން ކުރާނަން. މިޝްޔަލްއަކީ އަހަރެންގެ މީހެއް.’ ވިޝާންގެ ހިތް ބުނަމުން ދިޔައެވެ. ” ޒާން މާދަމައަށް އެއްކަލަ ލޯންޗް ރެޑީ ކޮށްދެއްޗޭ.” ފިޒާންގެ ނަންބަރަށް ލުމަށްފަހު ގުޅާލިއެވެ. ” ކިހިނެއްވީ؟ ކޮންތާކަށް ދާން؟ ” ފިޒާން އެހިއެވެ. ” މިޝްޔަލް ކައިރިއަށް.”\nއެހެނިހެން April 20, 2015\nއަހަރެންގެ ވާހަކަ (ބާވީސްވަނަ ބައި)


ޕީޕީއެމްގެ6ވަނަ އަހަރީ ދުވާހާ ގުޅުވައިގެން ހދ. ކުޅުދުއްފުށީގައި ބޭއްވި "އުދުހޭ" ޖަލްސާ\nނޮވެމްބަރު 12، 2017: ޕީޕީއެމްއަށް6އަހަރު ފުރުމާއި ގުޅިގެން ހދ. ކުޅުދުއްފުށީގައި ބޭއްވި "އުދުހޭ" ޖަލްސާގެ ތެރެއިން، ރައްޔިތުންގެ މަޖިލީހުގެ ސަރުކާރަށް ނިސްބަތްވެވަޑައިގަންނަވާ ގިނަ މެމްބަރުންނާއި ސަރުކާރުގެ މިނިސްޓަރުން މި ޖަލްސާގައި ބައިވެރިވެވަޑައިގަތް\nނޮވެމްބަރު 12، 2017: ޕީޕީއެމްއަށް6އަހަރު ފުރުމާއި ގުޅިގެން ހދ. ކުޅުދުއްފުށީގައި ބޭއްވި "އުދުހޭ" ޖަލްސާގައި ރައީސުލް ޖުމްހޫރިއްޔާ އަބްދުﷲ ޔާމީން އަބްދުލް ގައްޔޫމް ވާހަކަފުޅު ދައްކަވަނީ\nނޮވެމްބަރު 12، 2017: ޕީޕީއެމްއަށް6އަހަރު ފުރުމާއި ގުޅިގެން ހދ. ކުޅުދުއްފުށީގައި ބޭއްވި "އުދުހޭ" ޖަލްސާގެ ތެރެއިން، ރައްޔިތުންގެ މަޖިލީހުގެ ސަރުކާރަށް ނިސްބަތްވެވަޑައިގަންނަވާ ގިނަ މެމްބަރުންނާއި ސަރުކާރުގެ މިނިސްޓަރުން އަދި ގިނަ އަދަދެއްގެ އާންމު ރައްޔިތުން މި ޖަލްސާގައި ބައިވެރިވެވަޑައިގަތް\n17 ގަޑިއިރު ކުރި


Dhiraagun vguthee hiyathakah Eid sai dheefi | Mihaaru\nދިރާގުން ވަގުތީ ހިޔާތަކަށް އީދު ސައި ދީފި\nދިރާގާއި މަޓާޓޯ އަދި އެމްބީއޭއެމް ގުޅިގެން ކުރިއަށްގެންދާ ޕްރޮގްރާމުގެ ތެރެއިން ވަގުތީ ހިޔާތަކަށް އީދު ސައި ޑެލިވަރީ ކޮށްދެނީ-- ފޮޓޯ: ދިރާގު\nކޮވިޑް-19އާ ގުޅިގެން ހުޅުމާލޭގެ ވަގުތީ ހިޔާތަކުގައި ދިރިއުޅޭ މީހުންނަށް ދިރާގުން އީދު ސައި ދީފި އެވެ.\nދިރާގުން މި ސައި ފޯރުކޮށްދީފައިވަނީ މަޓާޓޯ އާއި އެމްބީއޭއެމްއާ ގުޅިގެން ކުރިއަށްގެންދާ ""ފުޑް ސަޕޯޓު ޕްރޮގްރާމު"ގެ ތެރެއިންނެވެ. މި ޕްރޮގްރާމަކީ ކޮރޯނާ ވައިރަހާ ގުޅިގެން މާލެ ލޮކްޑައުން ކުރުމުން ވަގުތީ ހިޔާތަކުގައި ދިރިއުޅެން ޖެހިފައިވާ މީހުންނަށް ކާބޯތަކެތި ފޯރުކޮށްދިނުމަށް މަޓާޓޯ އާއި އެމްބީއޭއެމް ގުޅިގެން ފެށި ހަރަކާތެކެވެ.\nމިދިޔަ މަހުގެ ތެރޭގައި ފެށި މި ޕްރޮގްރާމުގައި މިހާތަނަށް ހާލުގައި ޖެހިފައިވާ ގިނަ އަދަދެއްގެ މީހުންނަށް ކާބޯތަކެތި ފޯރުކޮށްދީފައިވާއިރު މި ޝައްވާލު މަހުގެ ފުރަތަމަ ހަ ދުވަހު ވެސް މި ޕްރޮގްރާމް ކުރިއަށްދާނެ އެވެ. އެގޮތުން މިހާތަނަށް 25،000އަށްވުރެ ގިނަ "މީލް ޕެކޭޖު" އެ ޕްރޮގްރާމުގެ ދަށުން ވަނީ ފޯރުކޮށްދީފަ އެވެ.\n#EidBreakfast being delivered to our sisters & brothers displaced & affected by the lockdown & living in temporary shelters. We're happy to have supported the food support programme by @matatoMV & @boating_mv continuing throughout Ramadan,#Eid& the6days of Shawwal. #EidMubarak pic.twitter.com/i75vUCJ4Ky\n— Dhiraagu (@Dhiraagu) May 24, 2020\nމި ޕްރޮގްރާމުގެ ތެރެއިން ކާބޯތަކެތި ފޯރުކޮށްދިނުމުގައި ކޮކާ ކޯލާ ކުންފުންޏާއި މަންޓާ އެއާ އިން އެހީތެރިކަން ފޯރުކޮށްދެ އެވެ. މި ޕްރޮގްރާމުގައި ހަދިޔާ ކުރާ ހުރިހާ ކާނާއެއް ވެސް ތައްޔާރު ކުރަނީ ސާލްސާ ކޭޓަރިން އިންނެވެ.\nދިރާގުން ބުނި ގޮތުގައި އެ ކުންފުނިން މި ޕްރޮގްރާމަށް އެހީތެރިކަން ފޯރުކޮށްދޭން ނިންމީ އެ މަސައްކަތަކީ މި ދަނޑިވަޅު އިންސާނިއްޔަތަށްޓަކައި ކުރެވޭ މުހިންމު މަސައްކަތަކަށް ވާތީ އެވެ.\nކޮންމެ އީދަކާ ގުޅިގެން ވެސް ދިރާގުން ތަފާތު އެކި ހަރަކާތްތައް ކުރިއަށް ގެންދެ އެވެ. ނަމަވެސް މިއަހަރުގެ ފިތުރު އީދު ދުވަހަކީ އެެހެން އަހަރުތަކާ ތަފާތު އީދަކަށް ވުމާ ގުޅިގެން އެ ކުންފުނިން އަންނަނީ މި ދަނޑިވަޅު ރައްޔިތުންނަށް އެހީވާން ކުރެވޭނެ ކަންތައްތަކާ ގުޅޭ ގޮތުން ސަރުކާރާއި އެކި ކުންފުނިތަކާ ގުޅިގެން މަޝްވަރާ ކުރަމުންނެވެ.\nއީދު ދިރާގު ފިތުރު އީދު\nމިހިނދުން މިހިނދައް ދިރާގުން ރަނގަޅު ކުރަންޖެހޭކަމެއް އެބައޮތް. އެއީ އެކަކު ބޭނުންކޮށްފަ ހުންނަ ނަމްބަރ އެހެންފަރާތަކަށް ވަކި ދުވަހެއް ފަހުން ވިއްކާ ކަންތައް. އެހެން އެކަންކުރުމުން މީހާގެ ޕާރސަނަލް ކިތައްމެ ކަމެއް ގެއްލޭ .މީހަކު ވައިބަރ ހަދާފަ އިނަސް އޭގެ ސަބަބުން ކުރިންބޭނުންކުރި މީހާގެ ރައްޓެހިންވެސް ގެއްލިފައިވޭ. މިއީ ދުނިޔޭގެ އެއްވެސް ނެޓްވޯކަކުން ކުރާ ޖަރީމާއެއްނޫން. ދިރާގު ހަމަޔަކަށް އަޅުވން ވަރަށްބޮޑައްޖެހޭ!\nދިރާގުން ކުރަން ވާނެ ކުރަންވީ ކަންތަށް ނޫން އެހެން ހުރިހާ ކަމެއް.\n500ރފ ސިމް ކާޑެއް ވިއްކި ހަނދާން އާވަނީ!\nބޭނުމީ ޖީއޯ ނެޓްވޯކްކަހަލަ ސަޅި ނެޓްވޯކެއް.\nގޭގެ ފޯނުނަމްބަރު ގުޅާ ކަސްޓަމަރަށް ނުދެވުނަސް 110 އަށް ގުޅީމާ2ރުފިޔާ ޗާޖްކުރަނީ ކިީއެވެތޯ ސުއާލުކޮށްލަންބެނުން.\nދިރާގުނެޓް އަގުހެޔޮނުކުރާތީ ކަންބޮޑުވޭ ތިޔައީ އިސްތިހާރަކަށް ކުރި ކަމެއްނަމަ ވަރަށްދެރަ. ރޯދަމަސް ނިމުމާއެކު ޕްރިޕެއިޑް ކަސްޓަމަރުންނަށް އަގުބޮޑުކޮށް ހިދުމަތްދޭން ވިސްނާކަމުގެ މައުލޫމާތުލިބޭ\nވަރަށް ރަގަޅު ވާހައެއް އަހަރެމެންގެއިން ދިރާގު ޓީވީއަށް އެބަޗާރޖްކުރޭ ކޭބަލް ކަނެކްޓް ނުކޮއް މިހާރު 4މަސްވީ. ޢީމެއިލް އާއި މެސެޖް ކުރީމަވެސް ވީކަމެއްނެތް.


ގިޔާމަތް ދުވަހު މާސިންގާ އުޑުތައް ފަަޅަފަޅައިގެން ގޮސް ފަރުބަދަތައް ބިމުން އުފުރިގެން ގޮސް ފުނޑުފުނޑުވެގެން ދާނެ:ހުތުބާ – Dhen.mv\nޢާލިމް އަބްދުއްލަތީފް November 6, 2020 - 1:00 pm\nއަޅުގަނޑުމެން މުސްލިމުންނަށް ވީހިނދު އަޅުގަނޑުމެންގެ އީމާންކަމުގެ ރުކުންތަކުގެ ތެރޭގައި އާޚިރަތް ދުވަހަށް އީމާންވުން ހިމެނިގެން ވެއެވެ. އެ ދުވަހަކީ އަންނާނެ ދުވަހެއް ކަމާއި އެ ދުވަހުން މީސްތަކުންގެ ހިސާބު ބެލެވިގެންދާނެ ކަމާއި އެ ދުވަހު ހިނގާނެ ހުރިހާ ކަމެއް ހިތުން ތެދުކޮށް ގަބޫލު ކުރަން ޖެހެއެވެ. މަރަކީ ވެސް ބައްދަލު ކުރާނޭ އެެެއްޗެއްކަން އެނގޭ ފަދައިން ގިޔާމަތް ދުވަހަކީ ވެސް ބައްދަލު ކުރާނެ އެއްޗެއްކަން އެނގެއެވެ. ނޭނގެނީ ބައްދަލު ކުރާނެ އިރެކެވެ. މިއަދުގެ ހުކުުރު ހުތުބާގެ މައުޟޫއު އަކީ "ގިޔާމަތްދުވަހާ މެދު ޣާފިލް ނުވާށެވެ."\nއާޚިރަތް ދުވަހާމެދު ޣާފިލުވެ އެދުވަހުގެ ބިރުވެރިކަން ހަނދާން ނައްތާލައި، މި ކެހިވެރި ދުނިޔޭގެ އަރާމާއި އުފަލުގެ ފަހަތުން ދަނީ ﷲގެ އަޅުތަކުންގެ ތެރެއިން ކިތައް މީހުންތޯ ހުތުބާގައި ސުވާލު ކުރައްވާފައި ވެއެވެ. އަދި ﷲ ތަޢާލާ ދެއްވާފައިވާ އުމުރުގެ އަގުބޮޑު ވަގުތު ފައިދާއެއް ނެތް ކަންކަމުގައި ބޭކާރު ކޮށްލަނީ ކިހާބަޔަކު ތޯ ވެސް ސުވާލު ކުރައްވާފައި ވެއެވެ.\n"އިންސާނާ މަރުވެ ކަށްވަޅަށް ދިއުމާ ހަމައިން ޤިޔާމަތުގެ މަރުހަލާ ފެށުނީއެވެ. ކަށްވަޅު ވެގެންދަނީ އާޚިރަތުގެ މަންޒިލްތަކުގެ ތެރެއިން އެންމެ ފުރަތަމަ މަންޒިލަށެވެ. މި މަންޒިލަށް އިންސާނާ ދާން މި ޖެހެނީ އެތަނުގައި އެކަނިވެރިކަން ފިލުވައިދޭނެ އެއްވެސް މީހަކާ ނުލައެެވެ. އެކަނިވެރިކަން ފިލުވައިދޭނެހާ ވެސް އެއްޗަކީ ދުނިޔޭގައި ހުރި އިރު އޭނާ ކޮށްފައިވާ ހެޔޮ އަމަލުތަކެވެ. ނަމަވެސް ދުނިޔޭގައި ނުބައި އަމަލުތައް ކޮށްފައިވާ މީހުންނާ ކަށްވަޅުން ބައްދަލު ކުރާނީ އެ ނުބައި އަމަލުތަކެވެ. އެ އަމަލުތައް ކަށްވަޅުގައި ބައްދަލު ކުރާނީ ބިރުވެރި ސިފައެއްގައެވެ." ޚުތުބާގައި އިތުރަށް ބަޔާން ކޮށްފައިވެއެވެ.\nޤިޔާމަތް ދުވަހު މާސިންގާ އުޑުތައް ފަޅަފަޅައިގެން ގޮސް ކުދިކުދިވެގެންދާ މަންޒަރު ހިތަށް ގެނެވޭތޯ ހުތުބާގައި ސުވާލު ކުރައްވައެވެ. އަދި ބިންމަތީގައި ގަދަފަދައަށް ސާބިތުވެފައިހުރި ބޮޑެތި ފަރުބަދަތައް، ބިމުން އުފުރިގެން ގޮސް ފުނޑުފުނޑުވެ ލުއި ކަފަކޮޅުތަކެއް ފަދައިން މީސްތަކުންގެ ބޯމަތީގައި އެނބުރެމުންދާ މަންޒަރު ތަސައްވަރު ކޮށްލެވޭތޯ ވެސް ސުވާލު ކުރެއްވެވިއެވެ.\nގިޔާމަތް ދުވަހު އަރުޝީގެ ހިޔާވަހިކަން ލިބޭނެ7ބައެއްގެ ހަބަރު ރަސޫލާ ޞައްލަﷲ އަލައިހި ވަޞައްލަމް އުއްމަތަށް ދެއްވާފައިވާކަން ހުތުބާގައި ފާހަގަ ކުރެއްވިއެވެ. އެއީ އަދުލުވެރި ވެރިޔާއާއި، މާތް ﷲ އަށް އަޅުކަންކުރުމުގައި ޒުވާންކަން ހޭދަކުރި ޒުވާނާއާއި، އޭނާގެ ހިތް މިސްކިތާ ގުޅިލާމެހިފައިވާ މީހާއާއި، މާތް ﷲ އަށް ޓަކައި ލޯބިވެ އެގޮތުގައި ބައްދަލުވެ އަދި އެގޮތުގައި ވަކިވާ ދެމީހުންނާއި، މަންސަބާއި ރީތިކަން ލިބިފައިވާ އަންހެނެއް ފާޙިޝް ޢަމަލު ހިންގަން ދަޢުވަތު ދިނުމުން، އަހުރެން ﷲ ދެކެ ބިރުވެތިވަމޭ ބުނެ އެކަމުން އެއްކިބާވި މީހާއާއި، ޞަދަޤާތްކުރާއިރު އޭނަގެ ކާނަތުން ހޭދަކުރާ އެތި ވައަތަށް ވެސް ނޭނގޭހާ ސިއްރުން ހޭދަކުރިމީހާއާއި، އަދި އެކަހެރިކޮށް ހުރެ ﷲ މަތިން ހަނދުމަކޮށް ލޮލުން ކަރުނަ އޮހޮރިގެންދާ މީހާއެވެ.\nމީގެ އިތުރުންވެސް ގިޔާމަތް ދުވަހުގެ ނާމާންކަމާއި ބިރުވެރިކަމުގެ ވާހަކަތަކުން ހުތުބާގައި އިންޒާރު ކުރެއްވިއެވެ. އަދި އެ ދުވަހަަށް ތައްޔާރުވެ ހެޔޮ އަމަލުކުރުން ގިނަ ކުރުމަށް ނަސޭހަތްތެރިވިއެވެ.\nއިޒްރޭލުގެ ޖަލެއްގައި 15 މަސް ވަންދެން ބަންދުކޮށްފައި ބެހެއްޓުމަށްފަހު، ފަލަސްތީނުގެ ދަރިވަރަކު ދޫކޮށްލައިފި


Breaking: Aburu ge bill majileehun faaskohfi\nއަބުރުގެ ބިލު މަޖިލީހުން ފާސްކޮށްފި\nނގޫފާރު ދާއިރާގެ މެންބަރު ޖައުފަރު ދާއޫދު --\nއަބުރު ރައްކާތެރިކުރުމާއި ހިޔާލު ފާޅު ކުރުމުގެ މިނިވަންކަމާބެހޭ ބިލު ރައްޔިތުންގެ މަޖިލީހުން މިއަދު ފާސްކޮށްފި އެވެ. ސަރުކާރު ފަރާތުން އުނގޫފާރު ދާއިރާގެ މެންބަރު ޖައުފަރު ދާއޫދު ހުށަހެޅި ހުށަހެޅި މި ބިލު ފާސްވީ 47 މެންބަރުންގެ ވޯޓުންނެވެ. ނަމަވެސް އެ ބިލު ފާސްކުރަން ނުފެންނަ ކަމަށް 31 މެންބަރަކު ވޯޓު ދެއްވި އެވެ. އެގޮތުން ރިޔާސަތުން ކަނޑައެޅީ އަބުރު ރައްކާތެރިކުރުމުގެ ބިލު ފާސްވެއްޖެ ކަމަށެވެ.\nމި ބިލަށް މަކުނުދޫ ދާއިރާގެ މެންބަރު އަނާރާ ނައީމް ހުށަހެޅީ އަށް ވަނަ މާއްދާ އުނި ކުރުމަށެވެ. އެއީ ދީނީ ތަގުރީރު ދެވޭނީ ކަމާބެހޭ މުއައްސަސާއިން ހުއްދަ ދޫކުރާ ފަރާތްތަކަށް އެކަނި ކަމަށް ބުނާ އިސްލާހެކެވެ. އެ އިސްލާހު ފާސްވުމަށް 38 ވޯޓު ބޭނުންވާ އިރު އެ އިސްލާހަށް ވޯޓޫ ދެއްވީ 27 މެންބަރުންނެވެ. ނަމަވެސް 13 ވަނަ މާއްދާގެ (ށ) ގެ ފަހަތަށް އިތުރު އަކުރެއް އިތުރު ކުރަން ޖަމީލް އުސްމާން ހުށަހެޅުއްވި އިސްލާހު ފާސްވި އެވެ. އެ އިސްލާހު ފާސްކުރުމަށް 47 މެންބަރުން ވޯޓުދެއްވި އެވެ. އަދި އެ އިސްލާހައި ދެކޮޅަށް ވޯޓު ދެއްވީ 26 މެންބަރުންނެވެ.\nއަބުރު ރައްކާތެރި ކުރުމަށް ޖައުފަރު މަޖިލީހަށް ހުށަހެޅި ބިލުގައި ހާއްސަކޮށް ނޫސްވެރިންނާއި ބައެއް އެހެން ފަރާތްތަކުން ކަންބޮޑުވުން ފާޅުކޮށްފައިވާ އިރު އެ ބިލު ދިރާސާކުރާ ކޮމިޓީއިން ވަނީ އެ ފަރާތްތައް ހާޒިރުކޮށް ކަންބޮޑުވުންތައް ސާފުކޮށްފަ އެވެ. އަދި އެ ހިޔާލުތަކުގެ މައްޗައް ބިނާކޮށް އިތުރު އިސްލާހުތަކާއެކު އާ ޑްރާފްޓެއް ހުށަހަޅައި އެ ޑްރާފްޓް ކޮމިޓީއިން ރޭ ފާސްކުރި އެވެ. އަބުރު ރައްކާތެރިކުރުމާއި ހިޔާލު ފާޅު ކުރުމުގެ މިނިވަންކަމާބެހޭ ބިލު ކޮމިޓީއިން ފާސްވީ 11 މެންބަރުންގެ ތެރެއިން ހަތް މެންބަރުންގެ އަގުލަބިއްޔަތުންނެވެ.\nއެ ބިލު ކޮމިޓީއިން ދިރާސާ ކުރެއްވި ގޮތުގެ ރިޕޯޓަށް މެންބަރުން ބަހުސް މަރުހަލާގައި ވާހަކަދައްކަވަމުން ބިލު ހުށަހެޅު މެންބަރު އުނގޫފާރު ދާއިރާގެ މެންބަރު ޖައުފަރު ދާއޫދު ވިދާޅުވީ ގޮތުގައި އަބުރުގެ ބިލު ފުރަތަމަ ހުށަހެޅި އިރު ހުރި ބައެއް މާއްދާތަކަށް ކޮމިޓީ މަރުހަލާގައި ވަރަށް ރަނގަޅު އިސްލާހުތަކެއް ގެނެސްފައިވެ އެވެ. އެގޮތުން ސަރުކާރުގެ މުއައްސަސާތަކުން ކުރާ ކަންތައްތައް ހާމަ ކުރުމައި ޕޯޑިއަމްތަކުގައި ދެކޭވޭ ވާހަކަތައް ދެއްކުމަށް މީޑިއާތަކުން ފާޅުކުރި ކަންބޮޑުވުންތަކަށް ރަނގަޅު އިސްލާހެއް ގެނެސްފައިވާ ކަމަށް ޖައުފަރު ފާހަގަ ކުރެއްވި އެވެ.\nނަމަވެސް އެއަށް ރައްދު ދެއްވަމުން އެމްޑީޕީގެ ޕީޖީލީޑަރު، ހިންނަވަރު ދާއިރާގެ މެންބަރު އިބްރާޙިމް މުހައްމަދު ސޯލިހު (އިބޫ) ވިދާޅުވީ ބިލުގެ ސަބަބުން އަބުރެއް ރައްކާތެރި ނުކުރެވޭ ކަމަށާއި އެއާ ހިލާފަށް ހިޔާލު ފާޅުކުރުމަށް ހުރި ދޮރުތައް ބަންދުވާ ކަމަށެވެ. އަދި އަބުރު ރައްކާތެރި ކުރާ ނަމަ ރައްޔިތުން މަޖިލީހައި ޝަރުއީ ދާއިރާ މި ބިލުގައި އިސްތިސްނާ ވެގެން ނުވާނެ ކަމަށް އިބޫ ވިދާޅުވި އެވެ.\n"އަޅުގަނޑުމން އެކަކު އަނެކަކުގެ ވެސް އަބުރަށް އަރައި ގަނެ. އަޅުގަނޑޫމެން ގާނޫނީ ހިމާޔަތުގައި ތިބޭ ބޭނުންހާ ވާހަކައެއް ދައްކާ ރައްޔިތުންގެ ހައްގެއް ނިގުޅާ މިލަނީ. މި ބިލު ފާސްވެގެން ގޮއްސިއާ ރާއްޖޭގައި ޑިމޮކްރަސީއެއް ދެން ނޯންނާނެ،" އިބޫ ވިދާޅުވި އެވެ.\nމި ބިލު ފަރުމާކޮށްފައި ވަނީ މީހެއްގެ ނަމައި އަބުރު ރައްކާތެރިކުރުމުގެ ހައްގު ކަށަވަރުކޮށްދިނުމަށްޓަކައި، އެ ހައްގަށް އުނިކަމެއް އަޔަނުދިނުމަށް ޖޫރިމަނާތަކައި އަދަބުތަކުގެ އިތުރުން މީޑިއާތަކުން ހަބަރާއި ބްރޯޑްކާސްޓު ކުރުމުގައި މީހެއްގެ ދޮގު ހަބަރު ނުފެތުރޭ ގޮތަށް އަދި މީހެއްގެ އަބުރަށް އަރައި ނުގަނެވޭ ގޮތަކަށެވެ.\nއެގޮތުން މީހެއްގެ ހައްގަށް، ނަމަށް، އަބުރަށް، ގަދަރަށް ނުވަތަ ކަރާމާތަށް އުނިކަމެއް ނޫނީ ގެއްލުން ލިބޭ އަދި ސާބިތު ނުހިފޭ ދޮގު ވާހަކައެއް ފަތުރައިފި ނަމަ އެ މީޑިއާއަކަށް 25،000 ރުފިޔާ އާއި 1،000،000 ރުފިޔާއާ ދެމެދުގެ އަދަދެއްގައި ޖޫރިމަނާ ކުރެވޭނެ އެވެ. އަދި އެފަދަ ކޮންޓެއްޓެއް ޝާއިއު ކުރި ވަކިވަކި ރިޕޯޓަރުންނަށް 50،000 ރުފިޔާއާއި 150،000 ރުފިޔާއާ ދެމެދުގެ އަދަދެއްގައި ޖޫރިމަނާ ކުރެވޭނެ އެވެ. އަދި އެ ފައިސާ ނުދައްކައިފި ނަމަ އެ މީޑިއާއެއް ހިނގުމުގެ ލައިސެންސް އަތުލުމުގެ ބާރު، ސަރުކާރުގެ ކަމައި ގުޅޭ އިދާރާއަށް ލިބޭ އިރު ވަކިވަކި ރިޕޯޓަރުންނަށް ޖިނާއީ ދައުވާއެއް ކޮށް ތިން މަހައި ހަމަހައި ދެމެދުގެ މުއްދަތަކަށް ޖަލަށްލުމަށް ހުކުމް ކުރެވޭނެ ކަމަށް އެ ބިލުގައި ބުނެފައިވެ އެވެ. އެ ބިލުގައި ބުނެފައި ވަނީ އެ ފަދަ މައްސަލައެއް އިސްތިއުނާފް ކުރުމުގެ ފުރުސަތުވެސް އޮވެއެވެ. ނަމަވެސް އިސްތިއުނާފް ކުރެވޭނީ ޖޫރިމަނާ ދެއްކުމަށް ފަހުގައެވެ.\nބިލް ފާސް ކުރަން ވޯޓްލީ ގޮތް\nމި ބިލުގައި ބުނެފައިވާ ގޮތުގައި މުއައްސަސާއެއްގައި ހިންގަމުންދާ ގާނޫނާ ހިލާފު ކަންކަމާއި މީހެއްގެ ސިއްހަތައް ނުވަތަ ފުރާނައަށް ގެއްލުން ވެދާނެ ހިޔާލުތަކާއި މުއައްސަސާއަކުން ކުރާ ކަމަކުން ތިމާވެއްޓަށް ދިމާވެދާނެ ނުރައްކަލަކަބެހޭ ގޮތުން ހަބަރު ފެތުރުމަކީ އަބުރާ ބެހުން ކަމަކަށް ނުބެލެވެ އެވެ. އަދި އިލްމީ މަގްސަދެއްގައި ހިޔާލު ފާޅުކުރުމާއި ރައްޔިތުންގެ މަޖިލީހުގެ ޖަލްސާއެއްގައި ދައްކާ ވާހަކަތަކާއި، ނޫނީ ގަވައިދުތަކައި އުސޫލުތަކުގެ ތެރެއިން ޝަރުއީ ކޯޓެއްގައި ދެކެވޭ ވާހަކަތަކުގެ އިތުރުން ތަހުގީގު ކުރާ މުއައްސަސާތަކުން ކުރާ ތަހުގީގާ ނުވަތަ ކަމެއް ހޯދައި ހޯދުމުގެ ތެރޭގައި ދެކެވޭ ވާހަކަތައް ވެސް ރިޕޯޓް ކުރެވެ އެވެ. އަދި ބޭރުގެ ކޯޓުތަކާއި ޖަމާއަތް ނޫނީ މަޖިލީހަކުން ރަސްމީކޮށް ޝާއިއުކުރާ ވާހަކަތައް ނޫނީ އެއާ ހަވާލާދީ ލިޔެފައި ހުރި ލިޔުންތަކުގައިވާ ވާހަކަތަކަކީ އަބުރާ ބެހުމުގެ ކުށެއް ކަމުގައި ނުބެލެނެ ކަމަށް އެ ބިލުގައި ބުނެފައި ވެއެވެ.\nއެހެން ނަމަވެސް ޕޯޑިއަމްއެއް ނުވަތަ ޖަލްސާތަކުގައި ދައްކާ ވާހަކަތައް ޝާއިއު ކުރާއިރު ބަސް ރައްދުވާ ފަރާތުގެ ބަހެއް ހޯދުމަށް އެކަށީގެންވާ މަސައްކަތެއް ކުރަން ޖެހޭ ކަމަށް އަބުރުގެ ބިލުގައި ބުނެފައިވެ އެވެ. އަދި ބުނެފައި ވަނީ އެ ފަރާތެއްގެ ބަހެއް ނުލިބުން ނަމަވެސް ހަބަރު ޝާއިއުކުރެވޭނެ ކަމަށެވެ. އަދި ބަސް ރައްދުވާ ފަރާތުގެ ބަސް ލިބިއްޖެ ހާލަތެއްގައި، އިތުރު ފީއެއް ނޫނީ އަގެއް ނެގުމެއް ނެތި އެ ފެންވަރުގައި ހަބަރު ގެނެސްދޭން މީޑިއާތަކަށް މަޖުބޫރު ވެއެވެ. އަދި ވަގުތުން ގެނެސްދޭ އިވެންޓެއްގައި މި ގާނޫނައި ހިލާފުވާ ވާހަކައެއް ދައްކާނަމަ ލައިވް ފީޑް ކަނޑާލަން ޖެހެ އެވެ.


Covid-19: Usoolaa hilaafafh Eydhafuttah ais ulhunu meehaku joorimanaa koffi\nކޮވިޑް-19: އުސޫލާ ޚިލާފަށް އޭދަފުއްޓަށް އައި މީހަކު ޖޫރިމަނާކޮށް ކަރަންޓީނު ކޮށްފި\nބ. އަތޮޅުގައި ގެސްޓް ހައުސްގެ ޚިދުމަތްދޭން ފަށާފައިވާ ރަށަކުން އުސޫލާ ޚިލާފަށް އޭދަފުއްޓަށް އައިސް އުޅުނު މީހަކު 1000 ރުފިޔާއިން ޖޫރިމަނާކޮށް، ކަރަންޓީނު ކޮށްފި އެވެ.\nއޭދަފުށީ ކައުންސިލުން ބުނީ ގެސްޓްހައުސް ހިންގާ ރަށަކުން އުސޫލާ ހިލާފަށް، ރޭ މިރަށަށް އައިސް އުޅެނިކޮށް ޖޫރިމަނާ ކުރީ ފިރިހެނެއް ކަމަށެވެ. އަދި އެޗްޕީއޭގެ ލަފާގެ މަތިން އޭނާ މިހާރު މިރަށުގައި ކަރަންޓީނުކޮށްފައިވާ ކަމަށް ވެސް ރަށު ކައުންސިލުން ބުންނެވެ.\nމިއީ ގެސްޓްހައުސް ހިންގާ ރަށަކުން އުސޫލަށް ޚިލާފަށް އައިސް އުޅެނިކޮށް މިގޮތަށް މީހަކު މިރަށުން ޖުރިމަނާކުރި ފުރަތަމަ ފަހަރެވެ.\nއެޗްޕީއޭގެ އުސޫލުގަިއވާ ގޮތުން ގެސްޓްހައުސް ހިންގާ ރަށަކުން ގެސްޓްހައުސް ނުހިންގާ ރަށަކަށް ދަތުރުކުރާއިރު (ގެސްޓްހައުސް ހިންގާ ރަށުގައި ކޮވިޑް-19ގެ ކޭސްއެއް ހުއްޓަސް ނެތަސް) ކަރަންޓީނުވާން ޖެހޭނެ އެވެ.\nނަމަވެސް ޒަރޫރީ ބޭނުމެއްގައި ގެސްޓްހައުސް ހިންގާ ރަށަކުން ގެސްޓްހައުސް ނުހިންގާ ރަށަކަށް ދަތުރުކުރާއިރު ކަރަންޓީނު ވާކަށް ނުޖެހެއެވެ. މިހާލަތުގައި ޒަރޫރީ ބޭނުމެއް ކަމުގައި ބެލެވެނީ، ސިއްހީ ފަރުވާ ހޯދުން، ބަލި ހާލަތުގައި އޮތް އާއިލީ މީހަކަށް ޒިޔާރަތް ކުރުން، ބެންކުން ހިދުމަތް ހޯދުން، ކޮންމެ ދުވަހަކު ސްކޫލަށް ހާޒިރުވުން، މައްސަލަތަކުގައި ކޯޓަށް ހާޒިރުވުމުގެ އިތުރުން، ވިޔަފާރި ބޭނުމަށެވެ. ވިޔަފާރި ބޭނުމަށް ދަތުރުކުރާއިރު، އެ މީހަކާސް ހުއްދަ ލިބިގެން ވަނީ ރަށުގެ ރައްޔިތުން ނޫޅޭ ސަރަހައްދުތަކުގައި ނުވަތަ ބަނދަރު މަތީގައި ހަރަކާތްތެރިވުމަށެވެ.\nޒަރޫރީ ބޭނުމެއްގައި ގެސްޓްހައުސް ހިންގާ ރަށަކުން ގެސްޓްހައުސް ނުހިންގާ ރަށަކަށް ދަތުރުކުރި ނަމަވެސް ސަލާމަތީ ފިޔަވަޅުތައް އަޅަން ޖެހޭނެއެވެ.\nފެބްރުއަރީ 13, 2021 at 1:16 pm\nއެޗްޕީއޭ ގެ އުސޫލުތަކާ ހިލާފައް ގިނަކަން ކުރޭ މި ޢޭދަފުށީގަ! އެކައްކަން ކީވެ ނުހުއްޓުވެނީ؟\nފެބްރުއަރީ 13, 2021 at 12:58 pm\nBaeh meehun tha kuranee


Referee ge nimmunthah goahas Raajje ah mi molhu haggu: Oscar - vNews.mv\nނޫސްވެރިންގެ ބައްދަލުވުމުގެ ތެރެއިން އޮސްކާ ބްރުޒޮން- ފޮޓޯ:- އަލީ ޖުމާން ފުވާދް / ވީނިއުސް\nރެފްރީގެ ނިންމުންތައް ގޯހަސް މިއީ ރާއްޖެއަށް ހައްގު މޮޅެއް: އޮސްކާ\nއައްފާން މުހައްމަދު 08 October 2021, 02:24\nސާފް ޗެމްޕިއަންޝިޕުގައި ބުރާސްފަތި ދުވަހުގެރޭ ރާއްޖެއިން ބަންގްލަދޭޝްގެ މައްޗަށް ކުރިހޯދި މެޗުގައި ރެެފްރީގެ ގިނަ ނިންމުންތައް ގޯސް ކަމަށާއި އެހެންންމަވެސް މެޗުން ރާއްޖެ ހޯދި މޮޅަކީ ހައްގު މޮޅެއް ކަމަށް ބަންގްލަދޭޝްގެ ކޯޗް އަސްކާ ބްރުޒޮން ބުނެފިއެވެ.\nރާއްޖެ ޓީމުގެ ފަރާތުން މޮޅު ކުޅުމެއް ފެނިގެންދިޔަ މިމެޗަށްފަހު އޮތް ނޫސްވެރިންގެ ބައްދަލުވުމުގައި ވާހަކަދައްކަމުން އޮސްކާ ވަނީ މެޗުގައި ރެފްރީ ހުރީ ވަކި ކޮޅަކަށް ބުރަވެގެން ކަމަށްބުނެ ރެފްރީ އަށް ވަރަށް ބޮޑަށް ފާޑުކިޔާފައެވެ. އެގޮތުން މިފަދަ ބޮޑު މުބާރާތަށް މިމެޗުގައި ރެފްރީކަން ކުރި ހަސަން ޔޫސުފް ސައީދު އަކީ އެކަށީގެންވާ ރެފްރީއެއް ނޫން ކަމަށާއި އުންމީދު ކުރަނީ ވީއެންމެ އަވަކަށް އޭނާ މި މުބާރާތުން ބޭރުކުރުން ކަމަށެވެ.\n"އަހަރެންނަކަށް ނޭނގެ ބުނާނީ ކީކޭކަމެއް. ބޭނުމެއް ނޫން 'ބޭން' އެއް އަންނާކަށް. އެކަމު މެޗުގެ ފުރަތަމަ މިނެޓުން ފެށިގެން ރެފްރީގެ ނިންމުންތައް ހުރީ ވަކި ކޮޅަކަށް ބުރަވެފަ. މެޗުގައި ފަސް ކާޑު އަހަރުމެންނަށް ލިބުނު. އަހަރެންގެ އުންމީދަކީ ވީ އެންމެ އަވަހަކަށް މި މުބާރާތުން އޭނާ ބޭރުކުރުން. މިކަހަލަ ބޮޑު މުބާރާތަކަށް އެކަށީގެންވާ ވަރުގެ ރެފްރީއެއް ނޫން އެއީ".\nބަންގްލަދޭޝްގެ ކޯޗު އޮސްކާ ބްރުޒޮން\nއޮސްކާ އިތުރަށް ބުނީ މެޗުން ބަންގްލަދޭޝް ބަލިވުމުގައި ރެފްރީގެ ގޯސް ނިންމުންތައް އެއީ އެއް ސަބަބު ކަމުގައިވީނަމަވެސް އެއީ އެންމެ ބޮޑު ސަބަބު ނޫން ކަމަށެވެ. އަދި މެޗުން ރާއްޖެ މޮޅުވީ ދެއްކި މޮޅު ކުޅުމުގެ ސަބަބުން ކަމަށާއި، ރެފްރީގެ އެހީ އާއި ނުލާވެސް މެޗުން މޮޅުވުގެ ފެންވަރު ރާއްޖެ ޓީމުގައި ހުންނާނެކަމަށް އަދި މިއީ ރާއްޖެއަށް ހައްގު މޮޅެއް ކަމަށްވެސް އޮސްކާ ބުންޏެވެ.\n"މެޗުން ބަލިވި މައިގަނޑު ސަބަބަކީ ރެފްރީ އެއް ނޫން. ރާއްޖެ ރަނގަޅަށް ކުޅުން އެއީ ސަބަބަކީ. ރާއްޖެއަށް ރެފްރީގެ ފަރާތުން އެ އެހީ ބޭނުމެއްވެސް ނުވާނެ. މެޗުގައި ރެފްރީ ދެއްކި ހުރިހާ ކާޑަކާ، ދިން ފައުލަކާ އެހެން ހުރިހާކަމެއްގެ ފައިދާވީ ރާއްޖެ ޓީމަށް. އެކަމުގެ ސަބަބުން ޓީމު ފްރަސްޓްރޭޓް ވާނެ. ރެފްރީގެ ނިންމުންތައް އެއީ އެއް ސަބަބު. އެކަމު އެއީ މައިގަނޑު ސަބަބެއް ނޫން މެޗުން ބަންގްލަދޭޝް ބަލިވުމުގެ".\nބަންގްލަދޭޝްގެ ކޯޗް އޮސްކާ ބްރުޒޮން\nއޮސްކާގެ ފާޑުކިޔުންތައް ރެފްރީއަށް އަމާޒުވެފައިވާއިރު މެޗުގައި އެޓީމުގެ ފަސް ކުޅުންތެރިއަކަށް ވަނީ ރީނދޫ ކާޑު ދައްކާފައެވެ. އަދި ރެފްރީގެ ނިންމުންތައް ބުނާގޮތުން މެޗުގައި އެޓީމުގެ ކުޅުންތެރިން ވަނީ ޖުމްލަ 30 ފައުލު ކޮށްފައެވެ.\nއޮސްކާގެ ތައުރީފު ރާއްޖެ ޓީމަށް ލިބުނުއިރު ރާއްޖެއިން ވަނީ މެޗުގެ 67 އިންސައްތަ ބޯލް ޕޮޒެޝަން ހިފަހައްޓާފައެވެ. އަދި މުޅި މެޗުގައި ރާއްޖެ ޓީމުން 12 ހަމަލާއެއް އުފައްދާފައިވާއިރު6ހަމަލާއެއް ވަނީ ގޯލާއި އަމާޒުވާގޮތަށް ފޮނުވާލާފައެވެ.\nފޮޓޯ:- އަލީ ޖުމާން ފުވާދް / ވީނިއުސް\nމެޗުގައި ރާއްޖޭގެ ފުރަތަމަ ލަނޑު ހަމްޒާ މުހަންމަދު (ހަމްޕު) ކާމިޔާބު ކޮށްދިން އިރު ދެވަނަ ލަނޑު ލިބުނު ޕެނަލްޓީއަކުން ކާމިޔާބު ކޮށްދިނީ ރާއްޖޭގައި އުފެދުނު އެންމެ މޮޅު ފުޓުބޯޅަ ކުޅުންތެރިޔާ އަލީ އަޝްފާގް (ދަގަނޑޭ) އެވެ.\nމެޗު ކާމިޔާބުކޮށް ރާއްޖެއިން މުބާރާތުގެ ފައިނަލުން ޖާގައެއް ހޯދުމުގެ އުންމީދު ހޯދިއިރު ރާއްޖެ މިވަގުތު އޮތީ ދެމެޗުން ހޯދި3ޕޮއިންޓާއެކު ޕޮއިންޓު ތާވަލުގެ3ވަނައިގައެވެ. ރާއްޖެ ދެން އެންމެ އަވަހަށް މެޗެއް ކުޅޭނީ މިމަހުގެ 10 ވަނަ ދުވަހުގެ ހަވީރު އެވެ. އެމެޗުގައި ރާއްޖެ ނުކުންނާނީ ތާވަލުގެ ފުލުގައި އޮތް ސްރީ ލަންކާ އާއި ދެކޮޅަށެވެ.\nބަންގްލަދޭޝް ސާފް ޗެމްޕިއަންޝިޕް ކުޅިވަރު\nއޮސްކާ ގެ ވާހަކަޔަށް ތާއީދު ނުކުރެވެނީ ހަމްޕު އަށް ދެއްކި ރީނދޫ ކާޑާ ހެދި. ގައިމު އެއީ ޕެނަލްޓީ އެއް ރާއްޖެ އައް. ޢެކަމަކު ކާޑު ލިބުނީ ހަމްޕު އަށް


Keerithi Rasoola ah Furassaara Kuri Meeha ah Fiyavalhu Alhan Govaalaifi ކީރިތި ރަސޫލާއަށް ފުރައްސާރަކުރި މީހާއަށް ފިޔަވަޅު އަޅަން ގޮވާލައިފި – Huvadhoo News Keerithi Rasoola ah Furassaara Kuri Meeha ah Fiyavalhu Alhan Govaalaifi Huvadhoo News\nކީރިތި ރަސޫލާއަށް ފުރައްސާރަކުރި މީހާއަށް ފިޔަވަޅު އަޅަން ގޮވާލައިފި\nމަޖަލަކަށް ހަދާފަވިޔަސް ނުވަތަ މައިކް ޓެސްޓުކުރުމަށް ވިޔަސް ކީރިތި ރަސޫލާއަށް ފުރައްސާރަކުރުމަކީ މުސްލިމުން ކޮށްގެންވާނެ ކަމެއް ނޫންކަމަށާއި އެފަދަ އަމަލެއް ހިންގި މީހަކާމެދު ފިޔަވަޅު އަޅަން ދީނީ ޢިލްމުވެރިޔާ ޑރ. މުޙައްމަދު އިޔާޒް ޢަބްދުއްލަތީފު ގޮވާލައިފިއެވެ.\nށ.ފޯކައިދޫ ސްކޫލުގައި ބޭއްވި ހަރަކާތެއްގެ ތެރެއިން އެސްކޫލުގެ ޓީޗަރަކު މައިކު ޓެސްޓު ކުރުމަށް ކިޔާފައިވާ މަދަހައިގައި ކީރިތި ރަސޫލާއަށް ފުރައްސާރަކޮށްފައިވާ މައްސަލައެއް މިއަދު ވަނީ ފެންމަތިވެފައެވެ.\nމިމައްސަލަ އާއި ގުޅިގެން ޑރ.އިޔާޒް ކުރެއްވި ޓްވީޓެއްގައި ވިދާޅުވެފައިވަނީ މައިކް ޓެސްޓު ކުރަން ވިޔަސް، މަޖަލަކަށްވެސް ރަސޫލާ ﷺ އަށް ފުރައްސާރަ ކުރުމަކީ ކޮށްގެންވާނެ ކަމެއްނޫން ކަމަށާއި އެއީ ބޮޑުވެގެންވާ ޙަރާމް ކަމެއް ކަމަށެވެ. އަދި މިފަދަ އަމަލެއް ހިންގި މީހަކާމެދު ފިޔަވަޅު އަޅަން ޖެހޭނެ ކަމަށެވެ.\nމައިކް ޓެސްޓު ކުރަން ވިޔަސް، މަޖަލަކަށްވެސް ރަސޫލާ ﷺ އަށް ފުރައްސާރަ ކުރުމަކީ ކޮށްގެންވާނެ ކަމެއްނޫން. އެއީ ބޮޑުވެގެންވާ ޙަރާމް ކަމެއް. އެކަން ކުރި ފަރާތަކާއި މެދު ފިޔަވަޅު އަޅަން ޖެހޭނެ. @aisthly\n— Dr.Mohamed Iyaz (@dr_iyaz) September 27, 2021\nމިމައްސަލައިގައި އެސްކޫލްގެ ޕްރިންސިޕަލް ވިދާޅުވެފައިވަނީ އެއީ އެޓީޗަރު މަޖަލަކަށް ކިޔާފައިވާ މަދަހައެއް ކަމަށެވެ. އޭނަ ގަސްތުގައި ކުރި ކަމެއް ނޫންކަމަށެވެ.\nސްކޫލްގެ ދަރިވަރުންނާއި ބެލެނެވެރިންގެ ހާޒިރުގައި ކިޔާފައިވާ މަދަހައިގެ ފުރަތަމަ ކަޑި ރަނގަޅަށް ކިޔުމަށް ފަހު ދެވަނަ ކަޑީގައި ކިޔާފައިވަނީ މުޅިންވެސް އެހެން ވާހަކަތަކެކެވެ.


Negetive Suvaalu Kuraanama, Covid-19 Ge Noosveringe Bahdhaluvun Nubaahvaane Kamuge Inzaaru Dheefi - Vaguthu\nނެގެޓިވް ސުވާލުކުރާ ނަމަ ކޮވިޑް-19ގެ ނޫސްވެރިންގެ ބައްދަލުވުން ނުބާއްވާނެ ކަމުގެ އިންޒާރު ދީފި\nނެގެޓިވް ސުވާލު ކުރާ ނަމަ، ކޮވިޑް-19 އާއި ގުޅިގެން ވައިޓްހައުސްގައި ބާއްވާ ޕްރެސްތައް ކެންސަލްކޮށްފާނެ ކަމުގެ އިންޒާރު އެމެރިކާގެ ރައީސް ޑޮނާލްޑް ޓްރަމްޕް ދެއްވައިފިއެވެ.\nދާދިފަހުން ބޭއްވި ނޫސްވެރިންގެ ބައްދަލުވުމެއްގައި މީހުންގެ ގަޔަށް ޑިސްއިންފެކްޓެންޓްސް ޖަހައިގެން ކޮވިޑް-19 ނައްތާލަން ޖެހޭ ކަމަށް ޓްރަމްޕް ބުނުމާއި ގުޅިގެން އޭނާ ހޫނުފެނަށް ވެއްޓި އެއީ ސަމާސާއަކަށް ބުނި ވާހަކައެއް ކަމަށް ޓްރަމްޕް ވަނީ ވިދާޅުވެފައެވެ. މީގެ އިތުރުން މީޑިއާތަކުން ދަނީ ވައިޓް ހައުސްގައި ޓްރަމްޕް ދައްކާފައި ހުރި ވާހަކަތައް އޭނާ އާއި ދެކޮޅަށް ބޭނުން ކުރަމުންނެވެ.\nއެހެންނަމަވެސް ދުވާލަކު އެއްފަހަރު މިހާރު ބާއްވަމުންދާ ވައިޓް ހައުސްގެ ނޫސްވެރިންގެ ބައްދަލުވުންތައް ހުއްޓާލަން އޭނާ ބޭނުން ވަނީ ރިޕޯޓަރުން މާގިނަ ނެގެޓިވް ސުވާލު ކުރާތީ ކަމަށްވެއެވެ.\nޓްރަމްޕް ވިދާޅުވީ ނޫސްވެރިންގެ ބައްދަލުވުންތައް ބޭއްވުމަށް ހޭދަކުރާ ވަގުތަކީ މިހާރު މާ ބޭނުންތެރި ވަގުތެއް ނޫން ކަމަށެވެ. އަދި އެކަމުން ހާސިލްވާ ނަތީޖާއާއި މެދު އޭނާގެ ހިތުގައި ސުވާލު އުފެދޭކަން ހާމަކުރެއްވިއެވެ.\nޓްރަމްޕް އަކީ އަބަދުވެސް އޭނާ ދައްކާ ކޮންމެވެސް ވާހަކައެއްގެ ސަބަބުން އަބަދުވެސް މީޑިއާގެ ފާޑުކިޔުންތައް އަމާޒުވާ ބޭފުޅެކެވެ. އެގޮތުން ދާދިފަހުން ޑިސްއިންފެކްޓް މީހުންގެ ގަޔަށް އިންޖެކްޓް ކުރަން ގޮވާލުމުން، ޑިސްއިންފެކްޝަން ކުންފުނިތަކުން ވެސް ވަނީ އެކަމުގެ ނުރައްކާތެރިކަން ހާމަކޮށް އެކަމާއި ދެކޮޅަށް ވާހަކަދައްކާފައެވެ.\nއަދި ފެކްޓާއި ނުލާ ޓްރަމްޕް ދައްކަވާ މިފަދަ ވާހަކަތަކުގެ ސަބަބުން ސަރުކާރަށް އޮންނަ އިތުބާރު ކުޑަވެ، ސަރުކާރަށް ވަނީ ފާޑުކިޔުން އަމާޒުވެފައެވެ.\nޓްރަމްޕް ވަނީ ކޮވިޑް-19 ފެތުރުނު ނަމަވެސް ފުރަބަންދު ކުރުމަށް ތާއީދުނުކުރާކަން ވެސް ހާމަކޮށްފައެވެ. އަދި އޭނާ އަށް ތާއީދުކުރާ މީހުންވެސް ދަނީ ފުރަބަންދާއި ދެކޮޅަށް މަސައްކަތް ކުރަމުންނެވެ.\nއޭޕްރީލް 27, 2020 22:07\nކަލޭ ނޫސްވެރިންނަށް ބައްދަލުވުން ނުބޭއްވިއްޔާ އެމެރިކާމީހުނަށް ކޮރޯނާ ވައިރަސް ނުޖެހޭ ކަމަށް ވާނެތަ ؟\nއޭޕްރީލް 28, 2020 00:17\nޤައުމުތަކުގެ ވެރިކަމަށް މިހާރު އާދެ މޮޔައިންވެސް


Kuda kudhinge Hiyaa ge7muvahzafaku suspend kohfi\nވިލިމާލޭގައި ހިންގާ ކުޑަކުދިންގެ ހިޔާ: އެތަނުގެ ހަތް މުވައްޒަފަކު ވަނީ ވަޒީފާ އިން ސަސްޕެންޑްކޮށްފައި -- ފޮޓޯ: އަވަސް\nވިލިމާލޭގައި ހުންނަ ކުޑަކުދިންގެ ހިޔާގައި މަސައްކަތް ކުރާ ހަތް މުވައްޒަފަކު ވަޒީފާއިން ސަސްޕެންޑް ކޮށްފި އެވެ.\nސަސްޕެންޑް ކޮށްފައިވާ މުވައްޒަފުންގެ ތެރޭގައި ހިމެނެނީ ހިޔާގައި ކުދިން ބެލުމުގައި ހަރަކާތްތެރިވާ ފަސް މުވައްޒަފަކާއި ދެ ސުޕަވައިޒަރެކެވެ. މުވައްޒަފުން ސަސްޕެންޑް ކުރީ ދައުލަތުގެ ބެލުމުގެ ދަށުގައި ބަލަހައްޓަމުން ގެންދާ ކުއްޖަކަށް މުވައްޒަފަކު އަނިޔާކުރި މައްސަލައެއްގެ ތުހުމަތުގަ އެވެ.\nއެ މުވައްޒަފުންގެ މައްސަލަ ބަލާފައިވަނީ ސިވިލް ސާވިސް ގަވައިދުގެ 258 ވަނަ މާއްދާ އަކުރު (ނ) ގެ ތިންވަނަ ނަންބަރުގައިވާ ގޮތުގެ މަތިންނެވެ. އެ މުވައްޒަފުންނަށް ތުހުމަތު ކޮށްފައި ވަނީ ގާނޫނުއަސާސީގެ 35 ވަނަ މާއްދާގައި ކަށަވަރު ކޮށްދީފައިވާ ހައްގަކަށް އަރައިގަނެފައިވާ ކަމުގެ ތުހުމަތެވެ.\nގާނޫނުއަސާސީގެ 35 ވަނަ މާއްދާއަކީ ކުޑަކުދިންނާއި ޅަފުރައިގެ ކުދިންނާއި އުމުރުން ދުވަސްވީ މީހުންނާއި ހާއްސަ އެހީއަށް ބޭނުންވާ މީހުނަށް ލިބޭ ހާއްސަ ރައްކާތެރިކަން ކަށަވަރުކޮށްދޭ މާއްދާ އެވެ. ޖެންޑާ މިނިސްޓްރީން މައްސަލަ ބެލުމަށް ފަހު މުވައްޒަފުންނަށް ފޮނުވި ޗިޓްގައި ބުނެފައިވަނީ މައްސަލައާއި ގުޅިގެން މުވައްޒަފުން ސަސްޕެންޑް ކުރަނީ 30 ދުވަހަށް ކަމަށެވެ.\nއަވަސް އަށް ލިބިފައިވާ އެ ޗިޓްތަކުގައިވާ ގޮތުން މުވައްޒަފުން ސަސްޕެންޑް ކޮށްފައިވަނީ މިމަހުގެ 15 އިން އަންނަ މަހުގެ 14 ވަނަ ދުވަހުގެ ނިޔަލަށެވެ. މިނިސްޓްރީގެ ޕާމަނަންޓް ސެކްރެޓަރީ ޝައުފިޝާން އަބްދުﷲ ކަމާލުއްދީން ސޮއި ކުރައްވާފައިވާ އެ ޗިޓްތަކުގައިވާ ގޮތުން މުވައްޒަފުން ސަސްޕެންޑް ކުރީ މުސާރަ ލިބޭ ގޮތަށެވެ.\nމި މައްސަލާގައި ޖެންޑާ މިނިސްޓްރީގެ އޮފިޝަލަކު ވިދާޅުވީ އެ މިނިސްޓްރީގެ ދަށުން ހިންގަމުންދާ އިދާރާތަކުގައި ފާހަގަ ކުރެވޭ މައްސަލަތަކުގައި އަޅަންޖެހޭ ފިޔަވަޅުތައް އަބަދުވެސް އަޅަމުން ގެންދާ ކަމަށެވެ. އަދި އިސްލާހުކޮށް، ހަރުދަނާ ކުރަންޖެހޭ ކަންކަން ކުރަމުންދާ ކަމަށެވެ.\nކުޑަކުދިންގެ ހިޔާގެ މައްސަލަތައް ބޮޑުވެ އެތަނުގެ ޝަކުވާތައް އިތުރުވެފައިވީ ނަމަވެސް މައްސަލަތަކަށް ހައްލެއް ލިބޭ ތަނެއް ނުފެނެ އެވެ.\nމިނިސްޓްރީ އޮފް ޖެންޑާ އެންޑް ފެމިލީ ކުޑަކުދިންގެ ހިޔާ ކުޑަކުދިން + އައިޝަތު މުހައްމަދު ދީދީ ފިޔަވަތި


INTERVIEW: Majilihuge agulabiyyathu sarukaarah gelleyne: Nasheed | Mihaaru\nރައީސްކަމުގެ ހުވާކުރެއްވުމަށް ފަހު ރައީސް ޔާމީން (މ)، ކުރީގެ ރައީސް މުހައްމަދު ނަޝީދާ ސަލާމްކުރައްވާއިރު އަރިހުގައި ކުރީގެ ނައިބު ރައީސް ޖަމީލް: އިއްތިހާދުން، ރައީސް ޔާމީން ބަލިކުރާނެ ކަމަށް ނަޝީދު ވިދާޅުވި. -- ފޮޓޯ: ރައީސް އޮފީސް\n06 ފެބުރުއަރީ 2017 - 06:09 61 comments\nރައީސް އަބްދުﷲ ޔާމީން ވެރިކަމުން ދުރުކުރަން އިދިކޮޅު އެންމެން ގުޅިގެން އުފެއްދި މޯލްޑިވްސް ޔުނައިޓެޑް އޮޕޮޒިޝަން (އެމްޔޫއޯ) އަށް ކުރެވުނު މާ ބޮޑު ކަމެއް ނެތެވެ؛ އޭގެ ބަދަލުގައި ފެންނަނީ، އެމްޔޫއޯގެ ތެރެއިން ފިކުރު ބައިބަޔަށް އިއްތިހާދުވެގެން އުޅޭ މަންޒަރެވެ. އެކަމަކު އިސްކޮށް ހަރަކާތްތެރިވެވަޑައިގެންނެވި، ކުރީގެ ރައީސް މުހައްމަދު ނަޝީދު މިކަމަށް އެއްބަސްވެވަޑައެއް ނުގަންނަވަ އެވެ.\nއެމަނިކުފާނު ވިދާޅުވި ގޮތުގައި، އެމްޔޫއޯ އުފެއްދި ބޭނުން ވަރަށް ފުރިހަމަ އަށް ހާސިލްވެއްޖެ އެވެ. ދެން ކުރަން އޮތް މަސައްކަތް ވެސް އެ އިއްތިހާދުން ކާމިޔާބު ކުރާނެ އެވެ. އެއީ، 2018 ގެ އިންތިހާބުގައި ރައީސް ޔާމީން ބަލިކުރުމެވެ.\nމިއީ، އެމްޔޫއޯ އަދި އެމްޑީޕީގެ ކުރިމަގާ ގުޅޭ ގޮތުން، ސްރީ ލަންކާގައި ނަޝީދު "މިހާރު" އަށް ދެއްވި ހާއްސަ އިންޓަވިއުގެ މުހިއްމު ބައިތަކެވެ. ނަޝީދުގެ ކެންޑިޑެސީއާ ގުޅޭ ގޮތުން އުފައްދާ ސުވާލުތަކަށް އެމަނިކުފާނު ވިސްނުން ގެންގުޅުއްވާ ގޮތް، މިދިޔަ ހުކުރު ދުވަހު ވަކި އިންޓަވިއުއެއްގެ ގޮތުގައި ވަނީ ގެނެސްދީފަ އެވެ.\nއެމްޔޫއޯ އުފެއްދީ 2018 ގެ ކުރިން، އިންތިގާލީ އިންތިޒާމެއްގެ ތެރެއިން އިންތިހާބެއް ބާއްވަން. އެކަމަކު އެ މަގުސަދު ހާސިލް ނުވެ، ހިޔާލު ތަފާތުވުންތައް ބޮޑުވެ ބައިބައިވެފައިވާ މަންޒަރު މިި ފެންނަނީ؟ އެ ހާލަތުގައި އިދިކޮޅު އެއް ކެންޑިޑޭޓު ނެރެވިދާނެ ކަމަށް ގަބޫލުކުރައްވަންތޯ؟\nއާދެ، އަޅުގަނޑު ދެކޭ ގޮތުގައި ރައީސް ޔާމީން ބަލިކުރެވޭނެ ހަމަތަކެއް އަޅުގަނޑުމެންނަށް ފެނޭ. އެ ހަމަތަކުގެ ތެރެއިން އަޅުގަނޑުމެން ރައީސް ޔާމީން ބަލިކުރާނަން.\nއެމްޔޫއޯ ތެރޭގައި ހިޔާލު ތަފާތުވުން އުފެދިގެން އުޅެނީ ކޮން ކަމަކާތޯ؟\nއަޅުގަނޑުމެންނަކީ ސިޔާސީ ޕާޓީތަކެއް އެކުވެގެން ތިބި ބައެއް، ސިޔާސީ ބައެއް. އެހެންވީމާ އެކަހަލަ ބައެއްގެ ތެރޭގައި އަބަދުވެސް ހިޔާލު ތަފާތުވުންތައް ހުންނާނެ. މިސާލަކަށް އަދާލަތު ޕާޓީން ނިންމެވީ ލޯކަލް އިންތިހާބުގައި ބައިވެރި ނުވާން. އަޅުގަނޑުމެން [އެމްޑީޕީން] ނިންމީ ބައިވެރިވާން. އެކަމަކު އިންތިހާބަށް ނުކުމެ ތިބި އެމްޑީޕީގެ ކެންޑިޑޭޓުންނަށް އަދާލަތު ޕާޓީގެ ތާއީދު ލިބޭނެ ކަން ކަށަވަރު. އޭގެ [އަދާލަތުން ވާދަ ނުކުރުމުގެ] ސަބަބުން އަޅުގަނޑުމެން ދެ ޕާޓީ ދޭތެރެއަކު ރުޅިވެރިކަމެއް، ދެބަސްވުމެއް އުފެދިގެންނެއް ނާދޭ.\nއެމްޔޫއޯ އުފެއްދި މަގްސަދު ހާސިލް ނުވީ ކީއްވެގެންތޯ؟\nއަޅުގަނޑު ދެކޭ ގޮތުގައި އެމްޔޫއޯ އުފެއްދި މަގްސަދު ދަނީ ހާސިލްވަމުން. އަޅުގަނޑުމެންނަށް އިންތިގާލީ މަރުހަލާއެއް އަދި ގާއިމެއް ނުކުރެވޭ. އެހެން ނަމަވެސް އަޅުގަނޑު ދެކޭ ގޮތުގައި އެމްޔޫއޯ މެދުވެރިވެގެން ސިޔާސީ މަސްރަހަށް ބަދަލު ވެސް ގެނެވޭނެ. އަދި އޭގެ ހެޔޮފާލާއި ހެޔޮ ނަތީޖާ ފެންނަމުންދާނެ.\nއެމްޔޫއޯ އުފެދިގެން، ރައީސް ޔާމީން އެކަނިވެރިވެއްޖެ. އަޅުގަނޑުމެންގެ ވަރަށް ބޮޑު ބޭނުމަކަށް ވެފައި އޮތީ ރައީސް ޔާމީން އެކަނިވެރިވެފައި ހުރުން. އަޅުގަނޑު ދެކޭ ގޮތުގައި އެމްޔޫއޯ އުފެދިގެން އެކަން ފަހިވެގެން މިއައީ.\nއިދިކޮޅު އިއްތިހާދުގެ ބައްދަލުވުމެއް އިނގިރޭސިވިލާތުގައި ކުރިއަށް ދަނީ: އިއްތިހާދުގެ ތެރޭގައި މައްސަލައެއް ނެތް ކަމަށް ނަޝީދު ވިދާޅުވި.\nއެމްޔޫއޯގެ ޑެޕިއުޓީ ލީޑަރު ކަމުންނާއި އެމްޑީޕީގެ ޗެއާޕާސަން ކަމުގެ މަގާމުން އަލީ ވަހީދު ވަނީ ފެއަށް ވަޑައިގެންފައި. ޝެޑޯ ކެބިނެޓާއި އެމްޔޫއޯގެ އިސް ބައެއް ބޭފުޅުންނާ މަނިކުފާނު ލަންކާގައި ބައްދަލު ކުރެއްވިއިރު، އެމްޔޫއޯގެ ލީޑަރު ޑރ. މުހައްމަދު ޖަމީލެއް ނުފެނޭ؟\nނޫން، ޑރ. ޖަމީލާ ވަރަށް ގާތުން އަޅުގަނޑުމެން މި މަސައްކަތް ކުރަނީ. އަޅުގަނޑާއި ޖަމީލް އާއްމުކޮށް ބައްދަލުވޭ. އަދި ޝެޑޯ ކެބިނެޓުގެ ބައްދަލުވުމުގައި ވެސް ޖަމީލް ބައިވެރިވެވަޑައިގެންނެވި އެތަނުގައި ހާޒިރުވެ ނީންނެވިއަސް. އެހެންވީމާ އަޅުގަނޑަކަށް ނުފެނޭ އެމްޔޫއޯ ތެރޭގައި ހަމަނުޖެހުންތަކެއް އުފެދިގެން އަންނަ ތަނެއް.\nރިޔާސީ އިންތިހާބުގެ ކުރިން ސިޔާސީ މަސްރަހުން ލަފާކުރައްވާ ބަދަލުތަކަކީ ކޮބައިތޯ؟\nއެންމެ ބޮޑު އެއް ބަދަލަކަށް އަޅުގަނޑު ލަފާކުރަނީ ރައްޔިތުންގެ މަޖިލީހުގެ އަޣުލަބިއްޔަތު ސަރުކާރަށް ގެއްލިގެން ދިއުން. މަޖިލީހުގެ ރައީސްގެ އިތުބާރު ނެތް ކަމަށް ފާސްވެގެން ދާނެ ކަމަށް ވެސް އަޅުގަނޑު ލަފާކުރަން.\nމަޖިލީހުގެ އަޣުލަބިއްޔަތު އޮތީ ރައީސް ޔާމީނާ އެކު. އެ ހާލަތުގައި ތި ވިދާޅުވި ބަދަލު އަންނާނީ ކިހިނެއްތޯ؟\nސަރުކާރުގެ މެމްބަރުން އަޅުގަނޑާ ގުޅުއްވާ. އަޅުގަނޑަށް ފެންނަ ފެނުމުގައި މަޖިލީހުގެ އަޣުލަބިއްޔަތު މެމްބަރުން ސަރުކާރާ އެކު ނޫން ތިބީ. ވަރަށް ގިނަ ބޭފުޅުން ތިއްބެވީ ބިރުން. އަދި ރައްޔިތުންގެ މަޖިލީހުގެ ކިތަންމެ މެމްބަރުން، ހަމައެކަނި މެމްބަރު ކަމެއް ނޫން އެ ބޭފުޅުން ކުރައްވަނީ. އެބޭފުޅުންގެ ދިރިއުޅުމުގައި އެތައް އެތައް ކަމެއް ވެސް އެބަ ހުރޭ. އެހެންވީމަ ބިރުވެރި ކަމެއްގައި އެ ބޭފުޅުން ތިއްބެވީ.\nދެހާސް އަށެއްގެ ކުރީގައި ރައީސުންނަށް އޮވޭ މަޖިލީހުގެ ސުޕަ،ސުޕަ މެޖޯރިޓީ. ސަތޭކަ ޕަސެންޓުން ހުރިހާ އެއްޗެއް ފާސްވެގެން ދަނީ. އެއީކީ އެ މަގަށް ގިނަ ބަޔަކު ބޯލެނބީމާއެއް ނޫން ކަން އަޅުގަނޑުމެންނަށް ފެނިގެން ދިޔަ 17 ވަނަ ރައްޔިތުންގެ މަޖިލީހާ އެކު.\nރައީސް ޔާމީނާ އުފެދުނު ހިޔާލު ތަފާތުވުންތަކުގައި، ކުރީގެ ރައީސް މައުމޫން ވެސް މަސައްކަތް ކުރެއްވި މަޖިލީހުގެ އަޣުލަބިއްޔަތު ކޮންޓްރޯލް ކުރައްވަން، އެކަން ހާސިލެއް ނުވި؟\nއަޅުގަނޑު ނުދަންނަވާނަން އެ މަސައްކަތް ނިމިފައިވާ ކަމަށް އަޅުގަނޑުމެން ދެކެން ވެއްޖެ ކަމަށް. އެއްވެސް މަސައްކަތަކީ މިހެން ހުރެފައި އަޅުގަނޑުމެންނަށް ކުރެވޭނެ މަސައްކަތެއް ނޫން. ކޮންމެ ކަމަކީ ވެސް އޭގެ ތެރޭގައި ކިތަންމެ އިންތިޒާމްތަކެއް ހުންނަ ކަންކަން. އަޅުގަނޑު ދެކޭ ގޮތުގައި އެ މަސައްކަތްތައް ކުރިއަށް ދާނެ.\nއެންމެ ބޮޑު އެއް ބަދަލަކަށް އަޅުގަނޑު ލަފާކުރަނީ ރައްޔިތުންގެ މަޖިލީހުގެ އަޣުލަބިއްޔަތު ސަރުކާރަށް ގެއްލިގެން ދިއުން. މަޖިލީހުގެ ރައީސްގެ އިތުބާރު ނެތް ކަމަށް ފާސްވެގެން ދާނެ ކަމަށް ވެސް އަޅުގަނޑު ލަފާކުރަން. --ނަޝީދު\nމަނިކުފާނުގެ ކެންޑިޑެސީ ގަބޫލުނުކޮށްފި ނަމަ، ނުވަތަ ސިޔާސީ މަސްރަހު ބަދަލުވެގެންދާ ގޮތުން ރައީސް މައުމޫން ކެންޑިޑޭޓެއް ނެރުއްވައިފި ނަމަ އެމްޑީޕީގެ ތާއީދު ލިބޭނެތޯ؟\nއެމްޑީޕީ ތާއީދު ދޭނީ އުސޫލްތަަކަކަށް. އެހެންވީމަ އަޅުގަނޑު އުއްމީދުކުރަން އެހެން ބޭފުޅުން ވެސް ތާއީދު ކުރައްވާނީ އެމްޑީޕީ އަށް ވެސް ތާއީދު ކުރެއްވޭނެ ބާވަތުގެ ބޭފުޅަކަށް ކަމަށް. ހިޔާލު ފާޅުކުރުމުގެ މިނިވަންކަން، އެއްވެ އުޅުމުގެ މިނިވަންކަން، ނޫސްވެރިކަމުގެ މިނިވަންކަން، ވައްކަން ނުކުރުން. ދެން އަޅުގަނޑުމެންގެ ލޮލަށް މި ފެންނަ ކަންކަން އެހެން ގޮތަކަށް ދައްކައިދޭނެ ވެރިއެއް ދިވެހިން ބޭނުންވެފައި ތިބި ކަން އެއީ އަޅުގަނޑަށް ޝައްކު އުފެދޭނެ ކަމެއް ނޫން.\nޝެޑޯ ކެބިނެޓުގެ ވަޒީރުންނާ ނަޝީދު ބައްދަލުކުރައްވަނީ. --ފޮޓޯ: އެމްޑީޕީ\nރިޔާސީ އިންތިހާބުގެ ކުރިން، ރާއްޖޭގެ ހާލަތު ބަދަލުކުރަން، ބައިނަލްއަގުވާމީ އެހީތަކެއް ލިބިދާނެތޯ؟\nއަޅުގަނޑަށް ޔަގީން [މި ހާލަތު ބަދަލު] ކުރާނެ ކަން. އަޅުގަނޑުގެ ކެންޑިޑެސީ ހޯދޭނެ. [މިހާތަނަށް އެކަން ފަހިނުވެ އޮތީ] އެ ވަގުތު ނުޖެހޭތީވެ. މިހާރު، އަޅުގަނޑު މާދަމާ އދ. އަށް ގޮސް ވާހަކައެއް ބުނެފިއްޔާ ބުނާނެ، މާދަން ވޯޓު ލަނީހޭ. ވޯޓުލާ ދުވަސް ދެއްތޯ މުހިއްމީ. އަޅުގަނޑަށް ދެ ފަހަރަކަށް އެކަން އެހެން ދިމާވެއްޖެ. އަޅުގަނޑު ދެކެނީ ވަގުތު ޖެހުނީމަ އަޅުގަނޑުމެންގެ ކެންޑިޑެސީ އޮންނާނެ ކަމަށް.\nވަރަށް ބޮޑަށް ބައިނަލްއަގުވާމީ ފަރާތްތަކުގެ ވިސްނުމެއް ހުރި އަޅުގަނޑު ޖަލަކު ނުބޭންދޭނެޔޭ. ދެން އަދި އެހެން ބޭފުޅުން ވެސް ޖަލުގައި ބައިތިއްބައިގެން ނުވާނެއޭ. އަޅުގަނޑުމެންގެ މަސައްކަތޭ ދެން އޮތީ. ހަމަ ހަގީގަތުގައި ވެސް ދެން އޮތީ އަޅުގަނޑުމެންގެ މަސައްކަތް. އެ މަސައްކަތް ކުރަން އަޅުގަނޑު މިހިރީ ތައްޔާރަށް، އެ މަސައްކަތް މި ކުރަނީ.\nސިޔާސަތު ކަނޑައެޅިގެން އިންތިހާބަށް އަޅުގަނޑުމެން ނިކުންނައިރުގައި އެމްޑީޕީ ބައްޔެއް ނުވާނެ. ޕާޓީގެ މުސްތަގުބަލް އަޅުގަނޑުމެންނަށް ފެންނަނީ ވަރަށް އުޖާލާކޮށް. --ނަޝީދު\nމަނިކުފާނުގެ ޖަލު ހުކުމާ އެކު އެމްޑީޕީގެ ހަމައެކަނި އަމާޒު ހުރީ މަނިކުފާނު ސަލާމަތްކުރަން. ޕާޓީގެ މާ ގިނަ ހަރަކާތްތަކެއް ނުވަތަ ކުރިން ފެންނަ އެމްޑީޕީގެ ގޮތުގައި ޕާޓީ ހަރަކާތްތެރިއެއް ނުވޭ. މި ހާލަތަށް ޕާޓީ ވެއްޓިފައި ވަނިކޮށް ބޭއްވި ގައުމީ މަޖިލީހުގެ ނުރަސްމީ ބައްދަލުވުމުގައި މެމްބަރުންގެ މައިގަނޑު ކަންބޮޑުވުމަކީ ކޮބައިތޯ؟\nއެމްޑީޕީގެ އުމުރުން މިއީ 14 ވަނަ އަހަރު. އެހެންވީމާ އަޅުގަނޑުމެންނަށް އެބަ އެނގޭ، ސިޔާސީ ޕާޓީއަކީ އަބަދު ކޮންމެހެނެއް ވަރަށް ފާޅުކަން ބޮޑު ގޮތެއްގައި ރައްޔިތުން ހިންގާ ބައެއް ނޫން. ސިޔާސީ ޕާޓީތަކުގެ އެންމެ ބޮޑު ބޭނުމަކީ އިންތިހާބުތައް ކާމިޔާބުކުރުން. އަދި ސިޔާސަތުތަކެއް ރައްޔިތުންނަށް ހުށަހަޅައިދިނުން.\nޕާޓީގެ ހަރަކާތްތައް ހިންގުމަށް އަޅުގަނޑުމެންނަށް މިވަނީ ވަރަށް ގިނަ ދަތިތަކެއް ކުރިމަތިކުރުވާފައި. އޭގެ ތެރޭގައި ޖަލްސާއެއް ބާއްވަން ވެސް ފުރުސަތު ނުދިނުމާއި އެއްވެ އުޅެން ފުރުސަތު ނުދިނުން ފަދަ ދަތިތައް އަޅުގަނޑުމެންނަށް އެބަ ކުރިމަތިވޭ. ނަމަވެސް މި ދަތިތަކާ އެކު ވެސް އެމްޑީޕީ ހަރަކާތްތެރިވަމުން އެބަ އާދޭ.\nއަޅުގަނޑު ދެކޭ ގޮތުގައި ސިޔާސަތު ކަނޑައެޅިގެން އިންތިހާބަށް އަޅުގަނޑުމެން ނިކުންނައިރުގައި ޕާޓީ ބައްޔެއް ނުވާނެ. ޕާޓީގެ މުސްތަގުބަލް އަޅުގަނޑުމެންނަށް ފެންނަނީ ވަރަށް އުޖާލާކޮށް. ގައުމީ މަޖިލީހުގެ ގާތްގަނޑަކަށް ހުރިހާ ބޭފުޅުން ވަރަށް ތަނަވަސްކޮށް، ވަރަށް މިނިވަން މާހައުލެއްގައި ދެ ދުވަސް ވަންދެން މަޝްވަރާކުރެވިއްޖެ. ކަންކަން ކުރިއަށް ދާންވީ ގޮތް ވެސް އަޅުގަނޑުމެންނަށް ސާފުކުރެވިއްޖެ.\nރިޔާސީ އިންތިހާބުގެ ނާކާމިޔާބީއާ އެކު މަނިކުފާނު ރައްޔިތުންނަށް ޔަގީންކަން ދެއްވީ ޒިންމާދާރު އިދިކޮޅު ޕާޓީއެއްގެ ދައުރު އެމްޑީޕީން އަދާކޮށްދޭނެ ކަމަށް. އެކަމަކު އެކަމުގައި އެމްޑީޕީ އަށް ނަތީޖާއެއް ނެރެދެވިފައެއް ނުވޭ. މަނިކުފާނު މިކަން ގަބޫލުކުރައްވަންތޯ؟\nއަޅުގަނޑުމެންނަށް މިދިޔަ ތިން އަހަރުގެ ތެރޭގައި އެންމެ ބޮޑަށް ފާހަގަވި އެއް ކަމަކީ ވައްކަމާއި ނާޖާއިޒު ފައިދާ ނެގުމާއި މިކަންކަން. މި ވައްކަންތައް ރައްޔިތުންނާ ހަމައަށް ފާހަގަވީ އެމްޑީޕީގެ މަސައްކަތުން. އަޅުގަނޑުމެންގެ ބޭނުމަކީ، މަސްއޫލިއްޔަތަކީ ނުރަނގަޅުކޮށް ހިނގާ ކަންކަން ރައްޔިތުންނަށް ބޮޑަށް ސާފުކޮށްދީފި، ބޮޑަށް ފާހަގަކޮށްދީފި. އަޅުގަނޑު ދެކޭ ގޮތުގައި އެކަންކަން ކުރުމުގައި ޕާޓީ ނާގާބިލްވެފައި ނުކުޅެދިފައެއް ނެތް. ހާއްސަކޮށް ވައްކަން ފާހަގަކޮށް ދިނުމުގައި ވެސް ޕާޓީ ނުކުޅެދިފައެއް ނެތް.\nދެން ހަމައެއާ އެކު، އަޅުގަނޑުމެންނަށް އެނގޭ މިހާރުގެ ސަރުކާރުގެ އިގްތިސާދީ އަދި މާލީ، ސިޔާސަތު ވަރަށް ދޯހަޅިކަން. ހާއްސަކޮށް އިގްތިސާދީ ކަންކަން ބޮޑަށް ސާފުވެވަޑައިނުގަންނަވަނީ ކަމަށް އަޅުގަނޑަށް ބޮޑަށް ލަފާކުރެވެނީ ސަރުކާރުގެ އިސްކޮށް ތިއްބެވި ބޭފުޅުން، އޭގެ ތެރޭގައި ރައީސް ޔާމީނާ އެކުގައި. އެހެންވީމާ އަޅުގަނޑުމެންނަށް ދިމާވި ދަތިތައް އަޅުގަނޑުމެން މިއައީ ސާފުކޮށްދެމުން.\nއަޅުގަނޑުމެންގެ ރިޒާވްގައި މިއަދު 50 މިލިއަން ޑޮލަރު ނެތް. އެއީ ގާތްގަނޑަކަށް ހަފުތާއެއްގެ ކާޑަށް ވާވަރު. އެހެންވީމަ ތެލާއި ކާޑަށާއި ބޭހަށް ވާވަރަށް ހަގީގަތުގައި އެބަ ހުންނަން ޖެހޭ ދެ މަސް ދުވަހުގެ ފައިސާ. މި ފައިސާއެއް ހަގީގަތުގައި އަޅުގަނޑުމެންގެ އަތަކުއެއް ނެތް. އެނގިވަޑައިގަންނަވާނެ މުސާރަ ނުދެވިގެން މިއައީ މި މަހު. އަޅުގަނޑަށް އެނގިފައިވާ ގޮތުގައި ފުލުހުންނަށް މުސާރަ ނުދޭ. ބައްލަވާ ފުލުހުންނަށް މުސާރަ ނުދެވިގެން 10،000ރ.ގެ ލޯނެއް ދިނުން އެއީ ކޮންފަދަ ލަދުވެތި ކަމެއްތޯ؟ ހަމަގައިމު ވެސް އަޅުގަނޑު ސަރުކާރުގައި ހުރި ނަމަ ލަދުން މަގުމައްޗަށް ނިކުމެ އުޅެން ނުކުރޭވަރުގެ ކަމެއް.\nނަމަވެސް މިއަދު މިތިބީ މި ހާލަތުގައި. މިކަންކަން އަޅުގަނޑުމެން މި އަންނަނީ ރައްޔިތުންނަށް ސާފުކޮށްދެމުން. ރައްޔިތުންގެ މަޖިލީހުގެ ހިންގުމާއި ގަވާއިދުތަކަށް ގެންނަ ބަދަލުތަކާއި މަޖިލިސްގެ ރައީސް އެ އަމަލުކުރައްވަމުން ގެންދަވާ ގޮތުން މަޖިލިސް މިއޮތީ ގާނޫނު އަސާސީގައި އެ ބަޔާންކުރާ ގޮތަށް ނުހިންގިފައި. އެހެންވީމާ މަޖިލިސް މެދުވެރިކޮށްގެން ސަރުކާރު ޖަވާބުދާރީ ކުރުވަން، ސަރުކާރު މަސްއޫލިއްތު ކޮމެޓީ އަށް ވެސް ފުރުސަތުތަކެއް ނެތް. މީޑިއާ މެދުވެރިކޮށް ސަރުކާރު ޖަވާބުދާރީ ކުރުވަން ވެސް ހުރި ފުރުސަތުތައް އެތައް ތަނަކުން ހަނިވެއްޖެ.\nސީދާ ހަރަކާތާއި މުޒާހަރާ އާއި އެއްވެގެން، ބަސްބުނެގެން، ހިޔާލު ފާޅުކޮށްގެން ސަރުކާރު ޖަވާބުދާރީ ކުރުވުމަށް ހުރި ފުރުސަތުތައް ވެސް މިއޮތީ މާ ބޮޑަށް ހަނިވެފައި. އެހެންވީމަ އަޅުގަނޑުމެން އެދޭ މިންވަރަކަށް ސަރުކާރު ޖަވާބުދާރީއެއް ނުކުރެވޭ. ނަމަވެސް މިހާރުގެ ހާލަތަށް ބަލާފައި އަޅުގަނޑުމެންނަށް ކުރެވެން އޮތް އެންމެ ފުޅާ މިނެއްގައި އެކަން ކުރަމުން މިއައީ.\nޖަލު ހުކުމުން މަނިކުފާނު ސަލާމަތްކުރަން، ޕާޓީގެ އުސޫލްތަކުން ބޭރުވެ، ސަރުކާރާ އެކު އެމްޑީޕީން ވަނީ "ޑީލް" ހަދާފައި. އެއީ އާއްމު މެމްބަރުންގެ ވެސް ވަރަށް ބޮޑު ހިތްހަމަނުޖެހުމެއް އޮތް ކަމެއް. މަނިކުފާނު ސަލާމަތް ކުރައްވާނެ ކަމުގެ ޔަގީންކަން ދެއްވީމަތޯ، ސަރުކާރު ބޭނުންވާ ގޮތަށް އެމްޑީޕީން ދީލައިލީ؟\nނޫން، އަޅުގަނޑު ސަލާމަތްވާކަށެއް ނޫން. އަޅުގަނޑު ސަލާމަތްވާން އެއްވެސް ވާހަކައެއް، އެއްވެސް ބަޔަކާ އަޅުގަނޑުމެން ނުދައްކަން. އެހެން ނަމަވެސް މި ސަރުކާރުގެ ދޯދިޔާކަން ހާމަކޮށްދިނުމަށް އަޅުގަނޑުމެންނަށް ބޭނުންކުރެވެން ހުރި ހުރިހާ ހިކުމަތެއް ބޭނުން ކުރިން.\nސަރުކާރާ އެކު އަޅުގަނޑުމެން އޭރު މަޝްވަރާކުރަމުން ދިޔުމުގެ އެންމެ ބޮޑު ބޭނުމަކަށްވީ ރައީސް ޔާމީނުގެ ހިކުމަތްތެރިކަމެއް ނެތް ކަން ދިވެހިންނަށް ސާބިތުކޮށްދިނުން. އޭގެތެރޭގައި އަޅުގަނޑުމެން އަބަދުވެސް ބުނަމުން އައީ ތަޖުރިބާ ނެތް ބައެއް ބޭފުޅުން، ސާފު ސާދާކޮށް ކަންކަން ކުރުމުގައި ވެސް ނާގާބިލް ކިތަންމެ ބަޔަކު ސަރުކާރުގެ އެކިއެކި މަގާމްތަކަށް ރައީސް ޔާމީން ގެންނަވައިފި.\nއެމްޑީޕީގެ ބޭނުމަކަށް ވީ އެކަންކަން ރައްޔިތުންނަށް ހާމަވާނެ ގޮތަކަށް ތި ވިދާޅުވި ވާހަކަތައް ސަރުކާރާ ދައްކަން. ރައީސް ޔާމީން ހީފުޅުކުރެއްވީ ކަންނޭނގެ އަޅުގަނޑުމެން ސަރުކާރާ ވާހަކަ ދައްކަމުން އެދަނީ އަޅުގަނޑު ޖަލުން ނުކުންނަން ކަމަށް. ނޫން، އަޅުގަނޑު ޖަލުން ނުކުންނަން ކުރީ އެހެން ކަމެއް.\nމިކަން އަޅުގަނޑުމެން ކުރީ ހާއްސަ ގޮތެއްގައި ރައީސް ޔާމީނާ އެކުގައި އެ މަސައްކަތް ކުރައްވާ ބޭފުޅުންނަކީ ކޮބައިކަމާއި އެ ބޭފުޅުން ކުރައްވަން އެ އުޅުއްވާ ކަންކަމަކީ ކޮބައިކަން ރައްޔިތުންނަށް ސާފުކޮށްދިނުން. އެނގިވަޑައިގަންނަވާނެ އޭގެ ފަހުން ނައިބު ރައީސަކު ވަނީ ހައްޔަރުކޮށްފައި. އޭގެ ފަހުން، އެ ހައްޔަރު ކުރެވުނު ނައިބު ރައީސާއި މިހާރުގެ ރައީސުލް ޖުމްހޫރިއްޔާއާ އެކުގައި ހިންގާފައި ހުރި ޖަރީމާތައް، ވައްކަންތައް ހާމަވެގެން ދިޔައީ ހަމައެކަނި އަޅުގަނޑުމެންގެ މީޑިއާއަކުން ނޫން. މުޅި ދުނިޔެ އަށް އަލްޖަޒީރާ އިން ގެނެސްދިން ޕްރޮގްރާމް ވެސް ރެކޯޑު އަދަދަކަށް މީހުން ބެލި. ސްޓީލިން ޕެރަޑައިސްގެ އެ މައުލޫމާތު އަޅުގަނޑުމެންނަށް ނުލިބުނީސް އެއްކަލަ ވާހަކަތައް ސަރުކާރާ އެކީގައި ނުދެއްކި ނަމަ. ހަމަ ތިޔަ ދެންނެވި މަގުން ސަރުކާރާ އެ ވާހަކަތައް ނުދެއްކި ނަމަ އަދި އެ ވާހަކަތަކުގެ ސަބަބުން ސަރުކާރުގެ މަތީ ފެންވަރަށް އެ ގެނެވުނު ބަދަލު ނުގެނެވުނު ނަމަ އަޅުގަނޑުމެންނަށް ވައްކަންތަކެއް ހާމައެއް ނުކޮށްދެވުނީސް.\nއިންތިހާބުގެ ކުރިން އެމްޑީޕީ ހަރުދަނާ ކުރައްވަން ވިސްނުން ގެންގުޅުއްވާ ގޮތަކީ ކޮބައިތޯ؟\nއިރާދަކުރެއްވިޔާ އާ ޗެއާޕާސަނެއް އަޅުގަނޑުމެންނަށް ލިބޭނެ. އަދި އެ ޗެއާޕާސަނަކީ މާލޭގައި ހުންނަވައިގެން ޕާޓީ ހިންގުމުގައި އަމަލީ ގޮތުން އުޅުއްވާނެ ވެސް ބޭފުޅެއް. އަޅުގަނޑު ދެކޭ ގޮތުގައި ހަސަން ލަތީފަށް އާ ޗެއާޕާސަންގެ މަގާމަށް ވަޑައިގެންނެވުނީމާ އިރާދަކުރެއްވިއްޔާ ކިތަންމެ ތަނަކުން ޕާޓީ ހިންގުން ހަރުދަނާވެގެން ދާނެ. ހަސަން ލަތީފަކީ އިދާރީ ތަޖުރިބާ ވެސް ވަރަށް ހުރި، ގާނޫނީ ބޭފުޅެއް. ތައުލީމް ލިބިވަޑައިގެން ހުންނެވި ތަންދޮރު ދެނެވަޑައިގަންނަވާ ބޭފުޅެއް.\nއިތުރު ލިޔުންތައް ރައީސް މުހައްމަދު ނަޝީދު އެމްޑީޕީ ސްރީ ލަންކާ ސިޔާސީ ޕާޓީ ރައީސް އަބްދުﷲ ޔާމީން މޯލްޑިވްސް ޔުނައިޓެޑް އޮޕޮޒިޝަން ރައްޔިތުންގެ މަޖިލިސް ސަރުކާރު އިދިކޮޅު ފަރާތްތައް